ആംബുലന്‍സില് എത്തുന്നത് ജിഹാദിയുടെ വിത്താണെന്ന്; കുരുന്നു ജീവനിലും വര്‍ഗീയ വിഷംതുപ്പി സംഘപരിവാര്\nWed Jul 17 2019 15:57:36 GMT+0530 (IST)\nവിഷു ആശംസകള് അര്‍പ്പിച്ചുള്ള പോസ്റ്റും വര്‍ഗീയമായി പ്രചാരണത്തിനായാണ് ബിനില് ഉപയോഗിച്ചത്. എടപ്പാളും ഹരിപ്പാടും ആവര്‍ത്തിക്കാതിരിക്കാന്, പുത്തന് സായുധ പോരാട്ടത്തിന് ഹിന്ദു മുന്നേറ്റത്തിന്നണി ചേരാന് ഈ മേട വിഷു സംക്രമ ദിനം നമുക്ക് പ്രതിജ്ഞ ചെയ്യാം എന്ന് ബിനില് സോമ സുന്ദരന് പറയുന്നു.\nAPH16 April 2019 5:49 PM GMT\nകോഴിക്കോട്: ഹൃദയത്തിന് തകരാറുള്ള കുരുന്നിന്റെ ജീവനുമായി കടന്നു പോയ ആംബുലന്‍സിന് വഴിയൊരുക്കിയും സാമൂഹിക മാധ്യമങ്ങളില് സന്ദേശം പ്രചചരിപ്പിച്ചും മലയാളികള് ചേര്‍ത്ത് പിടിച്ചപ്പോള് വര്‍ഗീയ വിഷം തുപ്പി സംഘപരിവാര്.\n'കെഎല് 60 ജെ 7739 എന്ന ആംബുലന്‍സിനായ് കേരളമാകെ തടസ്സമില്ലാതെ ഗതാഗതം ഒരുക്കണം. കാരണം അതില് വരുന്ന രോഗി 'സാനിയ മിത്താഹ്' ദമ്പതികളുടേതാണ്. ചികിത്സ സര്‍ക്കാര് സൗജന്യമാക്കും കാരണം ന്യൂനപക്ഷ (ജിഹാദിയുടെ ) വിത്താണ്!' ഇങ്ങനെയാണ് സംഘപരിവാര് പ്രവര്‍ത്തകനായ ബിനില് സോമ സുന്ദരന് സോഷ്യല് മീഡിയയില് കുറിച്ചത്. ഹിന്ദുരാഷ്ട്രയുടെ സേവകനെന്ന് സ്വയം പരിചയപ്പെടുന്ന ഇയാളുടെ വര്‍ഗീയ പോസ്റ്റിനെ അനുകൂലിച്ച് നിരവധി സംഘപരിവാര് പ്രവര്‍ത്തകരും അനുഭാവികളും രംഗത്തെത്തി.\nശബരിമല വിഷയത്തില് സുപ്രീംകോടതിക്കെതിരേയും സംസ്ഥാന സര്‍ക്കാരിനെതിരേയും നിരവധി പോസ്റ്റുകളും ഇയാളുടെ ഫേസ്ബുക്ക് പേജില് കാണാം. പോസ്റ്റ് വിവാദമായതോടെ ഡിലീറ്റ് ചെയ്ത് ന്യായീകരിക്കാനുള്ള ശ്രമത്തിലാണ് ഇയാള്. എന്റെ എഫ്.ബി അക്കൗണ്ട് ഹാക്ക് ചെയ്യപ്പെട്ടതായി സംശയിക്കുന്നു എന്നാണ് ബിനിലിന്റെ പുതിയ പോസ്റ്റ്.\nബിജെപി നിലപാടുകളെ അനുകൂലിച്ചുകൊണ്ടുള്ള നിരവധി പോസ്റ്റുകള് ബിനിലിന്റെ പേജില് കാണാം. ശബരിമല വിഷയത്തിലുള്ളതാണ് അവസാനമിട്ട പോസ്റ്റ്. 'വൈകിയെങ്കിലും ഇന്നലെ വിഷു കൈനീട്ടം ശബരിമല തന്ത്രി കണ്ഠരര് രാജീവരില് നിന്നും ....സ്വാമി ശരണം. ശബരിമല ആചാര സംരക്ഷണ യജ്ഞം തുടരുന്നു ...'എന്ന അടിക്കുറിപ്പോടെയാണ് തന്ത്രി കണ്ഠരര് രാജീവരുടെ കൂടെ നിന്നുള്ള ഫോട്ടോ ഷെയര് ചെയ്തിരിക്കുന്നത്.\n'വിഷുദിനപ്പുലരി .......ആചാരസംരക്ഷണ യജ്ഞവുമായ് ശബരിമല സന്നിധാനത്ത് ...സ്വാമി ശരണം ...' എന്ന അടിക്കുറിപ്പോടെ ശബരിമലയില് നിന്നുള്ള ചിത്രവും കഴിഞ്ഞ ദിവസം പോസ്റ്റ് ചെയ്തിട്ടുണ്ട്.\n'മാറാടും മാല്‍ഡയും ഹിന്ദുവിന്റെ ചോരയാല് ചുവപ്പിച്ച മുസ്ലീം ഭീകരരാണ് നമുക്ക് മുന്നില് ശത്രുപക്ഷത്ത് .....ശബരിമലയിലെ ആചാരങ്ങള് തകര്‍ക്കാന് ഹിന്ദുവിനോട് യുദ്ധം പ്രഖ്യാപിച്ച ജിഹാദി ഇവാഞ്ചലിസ്റ്റ് കമ്യൂണിസ്റ്റ് ശക്തികള് ശത്രുപക്ഷത്ത് ....ഹിന്ദു സമൂഹത്തിന്റെ കൂട്ടക്കൊലയെ മറ്റൊരു സമാജത്തിന്റെ നേട്ടമലയാക്കിയ രാഷ്ട്രീയ ഹിജഡകളുമുണ്ട് നമുക്ക് മുന്നില് .....ഇനിയും പ്രവീണയും അനുജയും ഇവിടെ കൊല ചെയ്യപ്പെടരുത് ജിഹാദികളാല് ....\nനിലയ്ക്കലില് കുരിശു നാട്ടിയും ശബരിമല ക്ഷേത്രം തീവെച്ചും, ഹിന്ദുവിന്റെ ആചാരങ്ങളെ വെല്ല് വിളിച്ചും ഹിന്ദുവിന്റെ നിലനില്‍പ്പിനെ ചോദ്യം ചെയ്യുന്ന ക്രിസ്ത്യന് ഭീകരതയെ നമുക്കെതിര്‍ത്ത് തോല്‍പ്പിക്കണം .....വിശപ്പടക്കാന് പച്ചമണ്ണ് വാരി തിന്ന അട്ടപ്പാടിയിലെ വനവാസി സോദരരെ നമുക്കോര്‍മിക്കാം ....വിശപ്പടക്കാന് എച്ചില്‍ക്കൂനകളെ ആശ്രയിക്കേണ്ടി വന്ന ഹിന്ദു കുട്ടികളെ നമുക്ക് മറക്കാതിരിക്കാം ....എടപ്പാളും ഹരിപ്പാടും ആവര്‍ത്തിക്കാതിരിക്കാന് .....പുത്തന് സായുധ പോരാട്ടത്തിന് ;ഹിന്ദു മുന്നേറ്റത്തിന്നണി ചേരാന് ഈ മേട വിഷു സംക്രമ ദിനം നമുക്ക് പ്രതിജ്ഞ ചെയ്യാം .....'ജയതു ജയതു ഹിന്ദു രാഷ്ട്രം ' ബിനില് വിഷു ആശംസിച്ചുകൊണ്ടുള്ള പോസ്റ്റില് പറയുന്നു.\nrss terror bjp\nഇന്റര്‍കോണ്ടിനെന്റല് കപ്പ്: ഇന്ത്യയെ 2-5ന് തകര്‍ത്ത് ഉത്തര കൊറിയ\n13 July 2019 7:05 PM GMT\nരോഹിത്ത് ശര്‍മ്മ ഇന്ത്യയിലെത്തി; ടീമംഗങ്ങള് നാളെയെത്തും\n13 July 2019 2:48 PM GMT


സര്‍ക്കാര് സ്‌കൂള് അധ്യാപകന് ഏഴാം ക്ലാസുകാരിയെ ബലാത്സംഗം ചെയ്ത് ഗര്‍ഭിണിയാക്കി – Truevision News\nസര്‍ക്കാര് സ്‌കൂള് അധ്യാപകന് ഏഴാം ക്ലാസുകാരിയെ ബലാത്സംഗം ചെയ്ത് ഗര്‍ഭിണിയാക്കി\nറായ്പൂര്: സര്‍ക്കാര് സ്‌കൂളിലെ അധ്യാപകന് പതിമൂന്ന് കാരിയെ പീഡിപ്പിച്ച് ഗര്‍ഭിണിയാക്കി. ചത്തീസ്ഗഡിലെ ജഷ്പൂര് ജില്ലയിലാണ് സംഭവം. പെണ്‍കുട്ടിയെ നിര്‍ബന്ധിച്ച് സ്വകാര്യ ആശുപത്രിയിലെത്തിച്ച് അധ്യാപകന് ഗര്‍ഭച്ഛിദ്രം നടത്തിയതായും പൊലീസ് പറയുന്നു.\nകേസില് കുറ്റാരോപിതനായ അധ്യാപകന് റാഷിദ് ഖാന് ഒളിവിലാണ്. ഇയാളുടെ സഹപ്രവര്‍ത്തകന് സുഖ് ലാലിനെ പൊലീസ് അറസ്റ്റ് ചെയ്തു. സംഭവത്തിന് പിന്നാലെ ഹെഡ്മാസ്റ്റര് ഉള്‍പ്പടെ നാല് ആധ്യാപകരെയും സ്‌കൂള് സ്റ്റാഫിനെയും സസ്‌പെന്റ് ചെയ്തിട്ടുണ്ട്. കൂടാതെ വിദ്യാഭ്യാസവകുപ്പിലെ മൂന്ന് ഉദ്യോഗസ്ഥരെയും സസ്‌പെന്റ് ചെയ്തിട്ടുണ്ട്.\nഏഴാംക്ലാസ് വിദ്യാര്‍ഥിയെ രണ്ട് മാസം മുന്‍പാണ് അധ്യാപകന് ലൈംഗികമായി പീഡിപ്പിച്ചത്. ഈ വിവരം ആരോടെങ്കിലും പറഞ്ഞാല് കൊന്നുകളയുമെന്ന് ഇയാള് പെണ്‍കുട്ടിയെ ഭീഷണിപ്പെടുത്തിയിരുന്നു. ആരോഗ്യപരമായ പ്രശ്‌നങ്ങളെ തുടര്‍ന്ന് പെണ്‍കുട്ടിയെ ആശുപത്രിയിലെത്തിച്ചപ്പോഴാണ് ഗര്‍ഭിണിയാണെന്ന വിവരം വീട്ടുകാര് അറിയുന്നത്.\nപെണ്‍കുട്ടി ഗര്‍ഭിണിയാണെന്ന വിവരം അധ്യാപകന് അറിഞ്ഞതോടെ ഫെബ്രുവരി 22ന് സ്വകാര്യആശുപത്രിയിലെത്തിച്ച് ഗര്‍ഭച്ഛിദ്രം നടത്തുകയായിരുന്നു. ഇതിന് ആവശ്യമായ സഹായം ഒരുക്കിയത് ഇയാളുടെ സഹപ്രവര്‍ത്തകന് സുഖ്‌ലാല് ആയിരുന്നു.\nlatest news, rape, student, teacher


മനേഷ് മാധവന് (Manesh Madhavan): മൂവീസ്, പ്രായം , ജീവചരിത്രം, ഫോട്ടോസ് , അഭിനയിച്ച സിനിമകള്, ചിത്രങ്ങൾ - Filmibeat Malayalam\nCelebs Manesh Madhavan\nമലയാളത്തിലെ പ്രശസ്ത ഛായാഗ്രാഹകനാണ് മനേഷ് മാധവന്. സമര്‍പ്പണം, ജോസഫ്, ഏദന്, ദുനിയാവിന്റെ ഒരറ്റത്ത് തുടങ്ങിയവയാണ് ഛായാഗ്രഹണം നിര്‍വ്വഹിച്ച പ്രധാന ചിത്രങ്ങള്. 2017ല് പുറത്തിറങ്ങിയ ഏദന് എന്ന ചിത്രത്തിലൂടെ മികച്ച ഛായാഗ്രാഹകനുള്ള കേരള സംസ്ഥാന... ReadMore\nമലയാളത്തിലെ പ്രശസ്ത ഛായാഗ്രാഹകനാണ് മനേഷ് മാധവന്. സമര്‍പ്പണം, ജോസഫ്, ഏദന്, ദുനിയാവിന്റെ ഒരറ്റത്ത് തുടങ്ങിയവയാണ് ഛായാഗ്രഹണം നിര്‍വ്വഹിച്ച പ്രധാന ചിത്രങ്ങള്. 2017ല് പുറത്തിറങ്ങിയ ഏദന് എന്ന ചിത്രത്തിലൂടെ മികച്ച ഛായാഗ്രാഹകനുള്ള കേരള സംസ്ഥാന ചലച്ചിത്ര അവാര്‍ഡ് ലഭിച്ചിട്ടുണ്ട്.\nമനേഷ് മാധവന് അഭിപ്രായം


By എന്റർടെയിൻമെന്റ് ഡെസ്ക് • 14/11/2019 at 3:58PM\nസിനിമയിലെ മുഴുവൻ ഗാനങ്ങളും തനിക്ക് പാടണമെന്ന് നിവിൻ പറഞ്ഞെന്ന് ഗീതു പറയുന്നു. നിവിന്റെ ആവശ്യത്തിന് ഗീതു വലിയ 'നോ' പറഞ്ഞെന്നും താൻ അത് 'ഓക്കേ, താങ്ക്യു' എന്ന് പറഞ്ഞ് സ്വീകരിച്ചെന്നും നിവിൻ പറയുന്നു.\nഗീതു മോഹന്‍ദാസ് സംവിധാനം ചെയ്ത മൂത്തോനിൽ നിവിൻ പോളി പാടുന്ന ചെറിയൊരു ഭാഗമുണ്ട്. സിനിമയുടെ ആദ്യ സീനിലും അവസാനത്തിലും വരുന്ന ഗാന ഭാഗങ്ങൾ സിനിമ കണ്ട പ്രേക്ഷകരെല്ലാം ഓർക്കുന്നുണ്ടാകും. എന്നാൽ അത് മാത്രമല്ല സിനിമയിലെ മുഴുവൻ ഗാനങ്ങളും തനിക്ക് പാടണമെന്ന് നിവിൻ പറഞ്ഞെന്ന് ഗീതു പറയുന്നു. നിവിന്റെ ആവശ്യത്തിന് ഗീതു വലിയ 'നോ' പറഞ്ഞെന്നും താൻ അത് 'ഓക്കേ, താങ്ക്യു' എന്ന് പറഞ്ഞ് സ്വീകരിച്ചെന്നും നിവിൻ പറയുന്നു. ഏഷ്യാവില് മലയാളം ടോക്ക് ഷോ ടോക്ക് ടോക്കിലാണ് ഇക്കാര്യം ഗീതു പറഞ്ഞത്.\nശശാങ്ക് പാടിയ ഗാനത്തിന്റെ ഒരു മലയാളം വേർഷൻ ഉണ്ടായിരുന്നെങ്കിൽ നല്ലതായിരുന്നു എന്ന അഭിപ്രായമാണ് താൻ പറഞ്ഞത്. ഒരു മാസം കൊണ്ട് ആ പാട്ട് താൻ പഠിച്ച് പാടാം എന്നാണ് പറഞ്ഞത് എന്നും ചിരിയോടെ നിവിൻ പറയുന്നു. നിവിന്റെത് അഭിപ്രായമല്ല, തനിക്ക് പാടണം എന്ന് തന്നെയാണ് പറഞ്ഞത് എന്ന് ഗീതുവും കൗണ്ടർ അടിക്കുന്നുണ്ട്. ഏഷ്യാവിൽ മലയാളത്തിനു നൽകിയ അഭിമുഖത്തിലാണ് രസകരമായ സംഭവം.\nഅസർമുല്ല എന്ന് തുടങ്ങുന്ന ഒരു പഴയ മാപ്പിള ഗാനമാണ് നിവിൻ പാടിയിരിക്കുന്നത്. കഥാപാത്രത്തിന് വേണ്ടിയിരുന്ന ചെറിയ ഒരു ഭാഗമായിരുന്നു അത്. നിവിൻ അത് മനോഹരമായി തന്നെ പാടിയിട്ടുണ്ട്. ഗീതു മോഹൻദാസ് പറയുന്നു. ചിത്രത്തിലെ ഭായ് രെ എന്ന ഗാനം മാത്രമാണ് പുറത്തിറങ്ങിയിട്ടുള്ളത്. വളരെ മികച്ച പ്രതികരണങ്ങളാണ് ചിത്രത്തിന് ലഭിച്ച് കൊണ്ടിരിക്കുന്നത്.


ഇസ്ലാമാബാദ്: മുന് പാക് അംബാസിഡര് ഷൗക്കത്ത് മുക്കദാമിന്റെ മകള് നൂര് മുക്കദത്തിന്റെ കൊലപാതകത്തില് ജനരോഷം ശക്തമാകുന്നു. ജൂലൈ 20നാണ് നൂറിനെ ഇസ്ലാമാബാദിലെ ഫ്ളാറ്റിനുള്ളില് ദുരൂഹ സാഹചര്യത്തില് മരിച്ച നിലയില് കണ്ടെത്തിയത്. നൂറിന്റേത് കൊലപാതകമാണെന്ന് പൊലീസ് സ്ഥിരീകരിച്ചിട്ടുണ്ട്.\nതുടര്‍ന്ന് നടത്തിയ അന്വേഷണത്തില് പ്രതികളെന്ന് സംശയിക്കുന്ന രണ്ട് പേരെ പൊലീസ് അറസ്റ്റ് ചെയ്യുകയും ചെയ്തിരുന്നു. എന്നാല് പ്രതിയെ അറസ്റ്റ് ചെയ്യുന്നതില് പൊലീസ് വീഴ്ച വരുത്തിയെന്ന ആരോപണമുയരുകയാണ്.\nഅറസ്റ്റ് ചെയ്ത പ്രതികളിലൊരാളായ സഹീര് സാക്കിര് നൂറിനെ ക്രൂരമായി പീഡിപ്പിച്ചുവെന്ന് പൊലീസ് കണ്ടെത്തിയതായി പാക് മാധ്യമങ്ങള് റിപ്പോര്‍ട്ട് ചെയ്തിരുന്നു.\nഇയാളുടെ മാതാപിതാക്കളെയും പൊലീസ് ചോദ്യം ചെയ്ത് വരികയാണ്. ഇതേതുടര്‍ന്ന് സ്ത്രീകള്‍ക്ക് എന്ത് സുരക്ഷയാണ് ഭരണകൂടം ഉറപ്പുനല്‍കുന്നത് എന്ന് ചോദിച്ച് ജനം തെരുവിലിറങ്ങിയിരിക്കുകയാണ്.\nസംഭവത്തില് പാക് ഭരണകൂടത്തെ വിമര്‍ശിച്ച് രാജ്യത്തെ മനുഷ്യവകാശ വകുപ്പ് മന്ത്രിയായ ഷിറീന് മസാരി രംഗത്തെത്തിയിരുന്നു. സ്ത്രീകള് ഏത് നിമിഷവും ആക്രമിക്കപ്പെടാവുന്ന സാഹചര്യമാണ് പാകിസ്ഥാനിലേതെന്ന് അവര് പറഞ്ഞു.\nതാജ്മഹലിനെ പിന്തള്ളി; ലോകത്തില് ഏറ്റവും കൂടുതല് സഞ്ചാരികള് ഗൂഗിളില് തെരഞ്ഞത് ബുര്‍ജ് ഖലീഫ\n2021-09-21 04:07:00 pm IST\nതാലിബാനില് അധികാര തര്‍ക്കം; മുല്ലാ ബറാദറിന് വെടിയേറ്റതായി റിപ്പോര്‍ട്ട്, ഖത്തര് മന്ത്രിയുടെ സന്ദര്‍ശനവേളയില് ബറാദറില്ല\n2021-09-21 04:21:00 pm IST\nറഷ്യയിലെ പേം സ്റ്റേറ്റ് യൂണിവേഴ്സിറ്റിയില് വെടിവെപ്പ്; എട്ട് പേര് കൊല്ലപ്പെട്ടു, രക്ഷപ്പെടുന്നവരുടെ വീഡിയോ\n2021-09-20 02:26:11 pm IST


November 2020 - 12:34 am IST\nകൊല്ലത്ത് ഇലക്‌ട്രിക് ചാര്‍ജിങ് സ്റ്റേഷന്\nഒരു കിലോവാട്ടിന് 75 രൂപയാണ് സ്റ്റേഷന് നടത്തുന്ന ഏജന്‍സി കെഎസ്ഇബിക്കു നല്‍കേണ്ടത്. യൂണിറ്റിന് അഞ്ച് രൂപയുമാണ് നിരക്ക്. ഇലക്‌ട്രിക് കാര് ഉപയോഗിക്കുന്നവര്‍ക്കുള്ള നിരക്ക് ഇനിയും തീരുമാനിച്ചിട്ടില്ല.\nകൊല്ലം: കൊല്ലത്തെ ആദ്യത്തെ കെഎസ്ഇബി ഇലക്‌ട്രിക് ചാര്‍ജിങ് സ്റ്റേഷന്‍റെ ഉദ്ഘാടനം 7നു മുഖ്യമന്ത്രി പിണറായി വിജയന് നിര്‍വഹിക്കും. കെഎസ്ഇബി ഓലയില് സെക്ഷന് ഓഫിസിനു കീഴിലാണ് ആദ്യ ചാര്‍ജിങ് സ്റ്റേഷന്. തൊട്ടുപിന്നാലെ കരുനാഗപ്പള്ളി സബ് സ്റ്റേഷന് പരിസരത്ത് രണ്ടാം സ്റ്റേഷനും പ്രവര്‍ത്തനം തുടങ്ങും. 80 കിലോവാട്ട് സ്ഥാപിത ശേഷിയുള്ള ഈ സ്റ്റേഷനില് ഒരേസമയം 2-3 വാഹനങ്ങള് ചാര്‍ജ് ചെയ്യാം. സംസ്ഥാനത്തുടനീളം ഇലക്‌ട്രിക് വാഹനങ്ങളുടെ ചാര്‍ജിങ് സ്റ്റേഷന് സ്ഥാപിക്കാനുള്ള നോഡല് ഏജന്‍സിയായി ബോര്‍ഡിനെയാണ് സര്‍ക്കാര് ചുമതലപ്പെടുത്തിയിരിക്കുന്നത്.\nഒരു കിലോവാട്ടിന് 75 രൂപയാണ് സ്റ്റേഷന് നടത്തുന്ന ഏജന്‍സി കെഎസ്ഇബിക്കു നല്‍കേണ്ടത്. യൂണിറ്റിന് അഞ്ച് രൂപയുമാണ് നിരക്ക്. ഇലക്‌ട്രിക് കാര് ഉപയോഗിക്കുന്നവര്‍ക്കുള്ള നിരക്ക് ഇനിയും തീരുമാനിച്ചിട്ടില്ല. യൂണിറ്റിന് കുറഞ്ഞത് 10 രൂപയെങ്കിലും നല്‍കേണ്ടി വരും. കെഎസ്ഇബി വാങ്ങിയിരിക്കുന്ന ഇലക്‌ട്രിക് കാറിന് 17 യൂണിറ്റാണ് ഒറ്റത്തവണ ചാര്‍ജിന് വേണ്ടി വരുക. ഒറ്റത്തവണ ചാര്‍ജ് ചെയ്താല് എസി പ്രവര്‍ത്തിച്ചാണെങ്കിലും 160-170 കിലോമീറ്റര് യാത്ര ചെയ്യാം. അങ്ങനെയെങ്കില് ഒരു തവണ ചാര്‍ജ് ചെയ്യാന് ഗുണഭോക്താവിന് 200 രൂപയില് താഴയേ ചെലവ് വരൂ.\nഇനി വരും 27 സ്റ്റേഷന്\nജില്ലയില് പൊതു-സ്വകാര്യ ഭൂമിയില് ഉള്‍പ്പെടെ 27 സ്ഥലങ്ങളില്‍ക്കൂടി കെഎസ്ഇബി ഇലക്‌ട്രിക് വാഹന ചാര്‍ജിങ് സ്റ്റേഷനുകള് നിര്‍മിക്കുന്നു. കേന്ദ്രം പുതുതായി അനുവദിച്ച 80 ചാര്‍ജിങ് സ്റ്റേഷനുകളില് 27 എണ്ണമാണ് ജില്ലയില് തുറക്കുക. കരുനാഗപ്പള്ളി ഡിവിഷന് ഭൂമിയില്, വെള്ളയിട്ടമ്പലം ബിഎസ്എന്‍എല് പരിസരം, തിരുമുല്ലാവാരം ക്ഷേത്രം മേഖല, കന്‍റോണ്‍മെന്‍റ് പരിസരം, അയത്തില് സെക്ഷന്, ബിഎസ്എന്‍എല് ക്വാര്‍ട്ടേഴ്‌സ് ഭൂമി, കിളികൊല്ലൂര് സെക്ഷന് ഓഫിസ്, കൊട്ടിയം സെക്ഷന് ഓഫിസ്, മയ്യനാട് ബിഎസ്എന്‍എല് പരിസരം, കുണ്ടറ, എന്‍എസ് ആശുപത്രി, കൊട്ടിയം സഹകരണ ബാങ്ക് ഭൂമി എന്നിവ ഉള്‍പ്പെടെ 27 സ്ഥലങ്ങളിലാണ് ചാര്‍ജിങ് സ്റ്റേഷന് വരുന്നത്.


കാലിഗ്രഫി| Calligraphy| Education\nവടിവൊത്ത അക്ഷരങ്ങളില്ലാത്ത പേരിൽ വഴക്കു കേട്ടിട്ടുണ്ടോ?; അറിയണം ഈ കാര്യങ്ങൾ\nഅജിത്കുമാർ August 13, 2021 12:19 PM IST\nRepresentative Image. Photo Credit: ESB Professional/ Shutterstock.com\n‘അക്ഷരങ്ങളുരുട്ടിയുരുട്ടി എഴുതിക്കേ, കാക്ക ചെകയുന്ന പോലെ എഴുതിവയ്ക്കാതെ.’ ചെറിയ ക്ലാസുകളിലെങ്കിലും ഇത്തരം നിർദ്ദേശങ്ങളും,ഉപദേശങ്ങളും കിട്ടാത്തവരായി ആരുമുണ്ടാകില്ല. മുൻപായിരുന്നെങ്കിൽ കൈപ്പട മോശമായതിന് അടി ഒരുപാട് വാങ്ങിക്കൂട്ടുകയും ചെയ്യുമായിരുന്നു. മനോഹരമായ കൈപ്പട എല്ലാവരുടെയും സ്വപ്നമാണ്. അതിനെ കുറച്ചുകൂടി പരിപോഷിപ്പിച്ച് അക്ഷരങ്ങളെ ചിത്രങ്ങളാക്കി മാറ്റുന്ന കലാവിദ്യയാണ് കാലിഗ്രഫി. പേനയോ ബ്രഷോ ഉപയോഗിച്ച് കുറഞ്ഞ വരകൾ കൊണ്ട് വ്യത്യസ്തമായ രീതിയിൽ അക്ഷരങ്ങളെഴുതുന്ന വിദ്യയാണിത്. അക്ഷരങ്ങൾക്ക് ഭാവനാപരമായി പൊരുത്തമുള്ള രൂപഭംഗി നൽകുന്ന കലയാണ് കാലിഗ്രഫി എന്ന് നിർവചനം.\nകാലിഗ്രഫി എന്ന പദം ഗ്രീക്ക് വാക്കായ കാലിഗ്രഫിയ എന്ന പദത്തിൽ നിന്നും വന്നതാണ്. സൗന്ദര്യമെന്നർഥമുള്ള കാലോസ് എഴുതുക എന്നതിന്റെ ഗ്രീക്ക് പദമായ ഗ്രഫൈൻ എന്നീ പദങ്ങൾ ചേർന്നാണ് ഇൗ വാക്ക് രൂപംകൊണ്ടത്. പുരാതന ചൈനയിലും ഇൗജിപ്തിലും അക്ഷരങ്ങളുടെ ചിത്രമെഴുത്ത് നിലനിന്നിരുന്നു. 17–ാം നൂറ്റാണ്ടിന്റെ ആദ്യ ദശകങ്ങളിലാണ് കാലിഗ്രഫി പാശ്ചാത്യ ലോകത്ത് പ്രചാരത്തിലായത്. ലാറ്റിൻ ഭാഷയായിരുന്നു യൂറോപ്പിൽ കാലിഗ്രഫിക്ക് കൂടുതൽ ഉപയോഗിച്ചിരുന്നത്.\nഗുഹാചിത്രങ്ങളിൽ നിന്നു തുടങ്ങുന്ന കാലിഗ്രഫിയുടെ ചരിത്രം. ഗുഹാവാസികളായിരുന്ന പൂർവികന്മാർ അവരുടെ ജീവിതവും സന്ദേശങ്ങളും സങ്കൽപങ്ങളും ഭാവനാപരമായി കോറിയിട്ടിരുന്നതാണ് കാലിഗ്രഫിയുടെ തുടക്കം. ചൈനീസ് മാൻഡരിനാണ് കാലിഗ്രഫി ഏറ്റവും പ്രചാരത്തിലുള്ള ഭാഷ. ലിപികളുടെ പ്രത്യേകത മാൻഡരിന് കാലിഗ്രാഫിയിൽ കൂടുതൽ സാധ്യതകൾ നൽകുന്നു. ആഗോളഭാഷയായ ഇംഗ്ലീഷും ഇൗ കലയിൽ മുന്നിട്ടു നിൽക്കുന്നു.\nഎല്ലാ വർഷവും ഓഗസ്റ്റിലെ രണ്ടാമത്തെ ബുധനാഴ്ചയാണ് ആഗോള കാലിഗ്രഫി ദിനം. ഇംഗ്ലണ്ടിലെ ബിർമിങ്ഹാമിൽ സ്ഥിതി ചെയ്യുന്ന പെൻ മ്യൂസിയത്തിന്റെ ആശയമാണ് കാലിഗ്രഫിക്ക് വേണ്ടി ഒരു ദിനം എന്നത്. കാലിഗ്രഫിയുടെ പുതിയ രീതികളും സാധ്യതകളും ചർച്ച ചെയ്യുന്നതിനും കൂടുതൽ ആൾക്കാരെ ഇൗ കലയിലേക്ക് ആകർഷിക്കുന്നതിനും ഇൗ ദിനം പ്രയോജനപ്പെടുത്തുന്നു.\nമലയാളഭാഷയിലും കാലിഗ്രഫിയുടെ വശ്യസൗന്ദര്യം ധാരാളം പ്രയോജനപ്പെടുത്തിയിട്ടുണ്ട്. കേരളത്തിലെ കാലിഗ്രഫി ചരിത്രത്തിൽ നിരവധി സംഭാവനകൾ നൽകിയ വ്യക്തിയാണ് നാരായണ ഭട്ടതിരി. ഭാഷയുടെ സൗന്ദര്യത്തെ തനിമ ചോരാതെ വരച്ചിടുന്ന അദ്ദേഹം ഒട്ടേറെ സിനിമകളുടെ ടൈറ്റിലുകളും നോവലുകളുടെ തലക്കുറിയും വായനക്കാരന്റെ മനസ്സിലേക്ക് പകർത്തിയിട്ടുണ്ട്.\nസിനിമാപോസ്റ്ററുകളായിരുന്നു ഒരു കാലത്ത് ഇതിന്റെ സാധ്യത ഏറ്റവുമധികം ഉപയോഗപ്പെടുത്തിയത്. സോഷ്യൽ മീഡിയകളിൽ ടീസറും പരസ്യങ്ങളും വരുന്ന കാലത്തിന് മുന്നേ ബസ് സ്റ്റാൻഡുകളിലും പൊതുസ്ഥലത്തെ ചുവരുകളിലും സിനിമാപോസ്റ്ററുകൾ നിറഞ്ഞു നിന്നിരുന്നു. വൈവിധ്യമർന്ന സ്റ്റൈലുകളിൽ അക്ഷരങ്ങളെ ആകർഷകമാക്കി മാറ്റാൻ കലാകാരന്മാർ തമ്മിൽ കടുത്ത മത്സരം നിലനിന്നിരുന്നു.\nപ്രമുഖ സംവിധായകനായ ഭരതൻ സിനിമാപോസ്റ്ററുകളിൽ കാലിഗ്രഫി ആകർഷകമായി ഉപയോഗപ്പെടുത്തിയവരിൽ പ്രമുഖനാണ്. തിരഞ്ഞെടുപ്പുകാലത്ത് സ്ഥാനാർഥികളുടെ ചുവരെഴുത്തായിരുന്നു കേരളത്തിലെ കാലിഗ്രഫിയുടെ മറ്റൊരു പ്രധാനമേഖല. വർണവൈവിധ്യങ്ങളാൽ സമ്പന്നമായിരുന്ന ആ ചുവരെഴുത്തു ചിത്രങ്ങളും ഇന്ന് അന്യമായിക്കൊണ്ടിരിക്കുന്നു. എൽഇഡി ബോർഡുകളും മറ്റും വന്നതോടെ വ്യാപാരസ്ഥാപനങ്ങളിൽ നിന്നും കാലിഗ്രഫി ഏറെക്കുറെ പുറത്തായി. കേരളത്തിൽ ആദ്യകാലത്തേതിൽ നിന്നും വലിയ മാറ്റമൊന്നും കൂടാതെ ഇന്നും തുടരുന്നത് കള്ള് ഷാപ്പിന്റെ ബോർഡുകളാണ്. കറുപ്പും വെളുപ്പുമായി കള്ള് എന്ന വലുതാക്കി എഴുതിയ ബോർഡുകൾ ആധുനികകാലത്തും വലിയ മാറ്റമൊന്നുമില്ലാതെ നിലനിൽക്കുന്നു. കേരളം സമീപകാലത്ത് കാലിഗ്രഫിയുടെ സൗന്ദര്യം ആസ്വദിച്ചത് കൊച്ചി–മുസരിസ് ബിനാലെയിലാണ്.\nതൂവൽ സ്പർശം കൊണ്ട് വരച്ചുതുടങ്ങിയതു മുതൽ ഇന്ന് കാലിഗ്രഫിക്ക് മാത്രമായി ഉപയോഗിക്കുന്ന പേനകൾ വരെ എത്തിനിൽക്കുന്നു അക്ഷരചിത്രങ്ങളുടെ ചരിത്രം. കാലം മാറുകയാണ്. ചാഞ്ഞും ചരിഞ്ഞും അക്ഷരങ്ങൾ കാഴ്ചക്കാരനെ അത്ഭുതപ്പെടുത്തിയ ചുവരെഴുത്തുകൾക്ക് പകരം ഫ്ലക്സുകളും പോസ്റ്ററുകളും നിറയുന്നു. കലാകാരന്റെ ഭാവനയ്ക്കൊത്ത് കൈവഴക്കത്തിലൂടെ മനോഹരമായി അക്ഷരങ്ങൾ പൂത്തുലഞ്ഞ ബോർഡുകൾ ഇന്ന് വർണശബളമായ എൽഇഡി ബോർഡുകൾക്ക് വഴിമാറിയിരിക്കുന്നു. അന്യം നിന്നുപോകുന്ന കലയെ പരിരക്ഷിക്കുന്നതിന് ഇൗ ദിനാചരണം അത്യന്താപേക്ഷിതമാണ്.\n(വടിവൊത്തതും മനോഹരവുമായ കൈപ്പട ഇല്ലെന്നോർത്ത് ആരും ദുഃഖിക്കരുത്. നിങ്ങളുടെ ചിന്തകളുടെ വേഗം കൈയുടെ ചലനത്തേക്കാൾ ഉയർന്നുനിൽക്കുന്നതുകൊണ്ടാണ് ഇങ്ങനെ സംഭവിക്കുന്നതെന്ന് ചില പഠനങ്ങൾ പറയുന്നു!)\nEnglish Summary: History Of Calligraphy


മലപ്പുറം ജില്ലയില് 1,640 പേര്‍ക്ക് കൊവിഡ്; 1,535 പേര്‍ക്ക് രോഗമുക്തി – Kairali News | Kairali News Live l Latest Malayalam News\nമലപ്പുറം ജില്ലയില് 1,640 പേര്‍ക്ക് കൊവിഡ്; 1,535 പേര്‍ക്ക് രോഗമുക്തി\nമലപ്പുറം ജില്ലയില് ഇന്ന് 1,640 പേര്‍ക്ക് കൊവിഡ്. 1,535 പേര് രോഗവിമുക്തരായതായും ജില്ലാ മെഡിക്കല് ഓഫീസര് ഡോ. കെ. സക്കീന അറിയിച്ചു. ടെസ്റ്റ് പോസിറ്റീവിറ്റി നിരക്ക് 12.37 ശതമാനം രേഖപ്പെടുത്തി. ഇതോടെ വിദഗ്ധ പരിചരണത്തിന് ശേഷം ജില്ലയില് കൊവിഡ് ഭേദമായി സാധാരണ ജീവിതത്തിലേക്ക് തിരിച്ചെത്തിയവരുടെ എണ്ണം 3,26,061 പേരായതായി ജില്ലാ മെഡിക്കല് ഓഫീസര് വ്യക്തമാക്കി.\nകോവിഡ് പ്രത്യേക ചികിത്സാ കേന്ദ്രങ്ങളായ ആശുപത്രികളില് 597 പേരും കോവിഡ് ഫസ്റ്റ് ലൈന് ട്രീറ്റ്മെന്റ് സെന്ററുകളില് 256 പേരും 138 പേര് കൊവിഡ് സെക്കന്‍ഡ് ലൈന് ട്രീറ്റ്മെന്റ് സെന്ററുകളിലുമാണ്. തദ്ദേശഭരണ സ്ഥാപനങ്ങള്‍ക്കു കീഴിലുള്ള പ്രത്യേക താമസ കേന്ദ്രങ്ങളായ ഡൊമിസിലിയറി കെയര് സെന്ററുളില് 417 പേരും ശേഷിക്കുന്നവര് വീടുകളിലും മറ്റുമായും നിരീക്ഷണത്തില് കഴിയുന്നു. ജില്ലയില് ഇതുവരെ 1,197 പേരാണ് കോവിഡ് ബാധിതരായി മരിച്ചത്.\nകൊവിഡ് വ്യാപനം നിയന്ത്രണ വിധേയമായിക്കൊണ്ടിരിക്കുന്നതിനെ തുടര്‍ന്ന് ലോക്ക് ഡൗണ് നിയന്ത്രണങ്ങളില് വരുത്തിയ ഇളവുകള് ഒരു കാരണവശാലും ദുരുപയോഗം ചെയ്യരുതെന്ന് ജില്ലാ മെഡിക്കല് ഓഫീസര് ഡോ. കെ. സക്കീന ആവര്‍ത്തിച്ച് അഭ്യര്‍ഥിച്ചു. വൈറസ് ബാധയേല്‍ക്കാനുള്ള സാധ്യത സജീവമായി നിലനില്‍ക്കുകയാണ്. ഈ ഘട്ടത്തില് ആരോഗ്യ ജാഗ്രത പാലിക്കുന്നതിലൂടെ മാത്രമെ സ്വയരക്ഷയും കുടുംബത്തിന്റെ ആരോഗ്യ സംരക്ഷണവും ഉറപ്പാക്കാനാകൂ.\nമലപ്പുറം ജില്ലയില് ശനി (ജൂലൈ 03) പ്രാദേശികാടിസ്ഥാനത്തില് രോഗബാധിതരായവരുടെ എണ്ണം ചുവടെ ചേര്‍ക്കുന്നു,\nTags: Covidcovidv 19Malappuram


ശ്രദ്ധേയം: ജനുവരി വിചാരം\nPosted by ശ്രദ്ധേയന് | shradheyan at 11:06 PM\nഒരു തുടക്കക്കാരന്റെ തപ്പിത്തടയലുകള് ഒട്ടുമില്ലാത്ത പോസ്റ്റ്..\nവഴിപോക്കനെന്ന പേരിനു മറ്റൊരു അവകാശി ഉണ്ടെന്നു അറിഞ്ഞപ്പോഴാണ് 'ശ്രദ്ധേയന്' ആയത്. അറിയാതെ പറ്റിയ അബദ്ധത്തിനു മാപ്പ്.\nനന്നായിരിക്കുന്നു കെട്ടോ. നേര്‍ക്കാഴ്ചകള്\nellavida aashamsakalum nerunnu.\nശരിക്കും ഇഷ്ടായീട്ടോ ഈ പോസ്റ്റ്. അഭിനന്ദനങ്ങൾ\nFais Bin Umer Shajahan said...\nതുടക്കത്തിലെ ലാളിത്യം ഒടുക്കവരെ കാണാന് പറ്റിയില്ല എങ്കിലും കുറ്റ്യാടിക്കാരന് പറഞ്ഞപോലേ തപ്പിതടയലുകളില്ലാത്ത ഒരു നല്ല പോസ്റ്റ്.\nകുറ്റ്യാടിക്കാരന്: തുറന്ന അഭിപ്രായത്തിന് നന്ദി\nശ്രീ ഹരി: നന്ദി\nകാസിം തങ്ങള്: ആശംസക്ക് നന്ദി\nപാറുക്കുട്ടി: ഭാവുകങ്ങള്‍ക്ക് നന്ദി\nലക്ഷ്മി: ഇഷ്ടമായി എന്നറിഞ്ഞതില് സന്തോഷം\nഷൌക്കത്ത്: പറഞ്ഞത് അടി(ഭാഗം)പൊളി ആയിട്ടുണ്ട് എന്നാണോ..? :-) ആശംസക്ക് നന്ദി\nഫായിസ്: വരുന്ന പോസ്റ്റുകള് കൂടുതല് മെച്ചപ്പെടുത്താന് ശ്രമിക്കാം, അഭിപ്രായം അറിയിച്ചതിനു നന്ദി....\nഈ എഴുത്ത് ഉറപ്പായും ശ്രദ്ധേയം ആകും....!!\nവളരെ ഇഷ്ടപ്പെട്ടു... പിന്തുടരാന് തന്നെ തീരുമാനിച്ചു...\nഇടക്ക് വരാം. തുടറ്ന്നും എഴുതുക.\nശ്രദ്ധിക്കപ്പെടുന്ന പോസ്റ്റ് ആണൂ ട്ടോ ശ്രദ്ധേയാ...\nവളരെ ലളിതമാണു ഭാഷ.\nപകല്‍കിനാവാന്: എന്‍റെ ആദ്യ 'കൂട്ടാളി' ആയതിനു നന്ദി... നിങ്ങളുടെ നാവു പൊന്നാവട്ടെ..!!\nരഘു: ഇനിയും വരിക\nOAB: പ്രാര്‍ത്ഥനയില് എപ്പോഴുമുണ്ടാവുക\nജിപ്പൂസ്: ഹൃദയം നിറഞ്ഞ വാക്കുകള്‍ക്ക് ഒരായിരം നന്ദി...\nനന്നായിരിയ്ക്കുന്നു. വീണ്ടും എഴുതുക\nവളരെ നന്നായിരിക്കുന്നു, നല്ല കഥ.\n'ജനുവരി വിചാരം' ഈ പുതുവര്‍ഷത്തില് ഒരുക്കല് കൂടി...\nഅര്‍ത്ഥവത്തായ, വളരെ മനോഹരമായ,\nഒരു കഥ വായിച്ച പ്രതീതി. നന്ദി\n"പലപ്പോഴും എന്‍റെ ചിരി ആയിശത്തയുടെ പ്രസ്താവനകള്‍ക്ക് സത്യസന്ധതയുടെ കൈയ്യൊപ്പായി മാറാറുണ്ട്."\nചില വരികള് ശരിക്കും മനസ്സില് അള്ളിപ്പിടിക്കുന്നുണ്ട്. ജനുവരി വിചാരം എനിക്കിഷ്ടായി.\nവീണ്ടും ഒരു വായന!\nഎന്താ ഇങ്ങക്ക്... പൊന്നില്ലേല് ഇപ്പെന്താ... ഉയിരോടെ എപ്പോം ന്‍റെ കൂടെ ഇണ്ടായാല് മതി... എല്ലാം പടച്ചോന് താന്നോളും.."\nവാപ്പച്ചി ചിരിച്ചു, ആയിശ്ത്തയും. വാക്കുകള് മനസ്സില് തട്ടുന്നവയാണ്.. സ്നേഹത്തിന്റെ ചെറു സ്പര്‍ശങ്ങള് .... ഇത് പോലുള്ള പോസ്റ്റുകള് ഇനിയും പ്രതീക്ഷിക്കുന്നു\nഇതാണ് മനസ്സില് തട്ടിയ വാക്ക്. ഇതാണ് നാം അറിയേണ്ടതും മനസിലാക്കെണ്ടതും.\nഇഷ്ടായി ഒരുപാട്. കഥ പറയുന്ന പോലെ തോന്നിയില്ല. ചുറ്റുപാടുകള് കണ്ടു വിവരിച്ച പോലെ. അതാണീ കഥയുടെ വിജയവും.


മുമ്പൻമാരായി മുംബൈ േപ്ലഓഫിലേക്ക്; ബാംഗ്ലൂർ 'പടിക്കൽ' തുടരുന്നു | Madhyamam\ndate_range 28 Oct 2020 5:46 PM GMT\nമുമ്പൻമാരായി മുംബൈ േപ്ലഓഫിലേക്ക്; ബാംഗ്ലൂർ 'പടിക്കൽ' തുടരുന്നു\nഅബൂദബി: വിജയിക്കുന്നവർക്ക് േപ്ല ഓഫ് ഉറപ്പിക്കാവുന്ന മത്സരത്തിൽ റോയൽ ചാലഞ്ചേഴ്സ് ബാംഗ്ലൂരിനെ മുംബൈ ഇന്ത്യൻസ് അഞ്ചുവിക്കറ്റിന് തകർത്തു. 164 റൺസിെൻറ വിജയലക്ഷ്യം പിന്തുടർന്നിറങ്ങിയ മുംബൈക്കായി സൂര്യകുമാർ യാദവ് (43 പന്തിൽ നിന്നും 79) ഉദിച്ചുയരുകയായിരുന്നു. സമ്മർദമേറിവന്ന ഘട്ടത്തിലും അനായാസം റൺസടിച്ചുകൂട്ടിയ സൂര്യകുമാർ മുംബൈയെ കരപിടിച്ചുകയറ്റി. വിജയത്തോടെ 12 കളികളിൽ നിന്നും 16 പോയൻറുമായി മുംബൈ ഇന്ത്യൻസ് ഒന്നാം സ്ഥാനത്തേക്ക് കയറി. 12 കളികളിൽ നിന്നും 14 പോയൻറുള്ള ബാംഗ്ലൂർ രണ്ടാംസ്ഥാനത്ത് തുടരുന്നു.\nക്വിൻറൺ ഡികോക്, ഇഷാൻ കിഷൻ, സൗരഭ് തിവാരി അടക്കമുള്ളവരെ ബാംഗ്ലൂർ ബൗളിങ് നിര വേഗം മടക്കിയെങ്കിലും ഒരറ്റത്ത് വട്ടമിട്ടു നിന്ന സൂര്യകുമാർ ബാംഗ്ലൂരിെൻറ നെഞ്ചിടിപ്പേറ്റിക്കൊണ്ടേയിരുന്നു. ഐ.പി.എൽ സീസണുകളിൽ മികച്ച പ്രകടനം കാഴ്ചവെച്ചിട്ടും ഇന്ത്യൻടീമിലിടം പിടിക്കാനാകത്തതിെൻറ അരിശം വിരാട് കോഹ്ലിക്ക് മുമ്പിൽ സൂര്യകുമാർ യാദവ് അടിച്ചുതീർത്തു. വൈറ്ററൻ പേസർ ഡെയ്ൽ സ്റ്റെയിനെ കളത്തിലിറക്കിയ ബാംഗ്ലൂരിെൻറ തീരുമാനം പിഴച്ചു. നാലോവറിൽ 43 റൺസ് വഴങ്ങിയ പഴയ പടക്കുതിരക്ക് വിക്കറ്റൊന്നും എടുക്കാനുമായില്ല. മുഹമ്മദ് സിറാജും യുസ്വേന്ദ്ര ചാഹലും രണ്ട് വിക്കറ്റുകൾ വീതം വീഴ്ത്തി.\nആദ്യം ബാറ്റുചെയ്ത ബാംഗ്ലൂരിനായി മോഹിപ്പിക്കുന്ന തുടക്കമാണ് ദേവ്ദത്ത് പടിക്കൽ നൽകിയത്. 12 ബൗണ്ടറികളും ഒരു സിക്സറും അഴകേകിയ ഇന്നിങ്സിനൊടുവിൽ ബുംറയുടെ പന്തിൽ ബോൾട്ടിന് പിടികൊടുത്ത് ദേവ്ദത്ത് മടങ്ങുകയായിരുന്നു. സൗരഭ് തിവാരിയുടെ ഉഗ്രൻ ക്യാച്ചുമെടുത്ത ദേവ്ദത്ത് ദിവസം ഓർമിക്കാനുള്ളതാക്കി മാറ്റി.\nആരോൺ ഫിഞ്ചിന് പകരക്കാരനായി ദേവ്ദത്തിനൊപ്പം ഓപ്പണിങ്ങിലെത്തിയ ജോഷ് ഫിലിപ്പെ (33) ഒത്ത കൂട്ടായി . എന്നാൽ തുടർന്നെത്തിയ വിരാട് കോഹ്ലി (9) , എബി ഡിവില്ലിയേഴ്സ് (15) അടക്കമുള്ള വൻതോക്കുകൾ പരാജയമായി മടങ്ങി. നാലോവറിൽ 14 റൺസ് വിട്ടുകൊടുത്ത് മൂന്നുവിക്കറ്റെടുത്ത ജസ്പ്രീത് ബുംറ അവസാന ഓവറുകളിൽ വരിഞ്ഞുകെട്ടിയതിനാൽ 180ലധികം സ്കോർ ചെയ്യാനുള്ള ബാംഗ്ലൂരിെൻറ മോഹം പൊലിയുകയായിരുന്നു.\nTAGS:mumbai indians IPL 2020 Devdutt Padikkal


സംസ്ഥാനത്ത് ഇന്ന് സ്ഥിരീകരിച്ചത്6കോവിഡ് മരണം - KasaragodTimes\nസംസ്ഥാനത്ത് ഇന്ന് സ്ഥിരീകരിച്ചത്6കോവിഡ് മരണം\nAug 16, 2020 09:58 266 0\nകോഴിക്കോട്: സംസ്ഥാനത്ത് ഇന്ന് ആറ് കോവിഡ് മരണം സ്ഥിരീകരിച്ചു. വയനാട്, കണ്ണൂർ, ആലപ്പുഴ, പത്തനംതിട്ട, തിരുവനന്തപുരം ജില്ലകളിലാണ് മരണം. വയനാട് വാളാട് സ്വദേശി ആലി (73), കണ്ണൂർ കണ്ണപുരം സ്വദേശി കൃഷ്ണൻ, ആലപ്പുഴ പത്തിയൂർ സ്വദേശി സദാനന്ദൻ (63), കോന്നി സ്വദേശി ഷഹറുബാൻ (54), ചിറയിൻകീഴ് സ്വദേശി രമാദേവി (68), കഴിഞ്ഞ ദിവസം മരിച്ച പരവൂർ സ്വദേശി കമലമ്മ (85) എന്നിവരുടെ മരണമാണ് കോവിഡ് മൂലമാണെന്ന് സ്ഥിരീകരിച്ചത്.\nശ്വാസകോശ അർബുദത്തിന് ചികിത്സയിലായിരുന്ന വയനാട് സ്വദേശി ആലിയെ ജൂലായ് 28ന് ആണ് ആശുപത്രിയിൽ പ്രവേശിപ്പിച്ചത്. കോവിഡ് മാനദണ്ഡങ്ങൾ മറികടന്ന് വിവാഹച്ചടങ്ങുകൾ നടത്തിയതിനെ തുടർന്ന് കോവിഡ് വ്യാപനമുണ്ടായ മേഖലയാണ് വാളാട്. ഈ വാളാട് ക്ലസ്റ്ററിൽ ഉൾപ്പെട്ട പ്രദേശത്തെ താമസക്കാരനായിരുന്നു അലി. പുലർച്ചെ മൂന്നു മണിയോടെയാണ് മരണം സംഭവിച്ചത്. ശനിയാഴ്ച രാത്രിയോടെയാണ് ആലപ്പുഴ സ്വദേശിയായ സദാനന്ദൻ മരിച്ചത്. ജൂലായ് അഞ്ചു മുതൽ ഇദ്ദേഹം ആലപ്പുഴയിലെ സ്വകാര്യ ആശുപത്രിയിൽ ഹൃദയം, കരൾ, വൃക്ക സംബന്ധമായ രോഗങ്ങൾക്ക് ചികിത്സയിലായിരുന്നു. പിന്നീട് കോവിഡ് സ്ഥിരീകരിക്കുകയും ആലപ്പുഴ മെഡിക്കൽ കോളേജിൽ പ്രവേശിപ്പിക്കുകയുമായിരുന്നു.\nകോന്നി സ്വദേശി ഷഹറുബാൻ (54) ആണ് പത്തനംതിട്ടയിൽ മരിച്ചത്. ശനിയാഴ്ച മരിച്ച തിരുവനന്തപുരം ചിറയിൻകീഴ് സ്വേദേശി രമാദേവി (68) ഹൃദയസംബന്ധമായ അസുഖത്തെ തുടർന്ന് ചികിത്സയിലായിരുന്നു. കഴിഞ്ഞ ദിവസം മരിച്ച പരവൂർ സ്വദേശി കമലമ്മ (85)യ്ക്ക് കോവിഡ് സ്ഥിരീകരിച്ചു. ശ്വാസകോശ സംബന്ധമായ അസുഖത്തെ തുടർന്ന് ചികിത്സയിലായിരുന്നു. ഇവരുടെ മരണത്തിനു ശേഷം നടത്തിയ പരിശോധനയിലാണ് കോവിഡ് സ്ഥിരീകരിച്ചത്. എന്നാൽ അതിനു മുൻപുതന്നെ കോവിഡ് പ്രോട്ടോക്കോൾ പാലിക്കാതെ മൃതദേഹം സംസ്‌കരിച്ചിരുന്നു.\nCOVID-19: 1,608 new positive cases in Kerala on Saturday, 803 recover; Kasaragod...\nകോവിഡ് വാക്‌സിൻ ആദ്യം നൽകുക ആരോഗ്യ പ്രവർത്തകർക്കെന്ന് കേന്ദ്ര ആരോഗ്യമന്ത്രി\nസ്വപ്നക്ക് വേണ്ടി ഫ്‌ളാറ്റ് ബുക്ക് ചെയ്തത് എം ശിവശങ്കര്...\nഎല്ലാ സാനിറ്റൈസറുകളും ഒറിജിനലല്ല: ആറ് മാസത്തിനിടെ പിടിച്ചെടുത്തത്...\nNov 12, 20200147\nJul 28, 20200148\nസംസ്ഥാനത്ത് ഒരു കോവിഡ് മരണം കൂടി ; പത്തനംതിട്ട സ്വദേശി...\nMay 29, 20200534\nമൂന്നുപീടികയില് ജ്വല്ലറിയുടെ ഭിത്തി തുരന്ന് കവര്‍ച്ച;...\nAug 21, 20200336


സൗദിയിൽ വാക്‌സിനേഷൻ പ്രായപരിധി താഴ്ത്തി\nറിയാദ്: മലയാളികൾ ഉൾപ്പെടെയുള്ള പ്രവാസികൾക്ക് ഏറെ പ്രതീക്ഷ നൽകുന്ന പുതിയ വാക്സിൻ നയവുമായി സൗദി ഭരണകൂടം. പുതിയ തീരുമാന പ്രകാരം സൗദിയിൽ കോവിഡ് വാക്‌സിനേഷൻ രണ്ടാം ഡോസ് ഇനി 58 വയസിനു മുകളിലുള്ളവർക്കും. നേരത്തെ ഇത് 60 വയസായിരുന്നു.\nഇന്ത്യയിൽ നിന്നു നേരിട്ടുള്ള യാത്രാ വിലക്കു നിലനിൽക്കുന്നതോടൊപ്പം പൂർണമായും വാക്സിനേഷൻ സ്വീകരിക്കാതെ എത്തുന്നവർ സൗദിയിൽ ഏഴു ദിവസത്തെ ഹോട്ടൽ ക്വാറന്റീനും നിർബന്ധമാണ്. ഇതു മറികടക്കാനാകുമെന്ന പ്രതീക്ഷയിലാണ് പ്രവാസികൾ. വരും ദിവസങ്ങളിൽ ഇനിയും ഇളവ് ഉണ്ടാകുമെന്നും രണ്ടാം ഡോസ് വാക്സീൻ വ്യാപകമായി മുഴുവൻ ആളുൾക്കും ഉടൻ ലഭ്യമായിത്തുടങ്ങുമെന്നും അധികൃതർ സൂചന നൽകി..\nരാജ്യത്തുടനീളം സ്ഥാപിച്ച വാക്‌സിനേഷൻ കേന്ദ്രങ്ങൾ വഴി ഒന്നാം ഡോസ് കുത്തിവയ്‌പിനു നല്ല പ്രതികരണമാണു ലഭിക്കുന്നത്. കഴിഞ്ഞ ദിവസം വാക്‌സീൻ പൂർത്തിയാക്കിയവർ ജനസംഖ്യയുടെ പകുതിയോട് അടുക്കുന്നതായി അധികൃതർ വ്യക്തമാക്കിയിരുന്നു. അഞ്ചു വിഭാഗം ആളുകൾക്കു മാത്രമാണ് ഇപ്പോൾ സൗദിയിൽ രണ്ടാമത്തെ വാക്‌സിൻ നൽകിത്തുടങ്ങിയിട്ടുള്ളത് .\nഅട്ടപ്പാടിയിലെ പ്രാക്തന ഗോത്ര ഊരുകളിൽ പുസ്തക ചുമടുമായി അദ്ധ്യാപകർ\nപെരുമ്പട്ട പാലത്തിന്റെ ഉദ്ഘാടനം നിർവഹിച്ചു


Inexperience led to mistakes on field and decision making, admits Rohit Sharma-ഇന്ത്യയെ തോൽവിയിലേക്ക് നയിച്ചത് പരിചയക്കുറവും മോശം ഫീൾഡിങ്ങും: രോഹിത് ശർമ്മ\nInexperience Led To Mistakes On Field And Decision Making Admits Rohit Sharma\nഇന്ത്യയെ തോൽവിയിലേക്ക് നയിച്ചത് പരിചയക്കുറവും മോശം ഫീൾഡിങ്ങും: രോഹിത് ശർമ്മ\nഇന്ത്യ ബാറ്റിങ് ആരംഭിച്ചതു മുതൽ സമ്മർദത്തിലാക്കാൻ ബംഗ്ലാദേശിനായെന്നും ഇന്ത്യൻ നായകൻ\nNovember 04, 2019 03:14:03 pm\nഇന്ത്യയ്ക്കെതിരെ ടി20 ക്രിക്കറ്റിൽ ആദ്യ ജയം സ്വന്തമാക്കിയാണ് ബംഗ്ലാദേശ് ചരിത്രം കുറിച്ചത്. മികച്ച നിരയുണ്ടായിരുന്നിട്ടും സന്ദർശകർക്ക് മുന്നിൽ ഇന്ത്യ അനായാസം മത്സരം നഷ്ടപ്പെടുത്തുകയായിരുന്നു. ഇന്ത്യയുടെ തോൽവിക്ക് കാരണം അനുഭവ സമ്പത്തിന്റെ കുറവാണെന്ന് നായകൻ രോഹിത് ശർമ്മ പറഞ്ഞു. ഫീൾഡിങ്ങിലും ഇന്ത്യയ്ക്ക് ഒരുപാട് പിഴവുകൾ സംഭവിച്ചു. ഡിആർഎസിലും ഇന്ത്യയ്ക്ക് വലിയ വില കൊടുക്കേണ്ടി വന്നുവെന്ന് രോഹിത് പറഞ്ഞു.\nബംഗ്ലാദേശ് ടീമിനെ വിജയത്തിലേക്കു നയിച്ചതില് ഏറ്റവും പ്രധാനപ്പെട്ട ഘടകമായിരുന്നു മുഷ്‌ഫിഖർ റഹീമിന്റെ ബാറ്റിങ്. മുഷ്‌ഫിഖർ റഹീം 43 പന്തിൽ നിന്ന് പുറത്താകാതെ 60 റൺസ് നേടി ടോപ് സ്‌കോററായി. ഇന്ത്യയുടെ ഡിആർഎസ് തീരുമാനങ്ങളെല്ലാം പാളിയതും മുഷ്‌ഫിഖർ റഹീം ബാറ്റ് ചെയ്യുമ്പോൾ തന്നെ. രണ്ടുതവണ റഹീം പുറത്താകേണ്ട സാഹചര്യം വന്നെങ്കിലും ഇന്ത്യയുടെ ഡിആർഎസ് പിഴവ് ബംഗ്ലാദേശ് താരത്തിനു ജീവൻ നൽകുകയായിരുന്നു.\n“പ്രതിരോധിക്കാവുന്ന സ്കോറായിരുന്നു അത്. പക്ഷേ ഫീൾഡിൽ ഒരുപാട് തെറ്റുകൾ വരുത്തി. കളിക്കാരുടെ പരിചയ സമ്പന്നക്കുറവായിരുന്നു കാരണം. എന്നാൽ അവർക്ക് ഇതിൽ നിന്നും പഠിക്കാൻ സാധിക്കും. റിവ്യൂസിലും തെറ്റുപറ്റി” മത്സരശേഷമുള്ള പത്രസമ്മേളനത്തിൽ രോഹിത് പറഞ്ഞു.\nഎന്നാൽ ബംഗ്ലാദേശിന്റെ പ്രകടനത്തെ കുറച്ച് കാണുന്നില്ലെന്നും രോഹിത് പറഞ്ഞു. ഇന്ത്യ ബാറ്റിങ് ആരംഭിച്ചതു മുതൽ സമ്മർദത്തിലാക്കാൻ ബംഗ്ലാദേശിനായെന്നും ഇന്ത്യൻ നായകൻ പറഞ്ഞു.\nമത്സരത്തിന്റെ പത്താം ഓവറിലായിരുന്നു ഡിആര്‍എസ് പിഴവുകളുടെ ഘോഷയാത്ര. ചാഹല് എറിഞ്ഞ ഓവറില് മുഷ്‌ഫിഖർ റഹീം രണ്ടുതവണ എല്‍ബിഡബ്ല്യൂവിനു മുന്നില് കുടുങ്ങിയതാണ്. ആദ്യ പന്തില് റഹീമിന്റെ പാഡിലാണ് പന്തു തട്ടിയത്. ഇതു എല്‍ബിഡബ്ല്യൂ ആണെന്ന സംശയമുണ്ടായി. വിക്കറ്റ് കീപ്പര് ഋഷഭ് പന്തുമായും ബോളര് യുസ്‌വേന്ദ്ര ചാഹലുമായും നായകന് രോഹിത് ശര്‍മ സംസാരിച്ചു. എന്നാല്, എല്‍ബിഡബ്ല്യൂ അല്ലെന്ന് താരങ്ങള് വിചാരിച്ചു. അതുകൊണ്ട് തന്നെ ഡിആര്‍എസ് ഉപയോഗിച്ചില്ല. രണ്ടാം പന്തും ഇതുപോലെ മുഷ്‌ഫിഖറിന്റെ കാലിലാണ് തട്ടിയത്. ഇത്തവണ രോഹിത് ശർമ്മ പന്തുമായും ചഹലുമായും സംസാരിക്കുക പോലും ചെയ്തില്ല. ഡിആര്‍എസും ഉപയോഗിച്ചില്ല. ഇതു രണ്ടും വിക്കറ്റായിരുന്നു. ഡിആര്‍എസ് കൃത്യമായി ഉപയോഗിക്കാത്തതു ഇന്ത്യയ്ക്കു തിരിച്ചടിയായി.\nകരുത്തരായ ഇന്ത്യയെ ഏഴ് വിക്കറ്റിനാണ് ബംഗ്ലാദേശ് പരാജയപ്പെടുത്തിയത്. മൂന്ന് മത്സരങ്ങളുള്ള ട്വന്റി 20 പരമ്പരയിലെ ആദ്യ മത്സരത്തിൽ വിജയിച്ച് ബംഗ്ലാദേശ് 1-0 ത്തിനു മുന്നിലെത്തി. ഇന്ത്യ വച്ചുനീട്ടിയ 149 റൺസ് വിജയലക്ഷ്യം അനായാസമായി വെറും മൂന്ന് വിക്കറ്റ് നഷ്ടപ്പെടുത്തി ബംഗ്ലാദേശ് മറികടന്നു. മൂന്നു പന്തുകൾ ബാക്കി നിൽക്കെയാണ് ബംഗ്ലാദേശിന്റെ വിജയം.\nആദ്യം ബാറ്റ് ചെയ്‌ത ഇന്ത്യ നിശ്ചിത 20 ഓവറിൽ ആറ് വിക്കറ്റ് നഷ്ടപ്പെടുത്തി 148 റൺസാണ് നേടിയത്. മറുപടി ബാറ്റിങിൽ ആത്മവിശ്വാസത്തോടെ കളിച്ച ബംഗ്ലാദേശ് വിക്കറ്റ് കീപ്പർ ബാറ്റ്സ്മാൻ മുഷ്ഫിഖർ റഹീമിന്റെ ഇന്നിങ്സ് കരുത്തിലാണ് വിജയം സ്വന്തമാക്കിയത്. മുഷ്ഫിഖർ റഹീം 43 പന്തിൽ നിന്ന് പുറത്താകാതെ 60 റൺസ് നേടി ടോപ് സ്‌കോററായി. സൗമ്യ സര്‍ക്കാര് 39 റണ്‍സും മുഹമ്മദ് നയീം 26 റണ്‍സും നേടി.\nബംഗ്ലാദേശിനെതിരായ ആദ്യ ട്വന്റി 20 മത്സരത്തില് നിറംമങ്ങിയ ബാറ്റിങ് പ്രകടനമാണ് ഇന്ത്യ നടത്തിയത്. ഇന്ത്യയ്ക്കുവേണ്ടി ഓപ്പണര് ശിഖര് ധവാന് 42 പന്തില് നിന്നു 41 റണ്‍സ് നേടി ഭേദപ്പെട്ട പ്രകടനം നടത്തി. ഒന്‍പതു റണ്‍സ് മാത്രം നേടിയ നായകന് രോഹിത് ശര്‍മയെയാണ് ഇന്ത്യയ്ക്ക് ആദ്യം നഷ്ടമായത്. ഋഷഭ് പന്ത് (27), ശ്രേയസ് അയ്യര് (22) ലോകേഷ് രാഹുല് (15), ശിവം ദൂബെ (1) എന്നിവരുടെ വിക്കറ്റുകളും ഇന്ത്യയ്ക്ക് നഷ്ടമായി. ഏഴാം വിക്കറ്റില് ക്രുണാല് പാണ്ഡ്യയും (എട്ട് പന്തില് 15) വാഷിങ്ടണ് സുന്ദറും (അഞ്ച് പന്തില് 14) പുറത്താകാതെ നടത്തിയ പ്രകടനമാണ് ഇന്ത്യയെ 148 റണ്‍സില് എത്തിച്ചത്. ടോസ് നേടിയ ബംഗ്ലാദേശ് ഇന്ത്യയെ ബാറ്റിങ്ങിനയക്കുകയായിരുന്നു.\nഅമ്മയ്‌ക്കൊപ്പം നല്ലൊരു ചിത്രം വേണമെന്ന് പൃഥ്വിയോട് ഇഷ തൽവാർ; മറുപടിയുമായി ആരാധകർ


'ഇന്ത്യയിലാണ് ജനിച്ചിരുന്നതെങ്കില് ലിന് ഡാന് എന്നെപ്പോലെയാകും, കരിയറില് രക്ഷപ്പെടാന് പ്രയാസം' | Jwala Gutta| Lin Dan| Badminton\nലോക ബാഡ്മിന്റണിലെ ഏറ്റവും മികച്ച താരമായ ലിന് ഡാന് ഈ അടുത്താണ് വിരമിക്കല് പ്രഖ്യാപിച്ചത്\nഹൈദരാബാദ്: ചൈനീസ് ബാഡ്മിന്റൺ ഇതിഹാസതാരം ലിൻ ഡാൻ ഇന്ത്യയിലാണ് ജനിച്ചിരുന്നതെങ്കിൽ കരിയറിൽ രക്ഷപ്പെടാൻ പ്രയാസമായിരിക്കുമെന്ന് ഇന്ത്യയുടെ ബാഡ്മിന്റൺ താരം ജ്വാല ഗുട്ട. ബാഡ്മിന്റൺ കോർട്ടിലെ വികൃതിപ്പയ്യനായ, തെറ്റായ രീതികൾക്കെതിരേ പ്രതികരിക്കുന്ന ലിൻ ഡാന് ഇന്ത്യയിലെ സാഹചര്യത്തിൽ അതിജീവനം ബുദ്ധിമുട്ടായിരിക്കുമെന്ന് ജ്വാല വ്യക്തമാക്കുന്നു. സ്വന്തം അനുഭവത്തിന്റെ വെളിച്ചത്തിലാണ് ഇത് പറയുന്നതെന്നും അനീതികൾക്കെതിരേ ശബ്ദമുയർത്തിയതിന് തന്നെ അധികൃതർ ഒതുക്കിക്കളഞ്ഞത് ഇതിന് ഉദാഹരണമാണെന്നും ജ്വാല പറയുന്നു. ടൈംസ് ഓഫ് ഇന്ത്യക്ക് നൽകിയ അഭിമുഖത്തിൽ സംസാരിക്കുകയായിരുന്നു ജ്വാല. ലോക ബാഡ്മിന്റണിലെ ഏറ്റവും മികച്ച താരമായ ലിൻ ഡാന് ഈ അടുത്താണ് വിരമിക്കൽ പ്രഖ്യാപിച്ചത്.\n2000-ത്തിൽ ഗ്വാങ്ഷൂവിൽ നടന്ന ജൂനിയർ ലോകചാമ്പ്യൻഷിപ്പിലാണ് ലിൻ ഡാനെ ആദ്യം പരിചയപ്പെടുന്നത്. അന്നത്തെ ചൈനീസ് ടീമിനോട് നമ്മൾ തോറ്റു. റോബോർട്ടുകളെപ്പോലെയായിരുന്നു അവരുടെ കളി. പരിശീലനത്തിലും ഫൂട് വർക്കിലും കളിയോടുള്ള മനോഭാവത്തിലുമെല്ലാം അവർ റോബോർട്ടുകളെപ്പോലെയാണ്. എന്നാൽ അവരിൽ നിന്ന് വ്യത്യസ്തനായിരുന്നു ലിൻ ഡാൻ. അദ്ദേഹം അക്രമോണത്സുകനായ കളിക്കാരനായിരുന്നു. തോൽക്കുമ്പോഴും നിർഭയരായി കാണപ്പെടുന്ന യൂറോപ്യൻ താരങ്ങളെപ്പോലെ ആയിരുന്നു ലിൻ ഡാൻ. എന്നാൽ ഏഷ്യൻ താരങ്ങളിൽ പൊതുവേ ഈ അക്രമണോത്സുകത കാണാറില്ല.\nഇന്ത്യയിലാണെങ്കിൽ ലിൻ ഡാൻ ഇത്ര വലിയ താരമാകുമോ എന്ന് എനിക്ക് സംശയമുണ്ട്. കാരണം ഇത്തരം വികൃതിക്കുട്ടികളെ ഇന്ത്യക്കാർ എത്രകണ്ട് സ്വീകരിക്കുമെന്ന് കണ്ടറിയണം. അതുകൊണ്ടല്ലേ എന്നെ സ്വീകരിക്കാൻ എല്ലാവർക്കും മടി. ഇന്ത്യയിൽ പൊതുവെ ഒരു ആൾക്കൂട്ട മന:സ്ഥിതിയാണുള്ളത്. എന്നാൽ എല്ലാ തരത്തിലുമുള്ള വ്യക്തിത്വങ്ങളെ സ്വീകരിക്കാൻ നമ്മൾ പഠിക്കണം. ഒരു വ്യക്തിക്ക് വളരണമെങ്കിൽ അവരുടേതായ ഇടം നൽകണം. അല്ലെങ്കിൽ വ്യക്തിഗത ഇനങ്ങളിൽ മികച്ച താരങ്ങളെ നമുക്ക് ലഭിക്കില്ല. ജ്വാല ഗുട്ട അഭിമുഖത്തിൽ ചൂണ്ടിക്കാട്ടുന്നു.\nന്യൂഡല്‍ഹി: അരുണ് ജെയ്റ്റ്‌ലി സ്റ്റേഡിയവും അതിന്റെ പരിസരവും കോവിഡ് ..


പെൺകുട്ടിയെ മദ്യം നൽകി അച്ഛനടക്കം നിരവധി പേർ പീഡിപ്പിച്ചു : സംഭവം നടന്നത് വയനാട്ടിൽ , ബാലക്ഷേമ സമിതിക്ക് ഗുരുതര വീഴ്ച സംഭവിച്ചെന്നു റിപ്പോർട്ട് – East Coast Daily Malayalam\nNov 28, 2019, 12:41 pm IST\nവയനാട് : പതിനൊന്നു വയസുകാരിയായ ആദിവാസി പെൺകുട്ടിയെ മദ്യം നൽകി അച്ഛനടക്കം നിരവധി പേർ പീഡിപ്പിച്ചതായി റിപ്പോർട്ട്. ഒരു അജ്ഞാത ഫോണ് സന്ദേശം വഴിയാണ് ചൈൽഡ് ലൈന് വിവരം ലഭിച്ചത്. സംഭവത്തിൽ മേപ്പാടി പൊലീസ് ഉടൻ തന്നെ കേസ് എടുക്കും. കുട്ടിയുടെ മൊഴിയെടുക്കുകയാണെന്നും കേസില് കുട്ടിയുടെ അച്ഛനെയും അമ്മയെയും പ്രതികളാകുമെന്നും പോലീസ് വ്യക്തമാക്കി. കുട്ടിയെ ചൈൽഡ് ലൈൻ ഏറ്റെടുത്തു.\nAlso read : കോളജ് അധ്യാപികയെ പീഡിപ്പിച്ച് നഗ്ന ദൃശ്യങ്ങള് പ്രചരിപ്പിച്ച സംഭവത്തില് വഴിത്തിരിവ് ; തന്നെ ഇസ്ലാം മതത്തിലേയ്ക്ക് മാറ്റാന് ശ്രമിച്ചു : യുവാവിനെതിരെ കൂടുതല് വെളിപ്പെടുത്തലുകളുമായി യുവതി രംഗത്ത്\nഅതേസമയം ബാലക്ഷേമ സമിതിക്ക് ഗുരുതര വീഴ്ച സംഭവിച്ചെന്ന റിപ്പോർട്ടുകളും പുറത്തു വരുന്നു. വീട്ടിലെ സാഹചര്യം കണക്കിലെടുത്ത് പെൺകുട്ടിയെ മാറ്റി താമസിപ്പിക്കണം എന്ന് രണ്ട് വർഷം മുൻപ് ചൈൽഡ് ലൈൻ ആവശ്യപ്പെട്ടെങ്കിലും ബാലക്ഷേമ സമിതി അത് ഗൗരവത്തിൽ എടുത്തില്ലെന്നാണ് ആരോപണ.\n2017ൽ സ്‌കൂളിൽ വരാതായപ്പോൾ ചൈൽഡ് ലൈൻ പ്രവർത്തകർ കുട്ടിയുമായി സംസാരിച്ച് വീട്ടിലെ അവസ്ഥ മനസിലാക്കി. കുട്ടിയെ അന്ന് കൗൺസിലിങ്ങിന് വിധേയയാക്കിയപ്പോൾ അച്ഛനും അമ്മയും വീട്ടിൽ മദ്യപിച്ച് ബഹളമുണ്ടാക്കാറുണ്ട് എന്നാണ് ചൈൽഡ് ലൈൻ പ്രവർത്തകരോട് പറഞ്ഞത്. തുടർന്ന് കുട്ടിയെ മാറ്റി താമസിപ്പിക്കണമെന്ന് ബാലക്ഷേമ സമിതിയോട് ചൈൽഡ് ലൈൻ പ്രവർത്തകർ ആവശ്യപ്പെട്ടു. എന്നാൽ കൃത്യമായ അന്വേഷണം നടത്താതെ ബാലക്ഷേമ സമിതി 2019 ഏപ്രിലിൽ\nകുട്ടിയെ വീട്ടിലേക്ക് തിരിച്ചയച്ചു എന്ന ആരോപണമാണ് ഇപ്പോൾ ഉയർന്നിരിക്കുന്നത്. വീട്ടിലെത്തിയ കുട്ടിയെ വീണ്ടും മദ്യം നൽകി അച്ഛനും കൂട്ടുകാരും പീഡിപ്പിക്കുകയായിരുന്നു.\nRape father wayanad minor girl sexual abuse\n'മദ്യം എന്ന പിശാചിന്റെ പരിധിയെ പറ്റി ചോദിച്ചാല് അതിന് ഒരു പരിധിയുമില്ല'; സ്വന്തം അനുഭവം വെളിപ്പെടുത്തി പ്രവാസി മലയാളിയുടെ കുറിപ്പ്\nകലോത്സവ വേദിയില് ഭക്ഷണ വില്‍പ്പന നടത്തുന്നവര്‍ക്കായി കര്‍ശന മാര്‍ഗ നിര്‍ദേശങ്ങള്\nദക്ഷിണ നാവിക കമാന്‍ഡിലെ വനിതാ ഓഫിസറെ മേലുദ്യോഗസ്ഥന് പീഡിപ്പിച്ചതായി പരാതി\nപത്തുവയസ്സുകാരനെ പീഡിപ്പിച്ച സംഭവം ; മദ്രസ അധ്യാപകൻ അറസ്റ്റിൽ\nSep 27, 2020, 08:24 pm IST


വിദ്യാഭ്യാസ വായ്പ: മാതാപിതാക്കളുടെ സിബില് സ്‌കോര് നോക്കരുതെന്ന് ഹൈക്കോടതി - KL Scholarships\nHome Education news Government news വിദ്യാഭ്യാസ വായ്പ: മാതാപിതാക്കളുടെ സിബില് സ്‌കോര് നോക്കരുതെന്ന് ഹൈക്കോടതി\nവിദ്യാഭ്യാസ വായ്പ: മാതാപിതാക്കളുടെ സിബില് സ്‌കോര് നോക്കരുതെന്ന് ഹൈക്കോടതി\nവിദ്യാഭ്യാസ വായ്പ അനുവദിക്കുന്നതിനു വിദ്യാര്‍ഥികളുടെ മാതാപിതാക്കളുടെ കുറഞ്ഞ സിബില് സ്‌കോര് തടസ്സമാവരുതെന്ന് ഹൈക്കോടതി.മാതാപിതാക്കളുടെ ക്രെഡിറ്റ് റേറ്റിങ് നോക്കി വിദ്യാഭ്യാസ വായ്പ അനുവദിക്കുന്നത് ഇത്തരം സംവിധാനത്തിന്റെ ലക്ഷ്യത്തെ തന്നെ ഇല്ലാതാക്കുമെന്ന് ഹൈക്കോടതി അഭിപ്രായപ്പെട്ടു.\nവിദ്യാഭ്യാസ വായ്പ അനുവദിക്കുന്നതിന് മാതാപിതാക്കളുടെയോ കൂടെ വായ്പ എടുക്കുന്നവരുടെയോ (കോ ബോറോവര്) സിബില് സ്‌കോര് പരിഗണിക്കണമെന്ന ബാങ്കുകളുടെ വ്യവസ്ഥ നീതീകരിക്കാനാവാത്തതാണെന്ന് ജസ്റ്റിസ് എന് നഗരേഷ് ചൂണ്ടിക്കാട്ടി. വിദ്യാര്‍ഥികളുടെ ജോലി സാധ്യതയും അതിലൂടെ കൈവരിക്കുന്ന തിരിച്ചടവു ശേഷിയുമായിരിക്കണം വിദ്യാഭ്യാസ വായ്പയ്ക്ക് മാനദണ്ഡമെന്ന് കോടതി പറഞ്ഞു.\nവിദ്യാഭ്യാസ വായ്പ നിഷേധിച്ച എസ്ബിഐയുടെ നടപടിക്കെതിരെ കിരണ് ഡേവിഡ്, വിഎസ് ഗായത്രി എന്നിവര് നല്‍കിയ ഹര്‍ജിയിലാണ് ഹൈക്കോടതി ഉത്തരവ്. വിദ്യാര്‍ഥികള്‍ക്കും മാതാപിതാക്കള്‍ക്കും സംയുക്തമായി വായ്പ അനുവദിക്കുകയെന്നാണ് തങ്ങളുടെ നയമെന്ന് എസ്ബിഐ കോടതിയെ അറിയിച്ചു. മാതാപിതാക്കള് കോ ബോറോവര് ആണ്. അതുകൊണ്ടാണ് അവരുടെ സിബില് സ്‌കോര് നോക്കുന്നതെന്ന് ബാങ്ക് അറിയിച്ചു.\nമാതാപിതാക്കളുടെ ധനസ്ഥിതി നോക്കിയല്ല വിദ്യാഭ്യാസ വായ്പ അനുവദിക്കേണ്ടതെന്ന്, സുപ്രീം കോടതി വിധി ചൂണ്ടിക്കാട്ടി ഹൈക്കോടതി വ്യക്തമാക്കി. മാതാപിതാക്കളുടെ സിബില് സ്‌കോര് കണക്കിലെടുക്കാതെ വായ്പയ്ക്കുള്ള അപേക്ഷ വീണ്ടും പരിഗണിക്കാന് ബാങ്കിനു കോടതി നിര്‍ദേശം നല്‍കി. മറ്റ് അയോഗ്യതയില്ലെങ്കില് ഒരു മാസത്തിനകം വായ്പ അനുവദിക്കണമെന്നും നിര്‍ദേശമുണ്ട്. മുന്‍ഗണനാ വായ്പകളില് തീരുമാനമെടുക്കുമ്ബോള്, അതിന്റെ ലക്ഷ്യത്തെ സാധൂകരിക്കുന്ന വിധത്തിലാവണം നടപടികളെന്ന് കോടതി ഓര്‍മിപ്പിച്ചു.


ജർമ്മനി ഡെന്മാർക്ക് സൗഹൃദ മത്സരം സമനിലയിൽ | Fanport | Internationals News Malayalam\nFriday, Apr 23, 2021 07:41 AM\nHome Football Internationals ജർമ്മനി ഡെന്മാർക്ക് സൗഹൃദ മത്സരം സമനിലയിൽ\nജർമ്മനി ഡെന്മാർക്ക് സൗഹൃദ മത്സരം സമനിലയിൽ\nJune 7, 2017 - 7:48 PM\nജർമ്മനി ഡെന്മാർക്ക് സൗഹൃദ മത്സരം സമനിലയിൽ പിരിഞ്ഞു. ഇരു ടീമുകളും ഓരോ ഗോൾ വീതം നേടി. ബ്രോണ്ട്ബൈയിൽ ഒരു കൂട്ടം യുവാക്കളെ അണിനിരത്തി ഇറങ്ങിയ ജോവാക്കിം ലോയുടെ പരീക്ഷണം പാളിയില്ല. പരിചയ സമ്പന്നരായ ഡച്ച് ടീമിന് ആയിരുന്നു ആധിപത്യമെങ്കിലും അവസാന നിമിഷത്തിൽ ജോഷ്വ കിമ്മിഷിലൂടെ ജർമ്മനി സമനിലപിടിച്ചു. ഡെന്മാർക്കിനു വേണ്ടി ക്രിസ്റ്റിൻ എറിക്‌സൺ ഗോൾ അടിച്ചു.\nകോൺഫെഡററെഷൻ കപ്പിന് മുന്നോടിയായി യുവാക്കളെ അണിനിരത്തിയ ടീമാണ് ഡച്ചുകാരോട് ഏറ്റുമുട്ടിയത്. പിഎസ്ജിയുടെ കെവിൻ ട്രാപ്പ് മോഷൻ ഗ്ലാഡ്ബാക്കിന്റെ ലാർസ് സ്റ്റിൻഡിൽ ഹോഫ്എൻഹെയിമിന്റെ സാൻഡ്രോ വാഗനെർ എന്നിവരുടെ ഇന്റർനാഷണൽ അരങ്ങേറ്റമായിരുന്നു. സബ്സ്റ്റിറ്റിയൂട്ടുകളായി അമീൻ യൂനുസ് ഡെമിർബെ, പ്ലേറ്റൻഹാർട് എന്നിവരുമിറങ്ങി. പരിചയ സമ്പന്നരായ ഡച്ചുകാർ പതിനെട്ടാം മിനുട്ടിൽ ലീഡുനേടി. ടോട്ടൻഹാം ഹോട്ട്സ്പാർസിന്റെ താരം ക്രിസ്റ്റിൻ എറിക്‌സൺ ആണ് ഗോളടിച്ചത്. ജൂലിയൻ ഡ്രാക്സലറുടെ നേതൃത്വത്തിലിറങ്ങിയ ജർമ്മൻ ടീം സമനിലപിടിക്കാൻ കിണഞ്ഞു ശ്രമിച്ചു കൊണ്ടേ ഇരുന്നു. കെവിൻ ട്രാപ്പിന്റെ കരങ്ങൾ ജർമ്മനിക്ക് മുതൽ കൂട്ടായി. പോൾസണിലൂടെ ഗോൾ നേടി ലീഡുയർത്താനുള്ള ഡച്ച് ടീമിന്റെ ശ്രമം ട്രാപ്പ് വിഫലമാക്കി. യൂറോപ്പ്യൻ ചാമ്പ്യൻഷിപ്പിന് ശേഷം ജർമനിയുടെ ആദ്യ തോൽവിയാകുമെന്നു തോന്നിപ്പിച്ചിരുന്നെങ്കിലും ബയേൺ മ്യൂണിക്കിന്റെ ജോഷ്വ കിമ്മിഷ് രക്ഷകനായി. എൺപത്തിയെട്ടാം മിനുട്ടിൽ ഒരു ബ്രില്ലിയൻറ് ഷോട്ടിലൂടെ കിമ്മിഷ് ജർമ്മനിക്ക് സമനില നേടിക്കൊടുത്തു. ശനിയാഴ്ച വേൾഡ് കപ്പ് ക്വാളിഫയറിൽ സാൻ മറീനയോടാണ് ജർമ്മനിയുടെ അടുത്ത മത്സരം\nPrevious articleദ്യോക്കോവിച്ച് പുറത്ത്, നദാൽ സെമിയിൽ\nNext articleദക്ഷിണാഫ്രിക്കയ്ക്ക് ബാറ്റിംഗ് തകര്‍ച്ച, മില്ലറുടെ ഒറ്റയാള് പോരാട്ടം


നാരങ്ങാ വെള്ളം ആരോഗ്യത്തിന് ഉത്തമം – East Coast Daily Malayalam\n‘ചോദ്യം ചെയ്യാന് വിളിപ്പിച്ചതു കൊണ്ട് മാത്രം ഒരാൾ കുറ്റവാളിയാവണമെന്നില്ല’;സിഎം രവീന്ദ്രൻ വിഷയത്തിൽ പ്രതികരിച്ച് എ വിജയരാഘവന്\nനാരങ്ങാ വെള്ളം ആരോഗ്യത്തിന് ഉത്തമം\nJan 17, 2020, 12:17 pm IST\nനാരങ്ങാ വെള്ളം വെറും ദാഹശമനി മാത്രമല്ല നല്ലൊരു ആരോഗ്യ പ്രദാനി കൂടെയാണ്. നമ്മുടെ ശരീരത്തിലെ ടോക്‌സിന് പുറംതള്ളാന് സഹായിക്കുന്ന ഏറ്റവും നല്ല മരുന്നാണ് നാരങ്ങാ വെള്ളം. എത്ര ഷീണം ഉണ്ടെങ്കിലും അത് അകറ്റാന് ഉള്ള ഏറ്റവും നല്ല പാനീയമാണ് ഇത്. പ്രായാധിക്യം മൂലം ഉണ്ടാകുന്ന പ്രശ്‌നങ്ങള് ഒഴിവാക്കാന് നാരങ്ങാ വെള്ളം സഹായിക്കുന്നു.\nഅതുപോലെ തന്നെ ഇടയ്ക്കിടെ നാരങ്ങാ വെള്ളം കുടിക്കുന്നത് നിര്‍ജ്ജലീകരണം തടയുന്നു. ചര്‍മ്മത്തിലെ ചുളിവുകള് ഇല്ലാതാക്കാന് സഹായിക്കുന്നതിനുള്ള കഴിവു കൂടി നാരങ്ങാവെള്ളത്തിനുണ്ട്. ഇത് യുവത്വം നിലനിര്‍ത്തുന്നതിന് സഹായിക്കുന്നു. ഇതിലടങ്ങിയിരിക്കുന്ന ആന്റി ഓക്‌സിഡന്റ് ആണ് ഇതിന് പ്രധാന കാരണം. അതുപോലെ തന്നെ വിവിധതരം ക്യാന്‌സറുകളെയു ഇത് തടയുന്നു.\nശരീരത്തില് സന്ധികളിലുണ്ടാകുന്ന നീര്‍ക്കെട്ടിനു കാരണമായ യൂറിക് ആസിഡിനെ പുറംതള്ളി നീര്‍ക്കെട്ട് മാറ്റാന് ഏറ്റവും നല്ല ഉപാധിയാണ് നാരങ്ങാ വെള്ളം. അതുപോലെ നാരങ്ങാ വെള്ളം മാനസിക പിരിമുറുക്കവും ഇല്ലാതാക്കുന്നു.\nഎന്നും രാവിലെ വെറും വയറ്റില് നാരങ്ങ വെള്ളം കഴിയ്ക്കുന്നത് ദഹനപ്രക്രിയയെ സുഖമമാക്കുന്നു. കൂടാതെ ശരീരം മെലിയാനും നാരങ്ങ വെള്ളം കുടിക്കുന്നത് നല്ലതാണ്. നാരങ്ങാ വെള്ളത്തില് ഉപ്പിട്ട് കുടിക്കുന്നത് ജലദോഷം മാറാന് സഹായിക്കുന്നു. അതുകൊണ്ട് തന്നെ ഏറ്റവും നല്ല എനര്‍ജി ഡ്രിങ്കാണ് നാരങ്ങാ വെള്ളം.\nയുഎപിഎ ചുമത്തിയത് വെറുതെയല്ല ; അവര് എസ്എഫ്‌ഐക്കകത്ത് മാവോയിസം പ്രചരിപ്പിച്ചു


മെട്രോമാന് ഇ ശ്രീധരനായി ജയസൂര്യ! രാമസേതുവിന്റെ ഫസ്റ്റ്‌ലുക്ക് - Malayalam Filmibeat\n| Updated: Wednesday, July 24, 2019, 8:49 [IST]\nമുന് ഇന്ത്യന് ഫുട്‌ബോള് നായകന് വിപി സത്യന്റെ ബയോപിക്കിലൂടെ ശദ്ധേയ പ്രകടനം നടത്തിയ താരമാണ് ജയസൂര്യ. ക്യാപ്റ്റന് എന്ന ചിത്രത്തിലൂടെ മികച്ച നടനുളള സംസ്ഥാന പുരസ്‌കാരവും ജയസൂര്യ നേടിയിരുന്നു. ക്യാപ്റ്റന് പിന്നാലെ നടന് സത്യന്റെ ബയോപിക്ക് ചിത്രവും ജയസൂര്യയുടെതായി പ്രഖ്യാപിച്ചു. ഇപ്പോഴിതാ മറ്റൊരു ബയോപിക്ക് ചിത്രവുമായി വീണ്ടും എത്തുകയാണ് നടന്.\nമെട്രോമാന് ഇ ശ്രീധരന്റെ ജീവിത കഥ പറയുന്ന സിനിമയിലാണ് ജയസൂര്യ നായകനാവുന്നത്. രാമസേതു എന്ന് പേരിട്ടിരിക്കുന്ന ബയോപിക്ക് ചിത്രം പ്രശസ്ത സംവിധായകന് വി കെ പ്രകാശാണ് അണിയിച്ചൊരുക്കുന്നത്. എ ബ്രിഡ്ജ് ബിറ്റ്‌വീന് ഗോഡ് ആന്റ് സൊസൈറ്റി എന്നാണ് സിനിമയുടെ ടാഗ് ലൈന്. എസ് സുരേഷ് ബാബുവാണ് സിനിമയ്ക്ക് വേണ്ടി തിരക്കഥ ഒരുക്കുന്നത്.\nരാമസേതുവിന്റെ ഫസ്റ്റ്‌ലുക്ക് ഇ ശ്രീധരന് തന്നെയായിരുന്നു പുറത്തിറക്കിയിരുന്നത്. 1964ലെ പാമ്പന് പാലം പുനര്‍നിര്‍മ്മാണം മുതല് കൊച്ചി മെട്രോ വരെ നീളുന്ന ഈ ശ്രീധരന്റെ ഔദ്യോഗിക ജീവിത കാലമാണ് ചിത്രത്തില് കാണിക്കുക. രാമസേതുവിന്റെ ചിത്രീകരണം അടുത്ത വര്‍ഷം ജനുവരിയില് ആരംഭിക്കുമെന്നാണ് റിപ്പോര്‍ട്ടുകള് സൂചിപ്പിക്കുന്നത്.\n2020 എപ്രില് മാസത്തില് സിനിമ തിയ്യേറ്ററുകളിലേക്ക് എത്തിക്കുവാനാണ് അണിയറ പ്രവര്‍ത്തകരുടെ ശ്രമമെന്നും അറിയുന്നു. ചിത്രത്തില് ഇന്ദ്രന്‍സും മറ്റൊരു പ്രധാന കഥാപാത്രമായി എത്തുന്നുണ്ട്. അരുണ് നാരായണനാണ് ജയസൂര്യയുടെ രാമസേതു നിര്‍മ്മിക്കുന്നത്.\nRead more about: jayasurya vk prakash ജയസൂര്യ വികെ പ്രകാശ്\njayasurya in metro manesreedharan's biopic movie


‘രണ്ടു പേര്’ ജൂലൈ9മുതല് ഒടിടി പ്ലാറ്റ്ഫോമുകളില് – Chandrika Daily\nBy web desk3Friday July 9, 2021 15:38 pm\nനീ സ്ട്രീം, കേവ്, കൂടെ, സൈന പ്ലേ എന്നീ ഒടിടി പ്ലാറ്റ്ഫോമുകളില് ചിത്രം റിലീസ് ചെയ്യും\n2017-ലെ ഐഎഫ്എഫ്കെ മത്സര വിഭാഗത്തില് പ്രേക്ഷകശ്രദ്ധ നേടിയ ‘രണ്ടു പേര്’ എന്ന ചിത്രം ഒടിടി പ്ലാറ്റ്ഫോമിലെത്തുന്നു. ജൂലൈ9മുതല് നീ സ്ട്രീം, കേവ്, കൂടെ, സൈന പ്ലേ എന്നീ ഒടിടി പ്ലാറ്റ്ഫോമുകളിലാണ് നവാഗതനായ പ്രേം ശങ്കര് സംവിധാനം നിര്‍വഹിച്ച രണ്ടു പേര് എന്ന ചിത്രം എത്തുന്നത്.\nപേരു സൂചിപ്പിക്കുന്നതുപോലെ ഒരു രാത്രിയില് ബംഗളൂരു നഗരത്തിലൂടെയുള്ള രണ്ടു പേരുടെ കാര് യാത്രയാണ് ചിത്രം പറയുന്നത്.\nനായകകഥാപാത്രത്തെ അവതരിപ്പിക്കുന്നത് ബേസില് പൗലോസാണ് . സുരാജ് വെഞ്ഞാറമ്മൂട്, അലന്‍സിയര്, സുനില് സുഖദ എന്നിവരും ചിത്രത്തില് അഭിനയിച്ചിട്ടുണ്ട്.\nകാറിനകത്തായിരിക്കുമ്പോല് എന്തോ ഒരു പ്രത്യേക അടുപ്പം ഉണ്ടാവുന്നുണ്ട്. കൂടുതല് തുറന്നുപറച്ചിലുകള്‍ക്ക് അത് വേദിയാകും. അങ്ങനെയാണ് കാറില് യാത്ര ചെയ്യുമ്പോഴുള്ള സംഭാഷണങ്ങളിലൂടെയാണ് ചിത്രം പ്ലാന് ചെയ്തതെന്ന് ചിത്രത്തിന്റെ സംവിധായകന് പ്രേം ശങ്കര് പറഞ്ഞു.


Metro Vaartha - വരുന്നു കേരള ഹണി\nതേന് ഉത്പാദിപ്പിച്ച് വിപണനം നടത്തുന്നതിന് വ്യവസായവകുപ്പിന്‍റെ നേതൃത്വത്തിലുള്ള പദ്ധതിക്ക് ഓഗസ്റ്റില് തുടക്കം കുറിക്കും. വ്യവസായ മന്ത്രി ഇ.പി. ജയരാജന്‍റെ നേതൃത്വത്തില് നടന്ന ചര്‍ച്ചയില് പദ്ധതിക്ക് അന്തിമരൂപമായി.\nതിരുവനന്തപുരം: തേന് ഉത്പാദിപ്പിച്ച് വിപണനം നടത്തുന്നതിന് വ്യവസായവകുപ്പിന്‍റെ നേതൃത്വത്തിലുള്ള പദ്ധതിക്ക് ഓഗസ്റ്റില് തുടക്കം കുറിക്കും. വ്യവസായ മന്ത്രി ഇ.പി. ജയരാജന്‍റെ നേതൃത്വത്തില് നടന്ന ചര്‍ച്ചയില് പദ്ധതിക്ക് അന്തിമരൂപമായി. ഗുണമേന്മയുള്ള തേന് ലഭ്യമാക്കുകയും കര്‍ഷകര്‍ക്ക് സ്ഥിരവരുമാനവുമാണ് ലക്ഷ്യം. സമ്പുഷ്ടമായ പ്രകൃതിസമ്പത്ത് തനിമ ചോരാതെ ശേഖരിച്ച് കേരളത്തിന്‍റെ പ്രത്യേക ബ്രാന്‍ഡായി വിപണിയിലെത്തിക്കാനാണ് പദ്ധതി. തെരഞ്ഞെടുത്ത മേഖലകളില് 2500 കര്‍ഷകര്‍ക്ക് തേനീച്ചപ്പെട്ടിയും അനുബന്ധ ഉപകരണങ്ങളും വിതരണം ചെയ്യും. സംസ്‌കരിച്ച തേനിനു പുറമെ, ഹണി സ്‌ക്വാഷ്, മെഡിസിനല് ഹണി, ജിന്‍ജര് ഹണി, ഗാര്‍ലിക് ഹണി, അംല ഹണി, അനാര് ഹണി, ടര്‍മെറിക് ഹണി, ഡ്രൈഫ്രൂട്ട് ഹണി, നട്ട്സ് ഇന് ഹണി, ഗ്രേപ്സ് ഇന് ഹണി, ബീസ് വാക്സ്, റോയല് ജെല്ലി, ഹണി ജാം, ഹണി സോപ്പ് തുടങ്ങിയ ഉത്പന്നങ്ങള് ഉത്പാദിപ്പിക്കും.\nകര്‍ഷകരില് നിന്ന് ശേഖരിക്കുന്ന തേന് സംസ്‌കരിച്ച് മൂല്യവര്‍ധിത ഉത്പന്നങ്ങളാക്കി മാറ്റും. തേന്‍കൃഷിക്ക് അനുയോജ്യമായ മേഖലകള് കണ്ടെത്താന് കാര്‍ഷിക സര്‍വകലാശാലയെ ചുമതലപ്പെടുത്തി. തെരഞ്ഞെടുക്കുന്ന ഓരോ കര്‍ഷകര്‍ക്കും 10 പെട്ടി വീതം നല്‍കും. പെട്ടി നിര്‍മിച്ചുനല്‍കാനുള്ള ചുമതല കേരള ആര്‍ട്ടിസാന്‍സ് ഡെവലപ്മെന്‍റ് കോര്‍പ്പറേഷനെ (കാഡ്കോ) ഏല്‍പ്പിച്ചു.\nഈച്ചയടക്കമുള്ള പെട്ടിക്കൊപ്പം തേന് ശേഖരിക്കാനുള്ള ഉപകരണം, മുഖാവരണം, പുകയന്ത്രം, പെട്ടി വയ്ക്കാനുള്ള സ്റ്റാന്‍ഡ് എന്നിവയും നല്‍കും. കഴിവ് തെളിയിച്ച കര്‍ഷകര്, സന്നദ്ധസംഘടനകള് തുടങ്ങിയവരുടെ സഹകരണം പ്രയോജനപ്പെടുത്തും. തേന് സംസ്‌കരണ പദ്ധതിയുടെ നടത്തിപ്പിന് സംസ്ഥാന തലത്തിലും ജില്ലകളിലും പ്രത്യേക സമിതി രൂപീകരിക്കും. പ്രാദേശിക തലത്തില് കര്‍ഷകരുടെയും സംരംഭകരുടെയും സമിതികളും രൂപീകരിക്കും. നവംബര്-ഡിസംബര് കാലയളവില് പെട്ടികള് വിതരണം ചെയ്യും. ജനുവരി മുതല് തേന് ശേഖരിച്ചു തുടങ്ങും.\nKerala Honey market


യാസീന് പഠനം 4: കാര്യണ്യവാനെ ‘ഭയക്കുന്നതിന്റെ’ പൊരുള് – Islam Padasala\nയാസീന് പഠനം 4: കാര്യണ്യവാനെ ‘ഭയക്കുന്നതിന്റെ’ പൊരുള്\nയാസീന് അധ്യായം യാത്രആരംഭിക്കുന്നത് ഇസ്‌ലാമിന്റെ രണ്ട് അടിസ്ഥാനങ്ങളെ പ്രഖ്യാപിച്ചുകൊണ്ടാണ്. അതായത്, പരമകാരുണികനും കരുണാവാരിധിയുമായ അല്ലാഹുവിന്റെ സന്ദേശമാണ് ഖുര്‍ആന് എന്നതും ആ സന്ദേശത്തെ മനുഷ്യകുലത്തിന് നല്‍കാന് എത്തിയ ദൂതനാണ് മുഹമ്മദ് നബി എന്നതുമാണ് ആ അടിസ്ഥാനങ്ങള്. തങ്ങളുടെ പിതാക്കന്‍മാര്‍ക്കൊന്നും എത്തിയിട്ടില്ലാത്ത മുന്നറിയിപ്പ് നല്‍കാനാണ് അദ്ദേഹം എത്തിയിട്ടുള്ളത്.\nജീവിതത്തിന്റെ യാഥാര്‍ഥ്യത്തെക്കുറിച്ച് അവരെ ഓര്‍മിപ്പിക്കാനും അലസതയില്‍നിന്ന് അവരെ ഉണര്‍ത്താനുമാണ് ആ വരവ്. അപ്പോള് ചില ചോദ്യങ്ങള് സ്വാഭാവികമായും ഉയര്‍ന്നുവരുന്നു:’ ആരാണ് തന്റെ വിളികള്‍ക്ക് ഉത്തരം ചെയ്ത് സ്വീകരിക്കാനുണ്ടാവുക? അത്തരം ജനങ്ങളുടെ സ്വഭാവഗുണങ്ങളെന്തായിരിക്കും? തന്റെ അവകാശവാദങ്ങള് അത്രശക്തമല്ലെന്നും വിശ്വസനീയമല്ലെന്നും ചൂണ്ടിക്കാട്ടി ആളുകള് അതെങ്ങാനും തിരസ്‌കരിച്ചുകളയുമോ?’\n11- إِنَّمَا تُنْذِرُ مَنِ اتَّبَعَ الذِّكْرَ وَخَشِيَ الرَّحْمَٰنَ بِالْغَيْبِ ۖ فَبَشِّرْهُ بِمَغْفِرَةٍ وَأَجْرٍ كَرِيمٍ\nനിന്റെ താക്കീതുപകരിക്കുക ഉദ്‌ബോധനം പിന്‍പറ്റുകയും ദയാപരനായ അല്ലാഹുവെ കാണാതെ തന്നെ ഭയപ്പെടുകയും ചെയ്യുന്നവര്‍ക്കു മാത്രമാണ്. അതിനാലവരെ പാപമോചനത്തെയും ഉദാരമായ പ്രതിഫലത്തെയും സംബന്ധിച്ച ശുഭവാര്‍ത്ത അറിയിക്കുക.\nമേല് സൂക്തത്തില് ഒരാളെപ്പോലും മാറ്റിനിര്‍ത്താതെ എല്ലാ ജനങ്ങളോടുമായാണ് അല്ലാഹുവിന്റെ ദൂതര് മുന്നറിയിപ്പുനല്‍കുന്നത്. എന്നാല് ആ സന്ദേശം എവ്വിധമുള്ള ആളുകളാണ് സ്വീകരിക്കുകയെന്നതിനെക്കുറിച്ച് അല്ലാഹു തന്റെ ദൂതന് ഉള്‍ക്കാഴ്ച പകരുന്നുണ്ടിവിടെ. സത്യം പിന്തുടരാന് താല്‍പര്യം കാട്ടുന്നവര് മാത്രമേ ഉദ്‌ബോധനത്തെ അനുസരിക്കുകയുള്ളൂവെന്ന് ഇമാം അല് സഅ്ദി പറയുന്നുണ്ട്. അതായത്, അത്തരം ആളുകള് സത്യത്തോട് ആഭിമുഖ്യം പുലര്‍ത്തുന്നതിനാല് അല്ലാഹുവിന്റെ ആഹ്വാനം വരുമ്പോഴേക്കും അവര് തല്‍ക്ഷണം പ്രതികരിക്കുന്നു. കാണാതെതന്നെ കരുണാമയനെ ഭയപ്പെടുന്നവരാണവര്. തങ്ങളുടെ സ്രഷ്ടാവിനോട് ഭക്ത്യാദരവുപുലര്‍ത്തുന്നവരാണവര്. പ്രതികാരദാഹിയായ, വെറുക്കുന്ന അസ്തിത്വത്തിനുപകരം സഹാനുഭൂതിയും കാരുണ്യവും വിട്ടുവീഴ്ചയും ചെയ്യുന്ന സര്‍വേശ്വരനാണ് അവര്‍ക്ക് ദൈവം. തങ്ങള് കണ്ടിട്ടില്ലെങ്കിലും കരുണാമയനായ അവന്റെ കല്‍പനകള് മുറുകെപ്പിടിച്ച് ജീവിക്കാന് ഏകാന്തചുറ്റുപാടില്‍പോലും ആത്മാര്‍ഥതപുലര്‍ത്തുന്നവരാണവര്.\nമേല് പറഞ്ഞ ആളുകളെ ആശംസകളറിയിക്കാന് പ്രവാചകനോട് അല്ലാഹു നിര്‍ദ്ദേശിക്കുകയാണ്: ‘അതിനാലവരെ പാപമോചനത്തെയും ഉദാരമായ പ്രതിഫലത്തെയും സംബന്ധിച്ച ശുഭവാര്‍ത്ത അറിയിക്കുക.’്\nപ്രവാചകമുന്നറിയിപ്പും ഉപദേശവും മുറുകെപ്പിടിക്കുന്നവര്‍ക്ക് രണ്ട് സവിശേഷഗുണങ്ങളുണ്ടായിരിക്കും. അത്തരക്കാര് ഖുര്‍ആന്റെ അധ്യാപനങ്ങളെ നെഞ്ചോട് ചേര്‍ത്തുപിടിക്കും. യാതൊരുമടിയുംകൂടാതെ അതിലെ കല്‍പനകളെ പിന്തുടരും. കാരണം അവര് അതുവരെ തേടിക്കൊണ്ടിരുന്ന സത്യമാണല്ലോ അത്.\nഅവര് അല്ലാഹുവിനെ മാത്രമാണ് ഭയപ്പെടുന്നത്. ജനലുകളും വാതിലുകളും അടച്ചിട്ട ഏകാന്തതയില്‍പോലും അല്ലാഹുവിന് അതൃപ്തികരമായ കര്‍മങ്ങളില് അവര് മുഴുകുകയില്ല. തങ്ങള് കാണുന്നില്ലെങ്കിലും അല്ലാഹു എല്ലാം നന്നായി നോക്കിക്കാണുന്നുണ്ടെന്ന് അവര്‍ക്കറിയാം. അല്ലാഹുവിനെ പ്രീതിപ്പെടുത്താനായിരിക്കും എപ്പോഴുമവരുടെ ശ്രമം.\nആര് അതിനെ പിന്‍പറ്റിയോ (ഇത്തബഅ) എന്ന പ്രസ്താവന ഭൂതകാലരൂപത്തിലാണ് ഉപയോഗിച്ചിട്ടുള്ളതെന്ന് ശ്രദ്ധിക്കുക. അതായത്, വിശ്വസിച്ചവര് ദീനിന്റെ മുന്നറിയിപ്പുകളെ പ്രയോജനപ്പെടുത്തുന്നു. തികച്ചും ഉറപ്പായും സംഭവിക്കുന്ന ഒന്നാണെന്ന പ്രതീതിയുണര്‍ത്തി ഭാവികാല പരികല്‍പനയിലാണ് അത് ഉപയോഗിച്ചിരിക്കുന്നത്. കൃത്യമായി പറഞ്ഞാല് ആ യാഥാര്‍ഥ്യം അതായത്, അല്ലാഹുവിനെ ഭയപ്പെടുകയും അവന്റെ ഉത്‌ബോധനം കേള്‍ക്കുകയുംചെയ്തവര് നബിയെ അനുസരിച്ചിരിക്കും എന്ന്. അങ്ങനെയുള്ളവര് നബിയുടെ മുന്നറിയിപ്പുകളെ എന്നും ഗൗരവത്തിലെടുക്കുന്നവരായിരിക്കും. അക്കാര്യത്തില് ആരും അപവാദമായി ഉണ്ടാകുകയില്ല. അതിന് എമ്പാടും ഉദാഹരണങ്ങള് നല്‍കാനാകും. എളുപ്പത്തില് ചൂണ്ടിക്കാട്ടാവുന്നത് സൂറ അന്നഹ്‌ലിലെ ‘അത്താ അംറുല്ലാഹി’ എന്ന് തുടങ്ങുന്ന പ്രഥമസൂക്തമാണ്. പുനരുത്ഥാനദിനം സംഭവിക്കുംമുമ്പുതന്നെ അത് അടുത്തുകഴിഞ്ഞു എന്ന് പറഞ്ഞത് അനതിവിദൂരഭാവിയില് അത് സംഭവിക്കുമെന്ന ഉറപ്പിനെയാണ് കുറിക്കുന്നത്. തീര്‍ച്ചയായും അത് സംഭവിക്കാനിരിക്കുന്നുവെന്നര്‍ഥം.\n‘ഹശ്‌യത്’ സാധാരണനിലക്ക് ‘ഭയം’ എന്നര്‍ഥമാണ് നല്‍കിപ്പോരുന്നത്. എന്നാല് ആശയസമ്പുഷ്ടമായ പദമാണത്. എന്നാല് അത് ‘ഭയ(ഖൗഫ്)’ ത്തിന്റെയും മഹത്ത്വംകല്‍പിക്കലിന്റെയും സമ്മിശ്രാശയമാണ് നല്‍കുന്നത്. മറ്റൊരുരീതിയില് പറഞ്ഞാല്, അസാംഗത്യമോ,അജ്ഞതയോ അല്ല മറിച്ച്, യാഥാര്‍ഥ്യം മനസ്സിലാക്കുന്നതിലൂടെ കൈവരുന്ന തികഞ്ഞ ബോധ്യമാണ് ഭയത്തിനുപിന്നിലെ പ്രേരകം. അതാണ് അല്ലാഹു ഇപ്രകാരം പറഞ്ഞത്: ‘തീര്‍ച്ചയായും ദൈവദാസന്മാരില് അവനെ ഭയപ്പെടുന്നത് അറിവുള്ളവര് മാത്രമാണ്.'(ഫാത്വിര് 28). വ്യക്തിയില് തികഞ്ഞ ഗുണഫലങ്ങളുണ്ടാക്കുന്ന ഉപകാരപ്രദമായ ഭയമായിരിക്കും അത്.\nവിവേകമുത്തുകള്: ഭയം റഹ്മാനോട് ചേര്‍ന്നുവന്നത് തികച്ചും ആലോചനാമൃതമായ കാര്യമാണ്. അതായത്, ശരിയായ വിശ്വാസി അല്ലാഹുവിന്റെ അപാരമായ കാരുണ്യത്താല് തന്റെ തെറ്റുകള് എന്തുതന്നെയായാലും പൊറുത്തുകിട്ടുമെന്നും അതിനാല് അവന്റെ നിര്‍ദേശങ്ങളില് സൂക്ഷ്മതപുലര്‍ത്തേണ്ടതില്ലെന്നുള്ള പൈശാചികദുര്‍ബോധനത്തില് വീണുപോകുകയില്ല. അല്ലാഹുവിന്റെ കാരുണ്യത്തില് അവന് പ്രതീക്ഷയുണ്ടാകുമെങ്കിലും അവന്റെ ശിക്ഷയെ സദാ ഭയപ്പെടുന്നവനായിരിക്കും.’അറിയുക: അല്ലാഹു കഠിനമായി ശിക്ഷിക്കുന്നവനാണ്. അതോടൊപ്പം അവന് ഏറെ പൊറുക്കുന്നവനും ദയാപരനുമാകുന്നു.'(അല്‍മാഇദ 98)\nമരണത്തെപ്പറ്റിയും നരകശിക്ഷയെപ്പറ്റിയും സംസാരിക്കുന്നതും ഓര്‍മപ്പെടുത്തുന്നതും മടുപ്പുണ്ടാക്കുമെന്ന് ചിലര് വിചാരിക്കുന്നു. അതിനാല് സ്വര്‍ഗത്തെക്കുറിച്ചും കാരുണ്യത്തെക്കുറിച്ചും സംസാരിച്ചാല് മതിയെന്നാണ് അവരുടെ വാദം. എന്നാല് മരണത്തെക്കുറിച്ച് ഓര്‍മിപ്പിക്കുന്നതും പരലോകവിചാരണയെക്കുറിച്ച് മുന്നറിയിപ്പുനല്‍കുന്നതും തികച്ചുംപോസിറ്റീവായ ഫലം ഉണ്ടാക്കുമെന്നതാണ് വാസ്തവം. മനുഷ്യഹൃദയങ്ങളെയും അതുവഴി സമൂഹത്തെയും സംസ്‌കരിക്കാന് അത് സഹായിക്കുന്നു. കഠിനശിക്ഷയെക്കുറിച്ച് നിരന്തരം നമ്മെ ആരും ഓര്‍മപ്പെടുത്താനുണ്ടായില്ലെങ്കില് അശ്രദ്ധയും അവഗണനയും നമ്മെ അനുസരണക്കേടിലേക്ക് തള്ളിവിടും. അതിനാല് അല്ലാഹുവിന്റെ ശിക്ഷയെക്കുറിച്ചും പ്രതിഫലത്തെക്കുറിച്ചും സമതുലിതമായി എപ്പോഴും ഓര്‍മപ്പെടുത്തലുകള് ഉണ്ടായിരിക്കണം. മുന്നറിയിപ്പിനുശേഷം സൂക്തം അവസാനിക്കുന്നത് വിശാലമായ പാപമോചനത്തോടെയാണ്. ‘അവരെ പാപമോചനത്തിന്റെയും വിശാലമായ പ്രതിഫലത്തിന്റെയും സുവാര്‍ത്തയറിയിക്കുക’.\nമേല് സൂക്തം മൂന്ന് വീക്ഷണങ്ങള് തമ്മിലുള്ള അഭേദ്യമായ ബന്ധത്തെ കുറിക്കുന്നു.1. മതകീയമായ മുന്നറിയിപ്പ് (ഇന്‍ദാര്).2. മതകല്‍പനയെ പിന്‍പറ്റല്(ഇത്തിബാഉ ദ്ദിക്ര്) 3. അല്ലാഹുവെക്കുറിച്ച ഭയം(ഖശ്‌യത്). മതകീയകല്‍പനകളെ എത്രമാത്രം പിന്‍പറ്റുമെന്നത് മതകീയമുന്നറിയിപ്പിന്റെ സ്വാധീനത്തെയാണ് കുറിക്കുന്നത്. മതകല്‍പനകളെ അനുസരിക്കുന്നത് അല്ലാഹുവെക്കുറിച്ച ഭയഭക്തിബഹുമാനങ്ങളെ പരിപോഷിപ്പിക്കുന്നു. എന്നിരുന്നാലും അല്ലാഹുവെക്കുറിച്ച ഭയഭക്തിപുലര്‍ത്തുന്നവനായിരിക്കും മുന്നറിയിപ്പിനെ ഭയപ്പെട്ട് കീഴ്‌പ്പെടുന്നവനേക്കാള് മതശാസനകള്‍ക്കുനേരെ പ്രതികരിക്കുക.\n‘കരുണാമയനെ ഭയപ്പെടുക’ എന്നത് ഒരുവേള വൈരുധ്യമായി തോന്നാം. കാരണം കരുണകാട്ടുന്നവനെ ഭയപ്പെടുന്നതിനുപകരം ആശ്ലേഷിക്കുകയല്ലേ വേണ്ടതെന്നാണ് അവരുടെ ചോദ്യം. അല്ലാഹുവിന്റെ കാരുണ്യം പ്രാപഞ്ചികവ്യവസ്ഥയിലൂടെ അനാവരണംചെയ്യപ്പെടുന്നതെങ്ങനെയെന്ന ചിത്രം ലഭിച്ചാല് ആ സംശയം മാറിക്കിട്ടും. രാപകല് മാറിമാറിവരുന്നത് അവന്റെ കാരുണ്യമാണ്. അതിനാലാണ് ജീവിതം പ്രയാസമോ മനസംഘര്‍ഷമോ കൂടാതെ നയിക്കാനാകുന്നത്. അതിനാല് സത്യവിശ്വാസി എന്നും അവന്റെ കാരുണ്യത്തെ പ്രതീക്ഷിക്കുന്നു. കാരുണ്യത്തിന്റെ അഭാവം ദുരിതങ്ങളും പ്രകൃതിദുരന്തങ്ങളും വരുത്തിവെക്കുമെന്ന് അവന് ഭയപ്പെടുന്നു.\nമനുഷ്യവര്‍ഗത്തിന്റെ പരിമിതികളെക്കുറിച്ചും ദൗര്‍ബല്യങ്ങളെക്കുറിച്ചും അജ്ഞരായ ഇന്നത്തെ തലമുറ ജീവിച്ചുകൊണ്ടിരിക്കുന്ന ഇക്കാലത്ത് ഈ സൂക്തം കാര്യങ്ങളെ മനസ്സിലാക്കണം എന്നാഗ്രഹിക്കുന്നവരെ സംബന്ധിച്ചിടത്തോളം തികച്ചും പ്രയോജനപ്രദമാണ്. കാരണം, ഇസ്‌ലാമിനും മുസ്‌ലിംകള്‍ക്കും നേരെ ദിനേനയെന്നോണം ആക്ഷേപങ്ങള് ചൊരിഞ്ഞുകൊണ്ടിരിക്കുന്ന പശ്ചാത്തലത്തില് സത്യത്തെ ആത്മാര്‍ഥതയോടെ തേടിക്കൊണ്ടിരിക്കുന്നവര്‍ക്കേ അതില്‍നിന്ന് ഗുണം സിദ്ധിക്കുകയുള്ളൂ എന്ന് തിരിച്ചറിയേണ്ടതുണ്ട്. തങ്ങളുടെ പാരമ്പര്യങ്ങള്‍ക്കും സംസ്‌കാരത്തിനും വിരുദ്ധമാണെങ്കില് പോലും സത്യം കണ്ടെത്തണമെന്നാഗ്രഹിക്കുന്നവര്‍ക്കേ ലക്ഷ്യം നേടിയെടുക്കാനാകുകയുള്ളൂ. മറ്റുചിന്താധാരകളെയും അന്യവീക്ഷണങ്ങളെയും വെറുപ്പോടെ മാത്രം സമീപിക്കുകയും തങ്ങളുടെ ശാരീരികഇച്ഛകള്‍ക്കും കാമനകള്‍ക്കും കീഴൊതുങ്ങുകയും ചെയ്തവരാണ് ഇസ്‌ലാമിനും മുസ ്‌ലിംകള്‍ക്കുമെതിരില് പ്രചാരണയുദ്ധം നടത്തിക്കൊണ്ടിരിക്കുന്നത്. ഇസ്‌ലാമിന്റെ വിശ്വാസപ്രമാണങ്ങളെയും അനുഷ്ഠാനരീതികളെയും തെറ്റായി പൊതുസമൂഹത്തില് വിശദീകരിക്കുകയും യാഥാര്‍ഥ്യങ്ങളെ മറച്ചുവെക്കുകയും അങ്ങനെ നുണപ്രചാരണങ്ങള് നടത്തുകയും ചെയ്യുമ്പോള് ആ വളച്ചൊടിക്കപ്പെട്ട വസ്തുതകളെ തുറന്നുകാണിക്കാനായി ധാരാളം അധ്വാനം വ്യയം ചെയ്യേണ്ടിവരുന്നത് സമയം നഷ്ടപ്പെടുത്തും. മര്‍ക്കടമുഷ്ടിക്കാരനും നിഷേധിയും മുന്നറിയിപ്പ് കാര്യമായെടുക്കാത്തവനുമായ ആളോടാണ് താന് പ്രബോധനംചെയ്യുന്നതെന്ന് തിരിച്ചറിയുന്ന ഘട്ടം വിശ്വാസിക്ക് ഉണ്ടാകും. അതിനാല് പ്രബോധകന് സത്യത്തോട് ജനങ്ങള്‍ക്ക് ആഭിമുഖ്യമുണ്ടാകാനും അത് തിരസ്‌കരിച്ചാലുണ്ടാകുന്ന അനന്തരഫലങ്ങളെക്കുറിച്ചോര്‍ത്ത് ഭയമുണ്ടാകാനും പറ്റിയ സാഹചര്യങ്ങളും ശൈലികളും സൃഷ്ടിക്കേണ്ടതാണ്.\nനന്മകളുടെ നിധി കരസ്ഥമാക്കാന് ഖുര്‍ആന് പഠിക്കാം\nയാസീന് പഠനം – 3: നന്മ പ്രവര്‍ത്തിക്കാന് ഉതവി നല്‍കപ്പെടാത്ത ‘മുഖ്മഹൂന്’


Ajay Vasudev Reveals About Mammootty - Malayalam Filmibeat\n51 min ago റിമി ടോമിയുടെ വൈറ്റ് ഹൗസ് മുക്ത ഗ്രീന് ഹൗസാക്കി മാറ്റി, അവര് എത്തിയതോടെയാണ് ഇവിടം മാറിയത്\n| Updated: Tuesday, February 4, 2020, 17:11 [IST]\nമമ്മൂട്ടിയെ നായകനാക്കി അജയ് വാസുദേവ് സംവിധാനം ചെയ്ത ഷൈലോക്ക് വിജയകരമായി മുന്നേറുകയാണ്. രാജാധിരാജ,മാസ്റ്റര്‍പീസ് തുടങ്ങിയ സിനിമകള്‍ക്ക് ശേഷം ഈ കൂട്ടുകെട്ടില് പുറത്തിറങ്ങിയ മൂന്നാമത്തെ സിനിമ കൂടിയാണിത്. പതിവ് പോലെ ഇത്തവണയും ഒരു മാസ് എന്റര്‍ടെയ്‌നര് ചിത്രവുമായിട്ടാണ് ഇരുവരും എത്തിയത്.\nമികച്ച പ്രതികരണത്തോടൊപ്പം ബോക്‌സോഫീസ് കളക്ഷന്റെ കാര്യത്തിലും ഷൈലോക്ക് നേട്ടമുണ്ടാക്കിയിരുന്നു. മമ്മൂക്കയെ ആരാധകര് കാണാനിഷ്ടപ്പെടുന്ന രീതിയിലാണ് സംവിധായകന് സിനിമ ഒരുക്കിയത്. മെഗാസ്റ്റാറിന്റെ പൂണ്ടുവിളയാടല് തന്നെയാണ് ഷൈലോക്കിലെന്ന് സിനിമ കണ്ടവരില് അധികപേരും അഭിപ്രായപ്പെട്ടിരുന്നു.\nമമ്മൂക്കയെക്കുറിച്ച് അടുത്തിടെ മനോരമയ്ക്ക് നല്‍കിയ അഭിമുഖത്തില് അജയ് വാസുദേവ് പറഞ്ഞ കാര്യങ്ങള് ശ്രദ്ധേയമായി മാറിയിരുന്നു. താന് ആഗ്രഹിച്ച രീതിയിലാണ് മമ്മൂക്കയെ വെച്ച് മൂന്ന് സിനിമകളും ഒരുക്കിയതെന്ന് അജയ് പറഞ്ഞു. മമ്മൂക്കയെ ഹൈവോള്‍ട്ടേജിലാക്കാന് സംവിധായകന് ഒന്നു ചെയ്യേണ്ട കാര്യമില്ലെന്നും അജയ് വാസുദേവ് പറയുന്നു.\nഅദ്ദേഹം അല്ലെങ്കില് തന്നെ ത്രിബിള് ഹൈ വോള്‍ട്ടേജിലാണ്. ക്യാരക്ടര് ഇന്നതാണെന്ന് അറിഞ്ഞാല് അതിനുളള വേഷവിധാനമെല്ലാം അദ്ദേഹത്തിന്റെ തന്നെ സജഷനോട് കൂടിയാണ് ഒരുക്കുന്നത്. ചിലപ്പോള് ക്യാരക്ടറിന്റെ അതേ വേഷത്തില് തന്നെ ലൊക്കേഷനില് വന്നിറങ്ങി മമ്മൂക്ക ഞെട്ടിക്കാറുണ്ടെന്നും സംവിധായകന് പറഞ്ഞു.\nമമ്മൂക്കയെ വെച്ച് ഒരു സിനിമയെടുക്കണം എന്നത് സംവിധാന സഹായിയായി നടന്നിരുന്ന കാലത്തെ ആഗ്രഹമായിരുന്നു. ഉദയകൃഷ്ണ സിബികെ തോമസ് കൂട്ടുകെട്ട് ആ ആഗ്രഹം നിറവേറ്റാന് എന്നെ സഹായിച്ചു. ഞാനാഗ്രഹിക്കുന്ന മമ്മൂക്കയെ സ്‌ക്രീനിലെത്തിക്കാന് അവര് എനിക്ക് രാജാധിരാജയുടെ സ്‌ക്രിപ്റ്റ് ചെയ്തു തന്നു. മാസ്റ്റര്‍പീസിന്റെ കാര്യത്തിലും ഇത് തന്നെയാണ് നടന്നത്.\nപ്രദീപ് ചന്ദ്രനെ 25 വയസ് മുതൽ അറിയാം, അദ്ദേഹത്തിന്റെ പെരുമാറ്റം വേദനിപ്പിച്ചു, വെളിപ്പെടുത്തി ദയ\nമമ്മൂക്കയ്ക്ക് കഥ ഇഷ്ടമായ ശേഷമാണ് ഷൈലോക്ക് തിരക്കഥാകൃത്തുകള് തന്റെ അടുത്ത് വന്നത്. മമ്മൂക്കയെ വെച്ചൊരു മാസ് എന്റര്‍ടെയ്‌നറിന് പറ്റിയ എല്ലാ ചേരുവകളും ഉളള\nഒരു സ്‌ക്രിപ്റ്റ് ആയിരുന്നു അത്. മറ്റൊരു പ്രോജക്ട് തല്‍ക്കാലം മാറ്റിവെച്ചാണ് ഷൈലോക്ക് ചെയ്തതെന്നും അജയ് വാസുദേവ് അഭിമുഖത്തില് പറഞ്ഞു.\nവന്നു കാണെടാ...ഈ പ്രായത്തിലുമുള്ള ഇക്കയുടെ പ്രകടനം | FilmiBeat Malayalam\nജനുവരി 23ന് വമ്പന് റിലീസായിട്ടാണ് മമ്മൂട്ടി ചിത്രം തിയ്യേറ്ററുകളിലേക്ക് എത്തിയിരുന്നത്. ഗുഡ്വില് എന്റര്‍ടെയ്ന്‍മെന്റ്സിന്റെ ബാനറില് ജോബി ജോര്‍ജ്ജാണ് ഷൈലോക്ക് നിര്‍മ്മിച്ചിരിക്കുന്നത്. മെഗാസ്റ്റാറിനൊപ്പം തമിഴ് താരം രാജ്കിരണും ചിത്രത്തില് പ്രധാന വേഷത്തില് എത്തുന്നുണ്ട്. സിദ്ധിഖും കലാഭവന് ഷാജോണുമാണ് വില്ലന്മാരായി എത്തുന്നത്. മീന നായികയാവുന്ന ചിത്രത്തില് ബൈജു, ഹരീഷ് കണാരന്, ബിബിന് ജോര്‍ജ്ജ്, കലാഭവന് ഷാജോണ് തുടങ്ങിയവരും പ്രധാന വേഷങ്ങളില് എത്തുന്നു.\nRead more about: mammootty shylock ajay vasudev


അനാവശ്യ പുകഴ്ത്തലെന്തിന്? | Boss, Office, Life, Job, Work, ബോസ്, ജീവിതം, ഓഫീസ്, ജോലി, സത്യം, ആത്മാര്‍ത്ഥത - Malayalam BoldSky\n| Published: Saturday, April 21, 2012, 15:43 [IST]\nസ്വന്തം കാര്യസാധ്യത്തിനായി ആവശ്യത്തിനും അനാവശ്യത്തിനും ബോസിനെ പ്രശംസിക്കുന്നവരുണ്ട്. ഇത് ചിലപ്പോള് വിപരീത ഫലമാണ് ഉണ്ടാക്കുക. നല്ല കാര്യങ്ങള്‍ക്ക് ബോസിനെ പുകഴ്ത്തുന്നത് നല്ലതു തന്നെ. വെറുതെയുള്ള പുകഴ്ത്തലും അതിന് പിന്നിലുള്ള ദുരദ്ദേശ്യവും തിരിച്ചറിയാന് കൂടുതല് ബുദ്ധിമുട്ടേണ്ടി വരില്ല. ഇത് നിങ്ങളുടെ ശരിയായ അഭിനന്ദനം പോലും മുഖവിലയ്‌ക്കെടുക്കാതിരിക്കാന് ബോസിനെ പ്രേരിപ്പിക്കുകയും ചെയ്യും.\nമേലുദ്യോസ്ഥനില്ലാത്ത പല ഗുണങ്ങളും ചിലപ്പോള് നിങ്ങള്‍ക്കുണ്ടായെന്നു വരും. കഴിവുണ്ടായാല് മാത്രമായില്ല, അത് പ്രവര്‍ത്തിയില് കാണിക്കുകയും വേണം. ഇത് ബോസിന്റെ കണ്ണില് നിങ്ങളുടെ വില ഉയര്‍ത്തും.\nജോലിയില് ചിലപ്പോള് ബോസിനും പരിഹരിക്കാന് കഴിയാത്ത പ്രശ്‌നങ്ങളുണ്ടാകും. ഇതിന് ആകുമെങ്കില് പരിഹാരം കണ്ടെത്തിക്കൊടുക്കാം.\nജോലിയിലോ ഓഫീസിലോ എന്തെങ്കിലും പ്രശ്‌നമുണ്ടെങ്കില് ഇത് ബോസുമായി തുറന്നു ചര്‍ച്ച ചെയ്യാനുള്ള ഒരു സാഹചര്യം ഉണ്ടാക്കിയെടുക്കുക. കാര്യങ്ങള് മറച്ചു പിടിച്ചു പറയുന്നതും വളച്ചു പറയുന്നതും മിക്കവാറു പേരെ നീരസപ്പെടുത്തും. എന്തും തുറന്നു പറയാനുള്ള മനസാണ് നല്ലത്.\nബോസുമായി അനൗദ്യോഗിക ബന്ധം വയ്ക്കുന്നതും നല്ലതാണ്. ഒരു ബോസ്-ജോലിക്കാരന് എന്നതിനേക്കാളുപരി, കൂട്ടുകാര് എന്ന സങ്കല്‍പത്തിന് മാറ്റേറും. ഇത് പക്ഷെ വ്യക്തികളെ അനുസരിച്ചിരിക്കും. ബോസായി തന്നെ ജീവിക്കാന് ആഗ്രഹിക്കുന്നയാളാണെങ്കില് ഇത്തരം സൗഹൃദസങ്കല്‍പം നടപ്പാക്കാന് നോക്കാതിരിക്കുകയാവും നല്ലത്.\nRead more about: life office ജീവിതം ഓഫീസ്\nBoss, Office, Life, Job, Work, ബോസ്, ജീവിതം, ഓഫീസ്, ജോലി, സത്യം, ആത്മാര്‍ത്ഥത\nLike it or hate it, the person who has the maximum influence on our career path, is the boss,\nStory first published: Saturday, April 21, 2012, 15:43 [IST]\nApr 21, 2012 ലെ വാര്‍ത്തകള്


വീണിതല്ലോ കിടക്കുന്നൂ, ചെങ്ങന്നൂരിൽ... | chenganur byelection-Opnion | Madhyamam\ndate_range3Jun 2018 7:27 AM GMT\nവീണിതല്ലോ കിടക്കുന്നൂ, ചെങ്ങന്നൂരിൽ...\nപതിനെട്ടു ദിവസം നീണ്ട കുരുക്ഷേത്ര യുദ്ധത്തിനുശേഷം യുദ്ധഭൂമി കാണാനെത്തുന്ന കൗരവരുടെ അമ്മയായ ഗാന്ധാരിയുടെ ഒരു സീനുണ്ട് മഹാഭാരതത്തിൽ. സർവം രക്തമയം, പ്രതാപികളായ രാജാക്കന്മാരോടൊപ്പം തേരും കുതിരകളുമെല്ലാം ചത്തുമലച്ചു കിടക്കുന്നു, കാക്കയും കഴുകനും നരിയുമെല്ലാം വട്ടമിടുന്നു, വീരശൂര പരാക്രമികളുടെ ശവങ്ങൾ, എത്രയെത്ര ദയനീയ ചിത്രങ്ങൾ... ഒടുവിൽ അർജുന പുത്രനായ അഭിമന്യുവും മരിച്ചുകിടക്കുന്നതു കണ്ടപ്പോൾ നിയന്ത്രണം വിട്ട ഗാന്ധാരി ഇങ്ങനെ വിലപിച്ചു:\n‘വീണിതല്ലോ കിടക്കുന്നു ധരണിയിൽ\nശോണിതവുണിഞ്ഞയ്യോ ശിവ ശിവ!...\nഅത് പഴയ കഥ. ഇപ്പോൾ ഇവിടെ, ഇൗ നൂറ്റാണ്ടിൽ അതായത് 2018 മേയ് 28ന് അവസാനിച്ച,  മൂന്നു മാസത്തോളം നീണ്ട, ചെങ്ങന്നൂർ യുദ്ധം കഴിഞ്ഞ് ആ യുദ്ധഭൂമി സന്ദർശിക്കുേമ്പാൾ കാണുന്ന രംഗങ്ങൾ അതി ദയനീയമാണ്. വിജയശ്രീലാളിതനായ വിജയനും സജി ‘വിജയനും’ അവരുടെ സേനാപതികളുമൊഴിച്ച് ഏതാണ്ടെല്ലാവരും അഭിമന്യുവിന് സമാനരായി ‘വീണിതല്ലോ കിടക്കുന്നു ’ എന്ന അവസ്ഥയിലാണ്.ഭാഗ്യത്തിന് ആർക്കും ജീവഹാനിയൊന്നും സംഭവിച്ചിട്ടില്ല. എങ്കിലും എന്ത് സംഭവിച്ചുവെന്ന് മനസ്സിലാവാതെ അന്തംവിട്ട് നിൽക്കുന്നവർ, കരഞ്ഞുവിളിച്ചു നിൽക്കുന്നവർ, സംസാരശേഷി നഷ്ടെപ്പട്ടവർ, ഭാവിയെ ഒാർത്ത് നിലവിളിച്ച് ഉറക്കത്തിൽ ചാടിയെഴുന്നേൽക്കുന്നവർ, പിച്ചും പേയും പറയുന്നവർ, നാടുവിടാൻ ഒരുങ്ങി നിൽക്കുന്നവർ, യുദ്ധാവസാനത്തിനു മുമ്പ് നാടുകടത്തപ്പെട്ടവർ എന്നുവേണ്ട ഉറപ്പിച്ച കസേര മറ്റാരോ എടുത്തുകൊണ്ടു പോകുന്നതായി സ്വപ്നം കാണുന്നവർ, എട്ടു കാലി മമ്മൂഞ്ഞുമാർ, എടുക്കാച്ചരക്കായി കിടക്കുന്നവർ, എന്നിങ്ങനെ എത്രയെത്ര പേരെയാണ് പഴയ ചേര രാജ്യത്തിലെ പ്രധാന ഉൗരുകളിലൊന്നായിരുന്ന ചെങ്ങന്നൂരിൽ കാണാൻ കഴിയുന്നതെന്നോ. വിജയപക്ഷത്തെന്ന് നടിക്കുകയും ഒന്ന് തോറ്റിരുന്നുവെങ്കിൽ എന്ന് ആഗ്രഹിച്ചിരുന്നവരും ‘ചാനൽ കോടതി’ ജഡ്ജിമാരും പുറമേ.\n1991 മുതൽ ഡി. വിജയകുമാർ ചെങ്ങന്നൂരിൽ കോൺഗ്രസിെൻറ സ്ഥാനാർഥി പട്ടികയിലുണ്ട്. ഇൗ 27 വർഷത്തിനിടയിൽ നടന്ന എല്ലാ തെരഞ്ഞെടുപ്പുകളിലും ‘കോൺഗ്രസ് സ്ഥാനാർഥികളായി പരിഗണിക്കപ്പെടുന്നവരിൽ അഡ്വ. ഡി. വിജയകുമാറും ഉൾപ്പെടുന്നു’ എന്നതുവരെയായിരുന്നു സ്ഥാനാർഥി വിജയകുമാറിെൻറ ആയുസ്സ്. അതു കഴിയുേമ്പാൾ ഏതെങ്കിലും ആണോ പെണ്ണോ സ്ഥാനർഥിത്വം അടിച്ചുകൊണ്ടു പോവും. അപ്പോൾ ഒന്ന് മുറുമുറുക്കും, കുറച്ചൊന്ന് വിമതനാവും അതുകഴിഞ്ഞ് പഴയ ആളായി മാറും. എപ്പോഴെങ്കിലും കോൺഗ്രസുകാരൻ തോറ്റാൽ വിജയകുമാറായിരുന്നുവെങ്കിൽ ജയിച്ചേനെയെന്ന് അടുപ്പക്കാരെക്കൊണ്ട് പറയിപ്പിക്കും. അത് മതിയായിരുന്നു അദ്ദേഹത്തിന്.\nഅങ്ങനെ അയ്യപ്പ സേവാസംഘവും കാർഷിക ബാങ്കും കോടതിയുമൊക്കെയായി കഴിയവെയാണ് കെ.കെ. രാമചന്ദ്രൻ നായരുടെ മരണം. തെരഞ്ഞെടുപ്പ് വരുമെന്നറിയാമായിരുന്നുവെങ്കിലും ഒന്നും പ്രതീക്ഷിച്ചില്ല. ആഗ്രഹിച്ചതുമില്ല. പക്ഷേ, സംഭവിച്ചത് മറ്റൊന്നാണ്. എല്ലാ കോൺഗ്രസ് ഗ്രൂപ്പുകളും ചേർന്ന് വിജയകുമാറിനെ സ്ഥാനാർഥിയാക്കിക്കളഞ്ഞു. കോൺഗ്രസിൽ വഴക്കില്ലാതെ ഒരു തീരുമാനമെടുത്തു എന്നു വന്നപ്പോൾ തന്നെ ഒരു വശപ്പിശക് തോന്നിച്ചിരുന്നു. ഒരു ഗ്രൂപ്പുകാരനെ മറ്റേ ഗ്രൂപ്പുകാർ വലിച്ചിടുക എന്നതാണ് കോൺഗ്രസ് സംസ്കാരം. അതിനു വ്യത്യസ്തമായി എല്ലാ ഗ്രൂപ്പുകളും ഒന്നിച്ച് സ്ഥാനാർഥിയാക്കിയപ്പോൾ എല്ലാവരും ചേർന്ന് അദ്ദേഹത്തെ വാരി. അതിനൊപ്പം മറ്റു ചിലകാര്യങ്ങളും കൂടി വർക്കൗട്ട് ചെയ്തപ്പോൾ ചെങ്ങന്നൂരുകാരാകെ ആ പാവത്തെ വാരി നിലത്തിട്ടു. ഇതുവരെ ‘വിജയകുമാറായിരുന്നുവെങ്കിൽ’ എന്നെങ്കിലും പറഞ്ഞ് ആശ്വസിക്കാമായിരുന്നു. ഇനി അതിനും പറ്റാതായി.\nഅഭിഭാഷകൻ, എഴുത്തുകാരൻ, വാഗ്മി,താർക്കികൻ, സംഘിയെങ്കിലും ഏത് അരമനയിലും ഏത് ഉസ്താദിെൻറയടുത്തും ചെന്ന് കയറാൻ കഴിയുന്ന വ്യക്തിത്വത്തിെൻറ ഉടമയാണ് പി.എസ്. ശ്രീധരൻ പിള്ള. കഴിഞ്ഞ തെരഞ്ഞെടുപ്പിൽ ബി.ജെ.പിയുടെ എം.എൽ.എ പട്ടികയിലും അദ്ദേഹമുണ്ടായിരുന്നു. പ്രതീക്ഷ തെറ്റിക്കാതെ രണ്ടാം സ്ഥാനത്തിനു സമാനമായ മൂന്നാം സ്ഥാനത്തും അദ്ദേഹം ചെങ്ങന്നൂരിൽ പാർട്ടിയെക്കൊണ്ടെത്തിച്ചു.\nഇത്തവണയും ആദ്യം ഉയർന്ന പേര് ശ്രീധരൻപിള്ളയുടേത് തെന്നയായിരുന്നു.എന്നാൽ ‘അച്ഛേ ദിൻ’െൻറ ചെമ്പ് ഒക്കെ തെളിഞ്ഞു കഴിഞ്ഞിരുന്നതിനാൽ ഇനിയും അത് ചെങ്ങന്നൂര് ചെലവാകില്ലെന്ന് വക്കീലിന് നന്നായി അറിയാമായിരുന്നു. പേക്ഷ, ഇക്കാര്യം മറ്റുള്ളവർക്കും മനസ്സിലായതിനാൽ സ്ഥാനാർഥിത്വം ശ്രീധരൻപിള്ളയുടെ തലയിൽത്തന്നെ കെട്ടിെവച്ചു. സി.പി.എമ്മിനെ തോൽപിച്ച ത്രിപുര ബഡായി മാത്രമായിരുന്നു ആകെ പറയാനുണ്ടായിരുന്നത്. അവിടെ വിപ്ലവം നയിച്ച ബിപ്ലവ് കുമാർ വന്ന് പതിവ് മണ്ടത്തമൊക്കെ പറഞ്ഞുപോയി എന്നല്ലാതെ ഒന്നും സംഭവിച്ചില്ല. കാര്യങ്ങളെല്ലാം എല്ലാവർക്കും അറിയാമായിരുന്നു. അതുകൊണ്ടാണല്ലോ രായ്ക്കു രാമാനം സംസ്ഥാന പ്രസിഡൻറിനെത്തന്നെ കെട്ടുകെട്ടിച്ചത്. ചെങ്ങന്നൂരിൽ  സത്യത്തിൽ വീണത് ശ്രീധരൻപിള്ളയല്ല, കുമ്മനമാണ്. ബി.ജെ.പിയുടെ പുതിയ ആസ്ഥാനത്തെ മുഖ്യമന്ത്രിയുടെ മുറിയിലിരിക്കാനായിരുന്നു മോഹം. പക്ഷേ, ചെന്നുനിന്നത് രാജ്ഭവനിലാണ്. അതു പോെട്ടന്ന് വെക്കാം. പക്ഷേ, ഡൽഹിയിലെ മിസോറം ഭവനിൽ ചെന്നപ്പോൾ സ്വീകരണം ബൈബിൾ വായിച്ച്. അതും സഹിച്ച് ഉൗൺ മുറിയിൽ കയറിയപ്പോഴോ അവിടെ ഗവർണർക്കായി ഒരുക്കിയിരുന്നത് ബീഫ് കൊണ്ടുള്ള കൊണ്ടാട്ടം വരെ. പശു സംരക്ഷകന് ഉചിത സ്വീകരണം! ഇതിനാണ് വിധി എന്ന് പറയുന്നത്. ഇപ്പോൾ ഇവിടെനിന്ന് നാടുകടത്തപ്പെട്ട് ചെന്നയാളെ, അവിടെനിന്ന് ഒാടിക്കണെമന്നാണത്രെ ഒരു കൂട്ടരുടെ ആവശ്യം.\nകെ.എസ്.യു മുതൽ കെ.പി.സി.സി പ്രസിഡൻറ് വരെയായി പിന്നെ, ആഭ്യന്തരമന്ത്രി, പ്രതിപക്ഷ നേതാവ് ഇനി സ്വാഭാവികമായി രമേശ് ചെന്നിത്തല എത്തേണ്ടത് മുഖ്യമന്ത്രി സ്ഥാനത്താണ്. എല്ലായിടത്തും വ്യക്തിമുദ്ര പ്രകടിപ്പിച്ച പ്രവർത്തനമായിരുന്നു. ഇത്തരമൊരു റെക്കോഡ് മറ്റൊരു നേതാവിനും ഇല്ലതാനും. എങ്കിലും എന്തോ ഒരു പോരായ്മ. ഏറെ ഗവേഷണം നടത്തിയ ശേഷമാണ് ഒരു പുതുപ്പള്ളിക്കാരെൻറ സാന്നിധ്യമാണ് ചെന്നിത്തലക്കാരന് പ്രശ്നം സൃഷ്ടിക്കുന്നതെന്ന് കണ്ടെത്തിയത്. ആ തടസ്സവും ചെങ്ങന്നൂർ തെരഞ്ഞെടുപ്പിന് തലേന്ന് നീക്കിക്കിട്ടി. ഇനി മുന്നോട്ടുകുതിക്കാൻ ഒരു കടമ്പയും ഇല്ലെന്ന് കരുതിയിരിക്കെയാണ്\nവെള്ളിടി പോലെയുള്ള തെരഞ്ഞെടുപ്പ് ഫലം . ഒരു ഉപ തെരഞ്ഞെടുപ്പിൽ പ്രതിപക്ഷം തോൽക്കുന്നത് അത്ര ആനക്കാര്യമൊന്നുമല്ല.പ്രതിപക്ഷ നേതാവിനെ അതു ബാധിക്കേണ്ടതുമില്ല. പക്ഷേ, ഇവിടെ അതല്ല കാര്യം. സ്വന്തം മണ്ഡലമാണ്. സ്വന്തം ബൂത്തിൽപോലും എതിർ മുന്നണിക്ക് ഭൂരിപക്ഷം ഒന്നും പത്തുമല്ല,177, ഇനി പഞ്ചായത്തിലെ കണക്കെടുത്താൽ അത് രണ്ടായിരത്തിനു മേലെ. തലേന്ന് ഒരു ടെൻഷനുമില്ല, കംഫർട്ടബിൾ മെജോറിറ്റി എന്നൊക്കെ തട്ടിവിട്ടിട്ട് സ്വന്തം ബൂത്തിൽ പോലും ജയിക്കാൻ പറ്റിയില്ലെങ്കിൽ അത് ഒന്നല്ല, ഒരു ഒന്നൊന്നര നാണക്കേടും. താക്കോൽ സ്ഥാനം വാങ്ങിച്ചുകൊടുക്കാൻ പണ്ട് ഉൗർജിതമായി നിന്നവരൊക്കെ ഇപ്പോഴും ചങ്ങനാശ്ശേരിയിലുണ്ട്. അവരുപോലും വിജയനൊപ്പം കൂടിയതാണ് കൊടും ചതിയായിപ്പോയത്. അതുമല്ല, ചങ്ങനാശ്ശേരിയിലുള്ളവർക്ക് ഇപ്പോൾ പഥ്യം മറ്റു ചിലരെയാണെന്നും കേൾക്കുന്നുണ്ട്.\nകണ്ടകശ്ശനി കെണ്ടേ പോകൂ എന്ന് പറഞ്ഞുകേട്ടപ്പോൾ ഇത്ര കരുതിയിരുന്നില്ല. മൂന്നു വർഷത്തിനിടക്ക് ഉമ്മൻ ചാണ്ടിയെ തേടിവന്ന ഗ്രഹപ്പിഴകൾക്ക് ൈകയും കണക്കുമില്ല. സലിംരാജ്, പാറ്റൂർ തുടങ്ങി സോളാറും സരിതയും വരെ നീളുന്നു ആ പട്ടിക. യു.ഡി.എഫ് തോൽവിയോടെ ശനി തീരുമെന്നായിരുന്നു വിശ്വാസം. പ്രായശ്ചിത്തമായി പ്രതിപക്ഷ നേതൃസ്ഥാനം തന്നെ വേണ്ടെന്നുെവച്ചു. എന്നിട്ടും വിടാതെയാണ് ശിവരാജൻ കമീഷൻ റിപ്പോർട്ട് വന്നത്. അതിെൻറ നാറ്റക്കേസ് കോടതിയിൽ പോയി പകുതി മാറ്റിയിട്ടാണ് ചെങ്ങന്നൂരിൽ സർവൈസന്യാധിപനായത്. അവിടെ വിജയംകണ്ട് പ്രഭാവം വീെണ്ടടുക്കാമെന്നും കരുതി. അപ്പോഴാണ് രാഹുൽജിക്ക് പ്രേമം വന്നത്. അതിെൻറ പിറകേ കേരളം വിട്ട് ആന്ധ്രയിലേക്ക് വണ്ടികയറിക്കൊള്ളാനുള്ള ഉത്തരവും വന്നു. ചിലർ അങ്ങനെയാണ് സ്നേഹിച്ച് നക്കിക്കൊന്നു കളയും. ഒാേരാന്നിനും ഒാരോരോ കാരണങ്ങൾ എന്നല്ലാതെ ഇതിന് എന്ത് പറയാനാ. ൈകയിലുള്ള മലയാളം പോയിട്ട് ഇംഗ്ലീഷു കൊണ്ടു തന്നെ അവിടെ ഒരു കാര്യവുമില്ല. ഇനി തെലുങ്ക് അക്ഷരമാല തൊട്ട് പഠിക്കണം. കോൺഗ്രസ് ഒാഫിസ് കണ്ടെത്താൻ ഉപഗ്രഹസർവേ വേണ്ട ആന്ധ്രയിൽ ഫലം ചെങ്ങന്നൂര് തന്നെയായിരിക്കുകയും ചെയ്യും. അതിെൻറ പേരുദോഷം വേറെ. അതോടെയെങ്കിലും ഗ്രഹപ്പിഴാ കാലസന്ധിക്ക് മാറ്റംവരുമെന്ന് പ്രതീക്ഷിക്കാനേ നിവൃത്തിയുള്ളൂ.\nഎത്ര തല്ലുകൊണ്ടാലും രാത്രി വെളുക്കുേമ്പാൾ ചേട്ടാ എന്നു വിളിച്ചു ചെല്ലുന്ന ചില ഭാര്യമാരുണ്ട്. അത്തരത്തിലൊരവസ്ഥയിലാണ് ജൂനിയർ വെള്ളാപ്പള്ളി. എം.പി സ്ഥാനം, അതു കഴിഞ്ഞ് മന്ത്രി, കൂടെയുള്ളവർക്കെല്ലാം കാറും പത്രാസും. എന്നിങ്ങനെ എന്തൊക്കെയായിരുന്നു അമിത്ജിയുടെ പ്രലോഭനങ്ങൾ. അതു കേട്ടാണ് അവർ കൊടുത്ത വായിൽക്കൊള്ളാത്ത പേരുമായി ഒരു പാർട്ടി തന്നെ ഉണ്ടാക്കിയത്. ഒന്നും കൊടുത്തില്ലെന്ന് മാത്രമല്ല,ചോദിക്കുേമ്പാൾ ഇപ്പം ശരിയാക്കാം എന്ന ഡയലോഗും. ഒടുവിൽ എം.പിയാക്കുമെന്ന് പത്രവാർത്ത വരുത്തിയും നാറ്റിച്ചു. അത് കണ്ട് കുർത്തയും പൈജാമയും വാങ്ങിക്കുകയും ചെയ്തു. ചെങ്ങന്നൂർ വന്നപ്പോൾ മുഖം വീർപ്പിച്ചു നിന്ന് നീരുെവച്ചത് മാത്രം മിച്ചം. വേറൊരിടത്തും കേറ്റില്ലെന്ന് ഉറപ്പുള്ളതുകൊണ്ട് ഇനിയും ചേട്ടാ വിളിച്ചു നിൽക്കനേ നിവൃത്തിയുമുള്ളൂ.മാണിസാറിെൻറ അവസ്ഥയെ ഉപമിക്കാൻ കാളിദാസൻ ഇനി ഒരിക്കൽ കൂടി ജനിക്കണം. അത്രക്കു പരിതാപകരമാണത്. കയ്യാലപ്പുറത്തെ തേങ്ങാ പോലെ രണ്ടു വർഷത്തോളം ഇരുന്നിട്ട് ഒടുവിൽ ചെന്നു വീണുകൊടുത്തത് നിലയില്ലാക്കയത്തിലേക്ക്. അതുമില്ല, ഇതുമില്ല, അമ്മേടെ ദീക്ഷയുമില്ല എന്നതാണ് ഏറക്കുറെയുള്ള അവസ്ഥ.\nഎട്ടുകാലി മമ്മൂഞ്ഞ് ആകില്ലെന്ന് മുൻകൂട്ടിത്തന്നെ പ്രഖ്യാപിച്ചിരുന്നുകൊണ്ടായിരിക്കും സജിയെ ജയിപ്പിച്ചത് ഞാനാണെന്ന് വെള്ളാപ്പള്ളി ഇതുവരെ പറഞ്ഞില്ല. എങ്കിലും ചില സൂചനകൾ നൽകി അത് പറയാതെ പറയുന്നുമുണ്ട്. വോെട്ടടുപ്പിനു മുെമ്പങ്ങാനും സജി ചെറിയാനെ ജയിപ്പിക്കണമെന്ന് വെള്ളാപ്പള്ളി പറഞ്ഞിരുന്നെങ്കിൽ കാര്യം ഏതാണ്ട് തീരുമാനമായേനെ. അങ്ങെന പറയുമെന്ന് തോന്നിയപ്പോൾ തന്നെ മൈക്രോ ഫിനാൻസ് കേസെടുപ്പിച്ച് അതിനു തടയുമിട്ടതിലുമുണ്ട് സജിയുടെ മിടുക്ക്.പിണറായിക്ക് ജനം ജയം കൊടുത്തതോടെ മിണ്ടാട്ടമില്ലാത്തവരായ രണ്ടു കൂട്ടർ കൂടിയുണ്ട്. സി.പി.െഎക്കാരും ചാനൽ ജഡ്ജിമാരുമാണ് അവർ.\nTAGS:Chengannur election km mani ramesh chennithala OPNION malayalam news\nNews Summary - chenganur byelection-Opnion


west indies world cup squad; Dwayne Bravo and Kieron Pollard - Malayalam MyKhel\n» പ്രതീക്ഷകള് അവസാനിച്ചിട്ടില്ല; ബ്രാവോയും പൊള്ളാര്‍ഡും ലോകകപ്പിനെത്താന് സാധ്യത\nUpdated: Sunday, May 19, 2019, 12:03 [IST]\nആന്റിഗ്വ: ലോകകപ്പിലെ വെടിക്കെട്ട് വീരന്മാര് ആയിരിക്കും വിന്‍ഡീസ് കളിക്കാര് എന്നാണ് വിലയിരുത്തല്. ലോകമെമ്പാടുമുള്ള ടി20 ലീഗുകളിലെല്ലാം വിന്‍ഡീസ് കളിക്കാരുടെ ആധിക്യമാണ്. ബാറ്റിങ്ങിലും ബൗളിങ്ങിലുമെല്ലാം ലോകനിലവാരമുള്ള ഒരുപിടി മികച്ച താരങ്ങള് അവര്‍ക്കുണ്ട്. ഇത്തവണ ഏറ്റവും മികച്ച ടീമുമായി ലോകകപ്പിന് മാറ്റുരയ്ക്കാനും അവരെത്തുന്നുണ്ട്.\nകീറോണ് പൊള്ളാര്‍ഡും ഡ്വെയ്ന് ബ്രാവോയും ഉള്‍പ്പെടെയുള്ള ലോകത്തെ ഏതു ടീമിലും ഇടംപിടിച്ചേക്കാവുന്ന കളിക്കാര് പോലും വിന്‍ഡിസ് ലോകകപ്പ് ടീമില് എത്തിയിട്ടില്ല. അവരേക്കാള് മികവുള്ളവരെയാണ് വിന്‍ഡീസ് 15 അംഗ ടീമില് ഉള്‍പ്പെടുത്തിയിട്ടുള്ളത്. എന്നിരുന്നാലും രണ്ട് കളിക്കാര്‍ക്കും ലോകകപ്പിന് പോകാനുള്ള സാധ്യത തള്ളിക്കളഞ്ഞിട്ടില്ല വിന്‍ഡീസ് ക്രിക്കറ്റ് ബോര്‍ഡ്.\nആദ്യ സംഘത്തില്‍നിന്നും പുറത്തായ പൊള്ളാര്‍ഡിനെയും ബ്രാവോയേയും പകരക്കാരുടെ പട്ടികയില് ഉള്‍പ്പെടുത്തിയതോടെ ആര്‍ക്കെങ്കിലും പരിക്കേറ്റാല് ഇവര്‍ക്ക് സാധ്യത തെളിയും. ഇംഗ്ലണ്ടില് മെയ് 19 മുതല് 23വരെ വെസ്റ്റിന്‍ഡീസ് ടീമിന്റെ ലോകകപ്പ് ക്യാമ്പ് നടക്കാനിരിക്കെ വെറ്ററന് താരങ്ങളെ ക്യാമ്പിന് ശേഷം പരിഗണിക്കാനുള്ള സാധ്യതയും തള്ളിക്കളയാനാകില്ല.\nപീറ്റേഴ്‌സനു പിന്നാലെ പവെലും... ധോണിയേക്കാള് മികച്ചൊരു ക്യാപ്റ്റനോ? ഒരിക്കലുമില്ല\nനീ വയസ്സന്, ഓടിത്തോല്‍പ്പിക്കാമോ? ധോണി വെല്ലുവിളിച്ചു! റേസില് സംഭവിച്ചത്- വെളിപ്പെടുത്തി ബ്രാവോ\nഒരേയൊരു റിച്ചാര്‍ഡ്‌സ്... ബൗളര്‍മാരെ ഹെല്‍മറ്റില്ലാതെ അമ്മാനമാടി, ചങ്കൂറ്റത്തിന് കാരണമുണ്ട്!\n8 min ago ടി20യിലെ ബെസ്റ്റ് 5- തിരഞ്ഞെടുത്ത് ബ്രാവോ... ഇന്ത്യയുടെ രണ്ടു പേര്, ഹിറ്റ്മാന് ഇല്ല!\nRead more about: west indies dwayne bravo kieron pollard icc world cup 2019 world cup 2019 world cup cricket icc odi ലോകകപ്പ് 2019 ലോകകപ്പ് ക്രിക്കറ്റ് ഐസിസി ഏകദിനം വെസ്റ്റിന്‍ഡീസ് ഡ്വെയ്ന് ബ്രാവോ\nStory first published: Sunday, May 19, 2019, 11:58 [IST]


കേരളത്തെ ഇരുത്തി ചിന്തിപ്പിക്കുന്ന പുതുവൈപ്പ് - Janayugom Online\nപുതുവൈപ്പിൽ ഐഒസിയുടെ പാചകവാതക സംഭരണിക്കെതിരെ തദ്ദേശവാസികളുടെ സമരം വികസന സംരംഭങ്ങളെപ്പറ്റിയും വികസന സംസ്കാരത്തെപ്പറ്റിയും കേരള സമൂഹത്തെ ഇരുത്തിചിന്തിപ്പിക്കാൻ നിർബന്ധിതമാക്കുന്നു. ഉയർന്ന ജനസാന്ദ്രതയും ഇടുങ്ങിയ പാതകളടക്കം പരിമിതമായ ഗതാഗത സൗകര്യവും പരിഗണിക്കുമ്പോൾ നിർദ്ദിഷ്ട എൽപിജി സംഭരണി വലിയൊരു ജനവിഭാഗത്തിന് തികച്ചും ആകർഷകവും സ്വീകാര്യവുമാണ്. വൈപ്പിൻ നിവാസികളടക്കം ജനസംഖ്യയിൽ മഹാഭൂരിപക്ഷവും പാചകവാതക ഉപഭോക്താക്കളാണെന്നതും പദ്ധതിക്ക് ഏറെ അനുകൂലമായ ഘടകമാണ്. പാചകവാതകം ജനങ്ങൾക്ക് അവരുടെ ഭവനങ്ങളിൽ കുഴൽവഴി എത്തിച്ചേരുമെന്നും അതിന്റെ തടസംകൂടാതെയുള്ള ലഭ്യത ഉറപ്പുവരുത്തുമെന്നതും ആശ്വാസകരമാണ്. അതുകൊണ്ട് തന്നെ പദ്ധതി അതിവേഗം സാധ്യമാകുമെന്ന പൊതുധാരണയാണ് ഇപ്പോൾ ചോദ്യം ചെയ്യപ്പെട്ടിരിക്കുന്നത്. പദ്ധതിയെ എതിർക്കുന്ന ആബാലവൃദ്ധം ജനങ്ങൾക്കിടയിൽ തീവ്രവാദികൾ നുഴഞ്ഞുകയറിയിരിക്കുന്നതായി പൊലീസ് ഉന്നതരിൽ നിന്നും ആരോപണം ഉയർന്നിരിക്കുന്നു. പ്രക്ഷോഭകരെ ഇതുവരെ പൊലീസ് നേരിട്ട രീതി മനുഷ്യാവകാശങ്ങളെ മാനിക്കുന്ന ഒരു പരിഷ്കൃത സമൂഹത്തിനും അംഗീകരിക്കാനാവുന്നതല്ല. അത് എൽഡിഎഫിന്റെ വിശ്വാസ്യതയ്ക്കുമേലാണ് കളങ്കം ചാർത്തിയിരിക്കുന്നത്. ആരുഭിച്ചാലും പൊലീസ് പഴയപടിയെ പ്രവർത്തിക്കൂ എന്ന തോന്നൽ ജനങ്ങളിൽ ബലപ്പെടുത്താൻ അതിടയാക്കി. ഇടതുപക്ഷ ഭരണത്തിൽ സാമാന്യ ജനങ്ങളോട് സഹാനുഭൂതിയോടെ പൊലീസ് പെരുമാറുമെന്ന വിശ്വാസത്തിനാണ് മങ്ങലേറ്റിരിക്കുന്നത്. കൊച്ചി മെട്രോ ഉദ്ഘാടന ചടങ്ങിൽ മുഖ്യമന്ത്രി പിണറായി വിജയന്റെ വികസന സമീപനം സംബന്ധിച്ച പ്രഖ്യാപനത്തെ പുതുവൈപ്പ് പൊലീസ് നരനായാട്ടുമായി കൂട്ടിവായിക്കാൻ പല കേന്ദ്രങ്ങളും കാട്ടിയ തിടുക്കം ശ്രദ്ധേയമാണ്. എൽഡിഎഫ് സർക്കാരിന്റെ പൊലീസ് നയം എന്താണെന്ന്, പ്രസ്താവനയിലൂടെയല്ല പ്രവൃത്തിയിലൂടെ കാട്ടിക്കൊടുക്കാൻ മുഖ്യമന്ത്രി തയാറാവണം. സർക്കാരിന്റെ പൊലീസ് നയത്തെ വികൃതവും അപഹാസ്യവുമാക്കിയ ഉദ്യോഗസ്ഥരുടെ പേരിൽ നടപടി സ്വീകരിക്കുകയാണ് അതിനുള്ള മാർഗം. പുതുവൈപ്പിൽ ഉയർന്നുവന്നിരിക്കുന്ന ജനകീയ പ്രതിരോധത്തിന് പരിഹാരം കാണാനും അതിനായുള്ള ചർച്ചകൾക്ക് തുടക്കം കുറിക്കാനും അതുവഴിമാത്രമേ കഴിയു.


മതങ്ങളും പാർട്ടികളും പരസ്പരം പോരടിക്കുന്നു, എന്റെ രാഷ്ട്രീയം മാനുഷിക മൂല്യങ്ങളാണ്: കുഞ്ചാക്കോ ബോബൻ | cinema|Kunchacko Boban\nകക്ഷി രാഷ്ട്രീയ പാര്‍ട്ടികളല്ല മാനുഷിക മൂല്യങ്ങളാണ് തന്റെ രാഷ്ട്രീയമെന്ന് നടന് കുഞ്ചാക്കോ ബോബന്. മതവും രാഷ്ട്രീയവും ജനങ്ങളുടെ നന്മയ്ക്ക് വേണ്ടി രൂപം കൊണ്ടവയാണെങ്കിലും ഇന്ന് ജനനന്മയ്ക്കായി മാത്രമാണ് ഇവർ നിലയുറപ്പിക്കുന്നതെന്ന് പറയാനാകില്ലെന്നും അദ്ദേഹം വ്യക്തമാക്കി. ഒടിടി പ്ലേക്ക് നല്‍കിയ അഭിമുഖത്തിലാണ് ചാക്കോച്ചന് തന്റെ രാഷ്ട്രീയത്തെ കുറിച്ച് സംസാരിച്ചത്.\nAlso Read:സി പി എമ്മിനെ തെരഞ്ഞെടുപ്പില് എസ് ഡി പി ഐ സഹായിച്ചു, മുഖ്യമന്ത്രി മറുപടി പറയണം: ഡി.പുരന്ദേശ്വരി\n‘എന്റെ രാഷ്ട്രീയം മനുഷ്യത്വമാണ്, മാനുഷിക മൂല്യങ്ങളാണ്. അല്ലാതെ കക്ഷി രാഷ്ട്രീയ പാര്‍ട്ടികളല്ല. മതമാണെങ്കിലും രാഷ്ട്രീയമാണെങ്കിലും ജനങ്ങളുടെ നന്മക്ക് വേണ്ടി നിര്‍മ്മിക്കപ്പെട്ടവയാണെന്നാണ് പറയപ്പെടുന്നത്. എന്നാല് ഈ സ്ഥാപനങ്ങള് ഇന്ന് സാമൂഹിക നന്മയ്ക്ക് വേണ്ടി പൂര്‍ണമായും നിലകൊള്ളുന്നുവെന്ന് പറയാനാകില്ല. മതമാണെങ്കിലും രാഷ്ട്രീയ പാര്‍ട്ടിയാണെങ്കിലും പരസ്പരം പോരടിക്കുന്ന കാഴ്ച്ച ഉദാഹരണമായി നമുക്ക് മുന്നിലുണ്ട്. തമ്മിലടിക്കുന്നതിന് പകരം സമൂഹത്തിന്റെ ഉന്നമനത്തിനായിട്ടായിരിക്കണം ഇവര് നിലകൊള്ളേണ്ടത്. മാനുഷിക മൂല്യങ്ങള് ഉള്‍ചേര്‍ന്നതായിരിക്കണം ആ രാഷ്ട്രീയം. അല്ലാതെ മത-രാഷ്ട്രീയ-ജാതീയ ചായ്‌വുകളാവരുതെന്ന് മാത്രം.’ – കുഞ്ചാക്കോ ബോബന് പറഞ്ഞു.\nഅതേസമയം, ഭീമന്റെ വഴിയാണ് റിലീസ് ചെയ്യാനിരിക്കുന്ന കുഞ്ചാക്കോ ബോബന് ചിത്രം. അഷറഫ് ഹംസ സംവിധാനം ചെയ്ത ചിത്രം ഡിസംബര് 3നാണ് റിലീസ് ചെയ്യുന്നത്. ചെമ്പന് വിനോദ് ജോസാണ് ചിത്രത്തിന്റെ തിരക്കഥ. മൂന്ന് നായികമാരാണ് ചിത്രത്തിലുള്ളത്.\ncinema Kunchacko Boban


aknjatha sthorsil ninnum | അജ്ഞാത സ്രോതസ്സില്‍നിന്ന് തുടര്‍ച്ചയായി ഭൂമിയിലേയ്ക്ക് നിഗൂഢ സിഗ്‌നലുകള്... പിന്നില് അന്യഗ്രഹ ജീവികളോ... തെളിവുകള് പുറത്തുവിട്ട് ശാസ്ത്രലോകം; നടുക്കം മാറാതെ ലോകം - Malayalivartha.com Widgets Magazine\nഅജ്ഞാത സ്രോതസ്സില്‍നിന്ന് തുടര്‍ച്ചയായി ഭൂമിയിലേയ്ക്ക് നിഗൂഢ സിഗ്‌നലുകള്... പിന്നില് അന്യഗ്രഹ ജീവികളോ... തെളിവുകള് പുറത്തുവിട്ട് ശാസ്ത്രലോകം; നടുക്കം മാറാതെ ലോകം\n13 FEBRUARY 2020 12:10 PM IST\nഭൂമിയിലേയ്ക്ക് തുടര്‍ച്ചയായി നിഗൂഢ സിഗ്നലുകള് . അജ്ഞാത സ്രോതസ്സില്‍നിന്നാണ് ഈ സിഗ്‌നലുകള് ഭൂമിയിലേക്കു വന്നുകൊണ്ടേയിരിക്കുന്നത്. ഒന്നുകില് പ്രപഞ്ചത്തിലെ ഏതെങ്കിലും അജ്ഞാത വസ്തുവില് നിന്നു സ്വാഭാവികമായി വരുന്നത്, അല്ലെങ്കില് തങ്ങളുടെ സാന്നിധ്യം അറിയിക്കാന് അന്യഗ്രഹജീവികള് അയയ്ക്കുന്നത്- ഈ രണ്ടു നിഗമനങ്ങളാണ് ഇപ്പോള് ഗവേഷകരുടെ മുന്നിലുള്ളത്. 2018 സെപ്റ്റംബര് 16 നും 2019 ഒക്ടോബര് 30 നും ഇടയില് സംഭവിച്ചതിന്റെ റിപ്പോര്‍ട്ടാണ് പുറത്തുവന്നിരിക്കുന്നത്. കനേഡിയന് ഹൈഡ്രജന് ഇന്റന്‍സിറ്റി മാപ്പിംഗ് എക്‌സ്‌പെരിമന്റ് / ഫാസ്റ്റ് റേഡിയോ ബര്‍സ്റ്റ് പ്രോജക്റ്റ് കൊളാബ്രേഷനിലെ ഗവേഷകരാണ് ഓരോ 16.35 ദിവസത്തിലും നിഗൂഢ സിഗ്‌നലുകള് ഭൂമിയിലേക്ക് വരുന്നതായി കണ്ടെത്തിയത്. നാല് ദിവസത്തിനുള്ളില് സിഗ്‌നല് ഓരോ മണിക്കൂറിലും വന്നുക്കൊണ്ടിരിക്കും. പിന്നീട്, ഇത് മറ്റൊരു 12 ദിവസത്തേക്ക് നിശബ്ദമായിരിക്കുമെന്നും ഗവേഷകര് പറയുന്നു. ഈ നിഗൂഢ സിഗ്‌നലുകളുടെ ഉത്ഭവം കണ്ടെത്തുന്നതിലൂടെ അവയ്ക്ക് കാരണമായത് എന്താണെന്ന് നിര്‍ണ്ണയിക്കാന് കഴിയുമെന്ന് ഗവേഷകര് പ്രതീക്ഷിക്കുന്നു.\nബഹിരാകാശത്തെ ആഴങ്ങളില്, പേരറിയാത്ത ഏതോ സ്രോതസ്സില് നിന്ന് ഇടയ്ക്കിടെ ഇത്തരത്തില് റേഡിയോ തരംഗങ്ങള് ഭൂമിയിലേക്കു വന്നുകൊണ്ടേയിരിക്കുകയാണ്. ഗവേഷകര് അതിനൊരു പേരും നല്‍കിയിട്ടുണ്ട്-ഫാസ്റ്റ് റേഡിയോ ബഴ്സ്റ്റ്‌സ് അഥവാ എഫ്‌ആര്‍ബി. 2007ലാണ് ആദ്യമായി ഈ തരംഗത്തെ കണ്ടെത്തുന്നത്. ജ്യോതിശാസ്ത്രജ്ഞനായ ഡങ്കന് ലോറിമെറും അദ്ദേഹത്തിന്റെ വിദ്യാര്‍ഥിയായ ഡേവിഡ് നാര്‍ക്കെവിച്ചും ടെലസ്‌കോപ്പുകളില് നിന്നുള്ള പഴയ ഡേറ്റ പരിശോധിക്കുകയായിരുന്നു. അപ്പോഴാണ് ബഹിരാകാശത്തെ ഒരു നിശ്ചിത 'പോയിന്റില്' നിന്ന് ഭൂമിയിലേക്ക് തുടര്‍ച്ചയായി റേഡിയോ സിഗ്‌നല് വരുന്നതു ശ്രദ്ധയില്‍പ്പെട്ടത്. ആദ്യമായി എഫ്‌ആര്‍ബിയുടെ സാന്നിധ്യം കണ്ടെത്തിയതിന്റെ ആദരസൂചകമായി ഇവയ്ക്ക് ലൊറമെര് ബഴ്സ്റ്റ് എന്നും പേരുണ്ട്. 2007നു ശേഷവും പല തവണ എഫ്‌ആര്‍ബിയുടെ ഭൂമിയിലേക്കുള്ള വരവ് രേഖപ്പെടുത്തി. അന്യഗ്രഹജീവികളുടെ സാന്നിധ്യം തിരിച്ചറിയുന്നതിനു വേണ്ടി ഭൂമിയില് സ്ഥാപിച്ചിട്ടുള്ള ടെലസ്‌കോപ്പുകളാണ് ഇക്കാര്യത്തില് സഹായിക്കാനുള്ളത്.\nചില എഫ്‌ആര്‍ബികള്‍ക്ക് മൈക്രോ മില്ലിസെക്കന്‍ഡിനും താഴെ മാത്രമേ ദൈര്‍ഘ്യം കാണൂ. ചിലതു തുടര്‍ച്ചയായി വന്നുകൊണ്ടേയിരിക്കും. കോടിക്കണക്കിനു പ്രകാശവര്‍ഷം സഞ്ചരിച്ചെത്തുന്നതിനാല് മിക്ക തരംഗങ്ങള്‍ക്കും തീവ്രത കുറവായിരിക്കും. പക്ഷേ ഇത്രയേറെ ദൂരം സഞ്ചരിക്കാന് ശേഷിയുള്ള റേഡിയോ തരംഗത്തെ പുറപ്പെടുവിക്കണമെങ്കില് അതിന്റെ സ്രോതസ്സ് ചില്ലറക്കാരനൊന്നുമായിരിക്കില്ലെന്ന് ഗവേഷകര്‍ക്ക് ഉറപ്പാണ്.\nരവിശങ്കറും അമൃതാനന്ദമയിയും ജഗ്ഗി വാസുദേവും പോള് ദിനകരനും ജോണ് വെസ്ലിയും മതസമ്മേളനങ്ങള് നടത്താറുണ്ട്. തബ്‌ലീഗ് ജമാഅത്തിനോട് മാത്രം വിവേചനം കാണിക്കുന്നത് അംഗീകരിക്കാനാകില്ല. (1 minute ago)\nകൊവിഡ്19 വായുവിലൂടെ പകരില്ല; രോഗബാധ സ്ഥിരീകരിച്ചവരുടെ കുടുംബങ്ങളിലെ എല്ലാവര്‍ക്കും രോഗം സ്ഥിതീകരിച്ചിട്ടില്ല; ഇന്ത്യന് കൗണ്‍സില് ഓഫ് മെഡിക്കല് റീസേര്‍ച്ച് റിപ്പോർട്ട് (11 minutes ago)\nകോവിഡിനെതിരെ ഐക്യ ദീപം തെളിച്ച് രാജ്യം (30 minutes ago)\nദീപം തെളിഞ്ഞ് ഇന്ത്യ ഇനി ഇരുട്ടിൽ നിന്നും വെളിച്ചത്തിലേക്ക് കൊവിഡ് 19 പ്രതിരോധ പ്രവര്‍ത്തനങ്ങളുടെ ഭാഗമായാണ് പ്രധാനമന്ത്രി നരേന്ദ്ര മോദി രാത്രി9മണിക്ക് ജനങ്ങളോട്9മിനുറ്റ് നേരം വീട്ടുകളില് ദീപം തെ (35 minutes ago)\nരാജ്യത്ത് കൊറോണ ബാധിതരുടെ എണ്ണം 3577; കഴിഞ്ഞ 24 മണിക്കൂറിനിടെ രോഗം സ്ഥിരീകരിച്ചത് 505 പേര്‍ക്ക് (41 minutes ago)


മാസഫലം (ജൂൺ, 2018)കന്നി | മാസഫലം (ജൂൺ, 2018)കന്നി - Malayalam BoldSky\nമാസഫലം (ജൂൺ, 2018)കന്നി\n| Updated: Friday, June 1, 2018, 10:48 [IST]\nനിമ്‌നോന്നതികളുടെ പങ്ക് ഈ മാസം അനുഭവിക്കുവാനുള്ള സാദ്ധ്യതയുണ്ട്. ആത്മവിശ്വാസത്തിന്റെ അളവ് പലപ്പോഴും താഴുമെങ്കിലും, ബുദ്ധിമുട്ടേറിയ പരിതഃസ്ഥിതികളെ എതിരിടുവാൻ നക്ഷത്രങ്ങളുടെ ഇപ്പോഴത്തെ നില സഹായിക്കും. വളരെ താഴ്ന്ന നിലയിലുള്ള ചുറ്റുപാടുകൾ പരിപാലിച്ചുപോകുവാനും പ്രതികൂലമായി ബാധിക്കും എന്നതുകൊണ്ട് തൊഴിലിലെ വാദപ്രതിവാദങ്ങൾ ഒഴിവാക്കുവാനും ശുപാർശചെയ്യുന്നു. ശരിയായ പാതയിൽ മനസ്സിനെ നിലനിറുത്തുന്നത് പ്രധാനപ്പെട്ട ഉത്തരവാദിത്തങ്ങളിൽ ശ്രദ്ധ കേന്ദ്രീകരിക്കുവാൻ സഹായിക്കും.\nരണ്ട് ഐച്ഛികതകളെ ജീവിതത്തിൽ അഭിമുഖീകരിക്കേണ്ട പല സന്ദർഭങ്ങളും ഈ മാസം ഉണ്ടാകാം. തീരുമാനമെടുക്കുന്ന കാര്യംവരുമ്പോൾ അനിശ്ചിതത്വത്തിൽ നിലകൊള്ളുന്ന കാര്യങ്ങളെ ഒഴിവാക്കുന്നതാണ് നല്ലത്. ആത്മസംതൃപ്തിയെ താഴ്ത്തിക്കെട്ടുവാൻ ശ്രമിക്കുന്ന ആളുകളിൽനിന്നും അകന്നുനിൽക്കുക. അവരെ സ്വന്തം നിലയിൽ കൈകാര്യംചെയ്യാൻ ശ്രമിക്കരുത്. അതിന്റെ കാര്യം കർമ്മം നോക്കിക്കോളും. മാസാവസാനം ആത്മീയമായ കാര്യങ്ങളിലേക്ക് ചായുവാനുള്ള സാദ്ധ്യത ഒരല്പം കാണുന്നുണ്ട്. അവയെ അനുധാവനം ചെയ്യുന്നത് മനസ്സിന് സമാധാനം നൽകും. ആത്മീയമായ ഒരു യാത്രയിൽ തുടരുവാൻ രക്ഷിതാക്കളെ സഹായിക്കുവാനും ഈ സമയം അനുയോജ്യമാണ്.\nമാസത്തിന്റെ ആദ്യപകുതിയിലുള്ള ഒരു സൂര്യഗ്രഹണം താങ്കളുടെ തൊഴിൽസ്ഥാനത്ത് മുഖ്യമായ മാറ്റം കൊണ്ടുവരും. പുതുതായ എന്തെങ്കിലും ശ്രമിക്കുന്ന കാര്യത്തിൽ മടികാണിക്കരുത്. പകരം ഒഴുക്കിനൊത്തവണ്ണം നീങ്ങുക. അതിന്റേതായ പ്രതിഫലം ഉണ്ടാകും.\nആരോഗ്യസൗഭാഗ്യം, തൊഴിൽ, സാമ്പത്തികത, സ്‌നേഹജീവിതം എന്നിങ്ങനെയുള്ള കാര്യങ്ങളിൽ നക്ഷത്രങ്ങൾ എന്താണ് ഈ മാസം താങ്കൾക്കുവേണ്ടി സംഭരിച്ചിരിക്കുന്നതെന്ന് നോക്കാം.\nതാങ്കളുടെ ഒട്ടുമിക്ക ആരോഗ്യപ്രശ്‌നങ്ങളുടെയും കാരണം മനഃക്ലേശവും ഉത്കണ്ഠയും ആയിരിക്കും. തിരക്കേറിയ സമയപ്പട്ടികയിൽ ആരോഗ്യകരമായ ഭക്ഷണവും വളരെയധികം ഉണ്ടാകുകയില്ല. ആരോഗ്യ സങ്കീർണ്ണതകളെ ഒഴിവാക്കുവാനായി ആരോഗ്യകരമായ ഭക്ഷണം ആഹരിക്കുന്നതിനുള്ള പ്രയത്‌നം മനഃപൂർവ്വം കൈക്കൊള്ളേണ്ടതാണ്.\nവൈദ്യശാസ്ത്രപരിശീലകരെ സന്ദർശിച്ച് ഉദരസംബന്ധമായ രോഗങ്ങളെ പരിചരിക്കേണ്ടതുണ്ട്. അത് സ്വന്തം വൈദ്യശാസ്ത്രത്തിലൂടെയാകരുത്. കാര്യങ്ങൾ അവ കാണപ്പെടുന്നതുപോലെതന്നെ എപ്പോഴും ആയിരിക്കുകയില്ല എന്ന കാര്യം ഓർമ്മയുണ്ടായിരിക്കണം. പ്രത്യേകിച്ചും, ഉയർന്ന ശരീരഭാര സൂചികയാണ് താങ്കൾക്ക് ഉള്ളതെങ്കിൽ, അതിനെ നിയന്ത്രണത്തിൽ നിറുത്തണം. ഹൃദയവും രക്തസമ്മർദ്ദവുമായി ബന്ധപ്പെട്ട പ്രശ്‌നങ്ങൾ ഉണ്ടാകാം. അപകടങ്ങൾ ദീർഘകാലം കിടക്കയിലാക്കൻ സാദ്ധ്യതയുള്ളതുകൊണ്ട് വാഹനം ഓടിക്കുന്ന സമയത്ത് നല്ല ജാഗ്രതയുണ്ടായിരിക്കണം. ഇലക്കറികൾ ധാരാളമായി ഉൾപ്പെടുത്തിയ ഭക്ഷണക്രമം പാലിക്കുന്നതാണ് താങ്കൾക്ക് യോജിച്ച ഏറ്റവും നല്ല ആരോഗ്യപരിപാലനം. ഭക്ഷണത്തിൽ സസ്യാഹാരം ധാരാളമായി ഉൾപ്പെടുത്തുക. അത് താങ്കളുടെ ശരീരഭാരത്തെ നിയന്ത്രിക്കും എന്ന് മാത്രമല്ല, കലോറിമൂല്യത്തെ സന്തുലനപ്പെടുത്തുകയും ചെയ്യും.\nതൊഴിലിൽ വളരെ ബൃഹത്തായ പുരോഗതികൾ കാണുന്നതുകൊണ്ട് തൊഴിൽമേഖല ഈ മാസം മുന്നിൽത്തന്നെയായിരിക്കും. ഒരേസമയം ധാരാളം പദ്ധതികൾ വന്നുവീഴുമെങ്കിലും, സമയമെടുത്ത് ഒരുസമയം ഒരു ഉത്തരവാദിത്വത്തിൽ ശ്രദ്ധവയ്ക്കുക എന്ന രീതിയിൽ പ്രവർത്തിയ്ക്കുവാനായി ശുപാർശചെയ്യപ്പെടുന്നു. സംഭാഷണത്തിൽ നിയന്ത്രണം പലപ്പോഴും ഉണ്ടാകില്ല എന്നത് സഹപ്രവർത്തകരുമായി പ്രശ്‌നങ്ങളുണ്ടാക്കും. വളരെ പ്രധാനപ്പെട്ട ഒരു വിവരത്തിൽനിന്നും അറിയാതെ വഴുതിപ്പോകാൻ സാദ്ധ്യതയുള്ളതുകൊണ്ട് നല്ല ശ്രദ്ധയുണ്ടാകണം.\nകഠിനാദ്ധ്വാനം അംഗീകരിക്കപ്പെടുന്നില്ല എന്നതിൽ വിഷമിക്കേണ്ടതില്ല. കാര്യങ്ങൾ താങ്കളുടെ ക്ഷമയെ പരിശോധിക്കുകയാണ്. മാത്രമല്ല വളരെ കാലമായി താങ്കൾ നോട്ടമിട്ടിട്ടുള്ള സ്ഥാനക്കയറ്റം നേടിയെടുക്കുവാൻ ക്രമേണ താങ്കൾക്ക് കഴിയും.\nബിസ്സിനസ് കാര്യങ്ങളിലാണെങ്കിൽ, കൗശലമേറിയ പരിതഃസ്ഥിതികളെപ്പോലും കൈകാര്യം ചെയ്യുവാനുള്ള ബൗദ്ധികപ്രാപ്തി താങ്കളിൽ തീർച്ചയായും നിറഞ്ഞുനിൽക്കുന്നു. തുല്യമായ തൊഴിൽവിതരണവും ലാഭവിതരണവും പങ്കാളികൾക്കിടയിൽ നൽകപ്പെടുമെങ്കിൽ പങ്കാളിത്തങ്ങളും ഈ സമയം വളരെ നല്ലതാണ്.\nസ്വത്ത് സംബന്ധമായ പ്രശ്‌നങ്ങൾക്ക് പ്രാധാന്യം നൽകേണ്ട മാസമാണിത്. വസ്തുവകകൾ വാങ്ങുവാനും വിൽക്കുവാനും, അങ്ങനെ ധനം സമ്പാദിക്കുവാനുമുള്ള സമയമാണ്. മോശക്കാരായ ആളുകൾ മാത്രമാണ് പ്രശ്‌നങ്ങൾക്ക് കാരണമാകുന്നത് എന്നതിനാൽ ഇടപെടുന്ന ആളുകൾക്കുനേരേ കണ്ണുകൾ തുറന്നുപിടിച്ചിരിക്കണം. നിക്ഷേപങ്ങളെ സംബന്ധിച്ച് താങ്കളുടെ ജീവിതപങ്കാളി ശരിയായ ഉപദേശം നൽകുവാൻ സാദ്ധ്യതയുള്ളതുകൊണ്ട് അവർക്ക് ശ്രദ്ധ നൽകണം.\nവളരെയധികം ശുഭമായിരിക്കും എന്നതിനാലും സാമ്പത്തികനേട്ടങ്ങൾ കൊണ്ടുവരും എന്നതിനാലും, യാത്രചെയ്യുവാനുള്ള അവസരങ്ങൾ പാഴായിപ്പോകാൻ അനുവദിക്കരുത്. ഗതാഗതവ്യവസായവുമായി ബന്ധപ്പെട്ട് നിലകൊള്ളുന്ന ആളുകൾക്ക് ഈ മാസം വളരെ പ്രയോജനപ്രദമെന്നാണ് കാണുന്നത്.\nഅന്ധമായി സ്‌നേഹബന്ധങ്ങളിൽ ഏർപ്പെട്ടിരിക്കുന്നവർക്ക് അടുത്ത ഘട്ടത്തിലേക്ക് പോകുവാൻ പറ്റിയ സമയമാണിത്. പക്ഷേ രണ്ടുപേരും ഒരേ പുറത്തിൽത്തന്നെയാണെന്ന് ഉറപ്പുണ്ടായിരിക്കണം. അല്ലെങ്കിൽ കാര്യങ്ങൾ വഷളാകാം. അടുത്തകാലത്തായി തിരക്കുകാരണം സമയം ലഭിച്ചിരുന്നില്ലെങ്കിൽ, ഇപ്പോൾ പങ്കാളിയുമായി കൂടുതൽ സമയം ചിലവഴിക്കുവാനായി കണ്ടെത്താം. താങ്കളുടെ ചിന്തകളെ പങ്കിടുവാനും മനസ്സിനെ ശാന്തമായി നിലനിറുത്തുവാനും അത് സഹായിക്കും. അവരിൽനിന്നും ലഭിക്കുന്ന വൈകാരിക പിന്തുണ ഉയരങ്ങളെ നേടുവാൻ സഹായിക്കും.\nആരോഗ്യകരമായ ഒരു ബന്ധത്തെ പരിപാലിക്കുന്നതിനുവേണ്ടി വിവാഹംകഴിഞ്ഞ ആളുകൾ അവരുടെ പങ്കാളിക്ക് കുറച്ച് ഇടം നൽകേണ്ടതുണ്ട്. താങ്കൾക്കും ഭവനത്തിനും അപ്പുറത്ത് താങ്കളുടെ പങ്കാളിക്ക് ഒരു ജീവിതമുണ്ടെന്ന് മനസ്സിലാക്കേണ്ടിയിരിക്കുന്നു. ബന്ധത്തിന്റെ കാര്യംവരുമ്പോൾ, ഹൃദയത്തിൽ അതിന് പ്രാമുഖ്യം നൽകുന്നത് എപ്പോഴും നല്ലതാണ്.\nജൂൺ 2018-ലെ കന്നി രാശിക്കാരുടെ ഭാഗ്യസംഖ്യകൾ 3,7എന്നിവയാണ്. ചുവപ്പ്, കരിഞ്ചുവപ്പ് എന്നിവയാണ് ഭാഗ്യവർണ്ണങ്ങൾ.\nWith the monthly predictions for virgo zodiac sign, we bring in all the details of what are the oncoming events for all Aries during the month of June 2018


Army Helicopter crash : 8 വര്‍ഷം, രാജ്യത്ത് തകര്‍ന്നത് ആറ് റഷ്യന് നിര്‍മ്മിത ഹെലികോപ്ടറുകള് | six Russian made helicopters were crashed in eight years in india\n2013 ജൂണ് മുതല് ഇതുവരെയുള്ള കാലത്ത് വ്യോമസേനയുടെ ആറ് ഹെലികോപ്ടറുകളാണ് ഇന്ത്യയില് തകര്‍ന്നത്. 2013 ജൂണ് 25നായിരുന്നു ആദ്യ അപകടം. പിന്നീട് 2016 ഒക്ടോബർ 19, 2017 ഒക്ടോബർ 6, 2018 ഏപ്രിൽ 3, 2019 ഫെബ്രുവരി 27, 2021 ഡിസംബർ 8 എന്നീ ദിവസങ്ങളിലാണ് പിന്നീട് അപകടമുണ്ടായത്.\nNew Delhi, First Published Dec 8, 2021, 9:24 PM IST\nഎട്ട് വര്‍ഷത്തിനുള്ളില് രാജ്യത്ത് തകര്‍ന്നത് ആറ് റഷ്യന് നിര്‍മ്മിത ഹെലികോപ്ടറുകള് (Russian Helicopters). 2013 ലാണ് ഇന്ന് തകര്‍ന്ന എംഐ-17വി5 (Mi-17V5 ) വിഭാഗത്തിലുള്ള ഹെലികോപ്ടറുകള് സേനയുടെ ഭാഗമാകുന്നത്. റഷ്യയുടെ റോസോ ബോറോൺ എക്സ്പോർട്ട് 2008-ൽ ഇന്ത്യാ ഗവൺമെന്റുമായി 80 എംഐ-17വി5 കോപ്ടറുകൾ വാങ്ങുന്നതിന് കരാറൊപ്പിട്ടിരുന്നു. 2013- ൽ ഇത് പൂർത്തിയാക്കുകയും ചെയ്തു. ഇത്തരം 71 കോപ്ടറുകൾ കൂടി വാങ്ങാൻ പുതിയ കരാറും ഇരു രാജ്യങ്ങളും ഒപ്പുവച്ചിട്ടുണ്ട്.\n2013 ജൂണ് മുതല് ഇതുവരെയുള്ള കാലത്ത് വ്യോമസേനയുടെ (Airforce) ആറ് ഹെലികോപ്ടറുകളാണ് ഇന്ത്യയില് തകര്‍ന്നത്. 2013 ജൂണ് 25നായിരുന്നു ആദ്യ അപകടം. പിന്നീട് 2016 ഒക്ടോബർ 19, 2017 ഒക്ടോബർ 6, 2018 ഏപ്രിൽ 3, 2019 ഫെബ്രുവരി 27, 2021 ഡിസംബർ 8 എന്നീ ദിവസങ്ങളിലാണ് പിന്നീട് അപകടമുണ്ടായത്. സര്‍ജിക്കല് സ്ട്രെക്കിനിടയില് ബഗ്ദാമിലും ഈ ഇനം ഹെലികോപ്ടറുകള് തകര്‍ന്നിരുന്നു. ബദ്ഗാമിൽ ഇന്ത്യയുടെ തന്നെ മിസൈൽ തട്ടിയാണ് എംഐ-17വി5 തകർന്നു വീണത്.\nഇന്ത്യയിലെ റോഡ് ഗതാഗതം ദുഷ്കരമായ പല ഉൾപ്രദേശങ്ങളിലും ഇന്ത്യയിലെ സൈനിക മേധാവികളും രാഷ്ട്രീയക്കാരും അടക്കമുള്ള പലരും പെട്ടെന്ന് എത്തിച്ചേരാൻ വേണ്ടി ആശ്രയിക്കുന്നത് ഹെലികോപ്ടറുകളെയാണ്.ഇന്ത്യൻ വ്യോമസേന വർഷങ്ങളായി സൈനികരെയും ആയുധങ്ങളും കൊണ്ടുപോകാനും, പട്രോളിംഗ്, സെർച്ച് ആൻഡ് റെസ്ക്യൂ തുടങ്ങിയ ആവശ്യങ്ങൾക്കും ഉപയോഗിച്ച് വരുന്ന ഒന്നാണ് ഇത്.ഇന്ത്യൻ എയർഫോഴ്സിൽ ആകെ150 -ലധികം എംഐ-17വി5 ഹെലികോപ്റ്ററുകൾ സേവനത്തിൽ തുടരുന്നുണ്ട്.\nLast Updated Dec 8, 2021, 9:24 PM IST


ഉപതെര‌ഞ്ഞെടുപ്പ്: നാമനിർദ്ദേശ പത്രികകളുടെ സൂക്ഷ്മ പരിശോധന ഇന്ന്; വ്യാഴാഴ്ച വരെ പത്രികകൾ പിൻവലിക്കാം\nThiruvananthapuram, First Published 1, Oct 2019, 6:37 AM IST\nമഞ്ചേശ്വരത്ത് 13 പേരും എറണാകുളത്ത് 11 പേരും വട്ടിയൂർക്കാവിൽ പത്ത് പേരും പത്രിക നൽകിയിട്ടുണ്ട്. കോന്നിയിൽ ഏഴ് പേരും അരൂരിൽ ആറ് പേരുമാണ് മത്സരരംഗത്തുളളത്. വ്യാഴാഴ്ച വരെ പത്രിക പിൻവലിക്കാൻ സമയമുണ്ട്. പൂർണ്ണമായ തെരഞ്ഞെടുപ്പ് ചിത്രം അറിയാൻ അത് വരെ കാത്തിരിക്കണം.\nതിരുവനന്തപുരം: സംസ്ഥാനത്തെ അഞ്ച് മണ്ഡലങ്ങളിലെ ഉപതെരഞ്ഞെടുപ്പുകൾക്കുളള നാമനിർദ്ദേശപത്രികളുടെ സൂക്ഷ്മ പരിശോധന ഇന്ന് നടക്കും. വട്ടിയൂര്‍ക്കാവ്, കോന്നി, അരൂര്, മഞ്ചേശ്വരം, എറണാകുളം എന്നീ നിയമസഭാ മണ്ഡലങ്ങളിലാണ് ഉപതെരെഞ്ഞെടുപ്പ് നടക്കുന്നത്. മഞ്ചേശ്വരത്ത് 13 പേരും എറണാകുളത്ത് 11 പേരും വട്ടിയൂർക്കാവിൽ പത്ത് പേരും പത്രിക നൽകിയിട്ടുണ്ട്. കോന്നിയിൽ ഏഴ് പേരും അരൂരിൽ ആറ് പേരുമാണ് മത്സരരംഗത്തുളളത്.\nവട്ടിയൂർക്കാവിൽ യുഡിഎഫ് സ്ഥാനാർത്ഥി കെ മോഹൻകുമാറിന്റെ അപരനായി എ മോഹൻകുമാറും, ബിജെപി സ്ഥാനാർ‍ത്ഥി എസ് സുരേഷിന് അപരനായി എസ് എസ് സുരേഷും പത്രിക നൽകിയിട്ടുണ്ട്. അരൂരിൽ എൽഡിഎഫ് സ്ഥാനാർത്ഥി മനു സി പുളിക്കലിന്റെ അപരനായി മനു ജോണ് പി എ പത്രിക സമര്‍പ്പിച്ചിട്ടുണ്ട്. എറണാകുളത്ത് എൽഡിഎഫ് സ്ഥാനാർത്ഥി മനു റോയ്ക്കും യുഡിഎഫ് സ്ഥാനാർത്ഥി ടി ജെ വിനോദിനും ഓരോ അപരൻമാരുണ്ട്. വ്യാഴാഴ്ച വരെ പത്രിക പിൻവലിക്കാൻ സമയമുണ്ട്. പൂർണ്ണമായ തെരഞ്ഞെടുപ്പ് ചിത്രം അറിയാൻ അത് വരെ കാത്തിരിക്കണം.\nLast Updated 1, Oct 2019, 6:59 AM IST\nഉപതെരഞ്ഞെടുപ്പുകൾക്കുളള നാമനിർദ്ദേശപത്രികളുടെ സൂക്ഷ്മ പരിശോധന\nസൂക്ഷ്മ പരിശോധന ഇന്ന്\nഅഞ്ച് മണ്ഡലങ്ങളിലെ ഉപതെരഞ്ഞെടുപ്പ്


ജാമ്യത്തിലിറങ്ങി മുങ്ങി നടന്ന കുപ്രസിദ്ധ മോഷ്ടാവ് ആട് സജി പിടിയില്\nWed Jan 19 2022 21:44:11 GMT+0530 (India Standard Time)\nപാരോളില് ഇറങ്ങിയ ശേഷം മുങ്ങുകയായിരുന്നു. പോലിസ് പലവട്ടം ശ്രമിച്ചിട്ടും പിടികൂടാന് കഴിയാതിരുന്ന പ്രതിയെയാണ് ഇന്നലെ തിരുവല്ലത്ത് നിന്നും വെള്ളറട സര്‍ക്കിള് ഇന്‍സ്‌പെക്ടര് മൃതുല് കുമാറിന്റെ നേതൃത്വത്തിലുള്ള സംഘം പിടികൂടിയത്.\nBY SRF14 Jan 2022 1:03 PM GMT\nSRF14 Jan 2022 1:03 PM GMT\nവെള്ളറട (തിരുവനന്തപുരം): ജാമ്യത്തിലിറങ്ങിയ ശേഷം മുങ്ങിനടന്ന കുപ്രസിദ്ധ മോഷ്ടാവ് ആട് സജി പിടിയില്. വെള്ളറടയില് നിന്നും 2001ല് ബൈക്ക് മോഷ്ടിച്ച കേസില് തിരുവല്ലം വണ്ടിത്തടം വീട്ടില് ആട് സജി (37)യെ പിടികൂടി റിമാന്‍ഡ് ചെയ്തിരുന്നു.\nപാരോളില് ഇറങ്ങിയ ശേഷം മുങ്ങുകയായിരുന്നു. പോലിസ് പലവട്ടം ശ്രമിച്ചിട്ടും പിടികൂടാന് കഴിയാതിരുന്ന പ്രതിയെയാണ് ഇന്നലെ തിരുവല്ലത്ത് നിന്നും വെള്ളറട സര്‍ക്കിള് ഇന്‍സ്‌പെക്ടര് മൃതുല് കുമാറിന്റെ നേതൃത്വത്തിലുള്ള സംഘം പിടികൂടിയത്. കുപ്രസിദ്ധ മോഷ്ടാവ് തിരുവല്ലം ഉണ്ണിയുടെ അളിയനാണ് പിടിയിലായ ആട് സജി. മോഷണം, പിടിച്ചുപറി, അടിപിടി തുടങ്ങി നിരവധി കേസുകളില് പ്രതിയാണ്.\nസര്‍ക്കിള് ഇന്‍സ്‌പെക്ടര് മൃതുല് കുമാര്, എസ്‌സിപിഒമാരായ ദീപു എസ് കുമാര്, സനല്‍കുമാര്, സിപിഒമാരായ പ്രദീപ്, അനീഷ്, പ്രജീഷ് അടങ്ങുന്ന സംഘമാണ് സജിയെ പിടികൂടിയത്. കോടതിയില് ഹാജരാക്കിയ പ്രതിയെ റിമാന്‍ഡ് ചെയ്തു.\nAad Shaji arrest


കുറിഞ്ഞി ഓണ്‍ലൈന്: ക്ലോണിങ് തുണയ്‌ക്കെത്തി; അര്‍ബുദം അപ്രത്യക്ഷമായി\nPosted by Joseph Antony at 6/22/2008 12:39:00 AM\nക്ലോണ്‍ചെയ്‌ത പ്രതിരോധ കോശങ്ങളുപയോഗിച്ച് അര്‍ബുദം ഭേദമാക്കുന്നതില് ഗവേഷകര് ആദ്യമായി വിജയിച്ചു. മാരകമായ ചര്‍മാര്‍ബുദം ശരീരമാകെ പടര്‍ന്ന 52-കാരനെയാണ് രോഗമുക്തനാക്കാന് ഗവേഷകര്‍ക്ക് കഴിഞ്ഞത്. രോഗിയുടെ ശരീരത്തിലെ പ്രതിരോധകോശങ്ങളുടെ കോടിക്കണക്കിന് ക്ലോണ്‍ചെയ്‌ത പകര്‍പ്പുകള് അയാളില് തന്നെ കുത്തിവെക്കുകയായിരുന്നു. അര്‍ബുദചികിത്സയില് വിപ്ലവം സൃഷ്ടിച്ചേക്കാവുന്ന പുതിയ മുന്നേറ്റത്തെപ്പറ്റി..\nദൈവമേ! എല്ലാ പരീക്ഷനങ്ങളും പോസിറ്റീവ് ആയി തീരണേ! ഈ മഹാമാരിമൂലം, കുടുംബം കുട്ടിച്ചോറായ അനേകായിരങ്ങൾ ഉണ്ട്. അവർക്കൊരാശ്വാസം ആവട്ടെ എന്നു പ്രാർത്ഥിക്കുന്നു.\nഎല്ല്ലാത്തരം അര്‍ബുദങ്ങളും ഈ ചികിത്സാരീതിയുപയോഗിച്ച് ഭേദമാക്കാന് കഴിഞ്ഞെങ്കില് എത്ര നന്നായിരുന്നു. അങ്ങനെയാകാന് പ്രാര്‍ത്ഥിക്കുന്നു.


പാടുവിന്, സമര സാര്‍വ്വദേശീയതയുടെ ഐക്യഗാഥകള്.. – Azad Online\nപാടുവിന്, സമര സാര്‍വ്വദേശീയതയുടെ ഐക്യഗാഥകള്..\nby Azad മേയ് 1, 2015 സെപ്റ്റംബര് 16, 2020\nLeaveaComment on പാടുവിന്, സമര സാര്‍വ്വദേശീയതയുടെ ഐക്യഗാഥകള്..\nമെയ്ദിനം 2015 ലോകമെങ്ങും പുതിയ ആവേശവും പ്രതീക്ഷയും വിതയ്ക്കുകയാണ്. ശീതയുദ്ധാനന്തരം കനത്ത മരവിപ്പിലേക്ക് പതിച്ച പ്രസ്ഥാനങ്ങളെല്ലാം ഉണര്‍വ്വിന്റെ പാതയിലാണ്. പതാകകളഴിച്ചുവെച്ച് കുനിഞ്ഞു നിന്നവര് പുതിയ കൊടിമരങ്ങളായി നിവര്‍ന്നു തുടങ്ങിയിരിക്കുന്നു. മൂന്നാം ഇന്റര് നാഷണല് പിരിച്ചു വിട്ടതോടെ കമ്യൂണിസ്റ്റ് പ്രസ്ഥാനത്തിന്റെയും തൊഴിലാളി മുന്നേറ്റത്തിന്റെയും കാലം കഴിഞ്ഞുവെന്ന് പിന്മടക്കഗാഥകള് പാടിയ അമേരിക്കയില് സമരങ്ങളുടെ സുനാമിയാണ് അടിച്ചുകയറുന്നത്. മെയ്ദിനത്തിനു തൊട്ടുമുമ്പുള്ള നാളുകള് അമേരിക്കന് നഗരങ്ങള് പ്രക്ഷുബ്ധമായിരിക്കുന്നു. 1886ലെ ചിക്കാഗോ ചിത്രം അതിന്റെ ചോരപ്പാടുകളോടെ കൂടുതല് കൂടുതല് തെളിയുകയാണ്.\nതൊണ്ണൂറ്റൊമ്പതു ശതമാനത്തിന്റെ അവകാശങ്ങളെക്കുറിച്ചാണ് വാള് സ്ട്രീറ്റ് ചരിത്ര പ്രസിദ്ധമായ പ്രഖ്യാപനം നടത്തിയത്. അതിന്റെ അലയൊലികളാണ് ബാള്‍ട്ടിമോര്, വാഷിംഗ്ടണ് ഡി, ന്യൂയോര്‍ക്ക്, ഹൂസ്റ്റണ്, ബോസ്റ്റണ്, ഡെന്‍വര് തുടങ്ങിയ അമേരിക്കന് നഗരങ്ങളിലാകെ മിനിഞ്ഞാന്ന് (ഏപ്രില് 29 നു) കണ്ടത്. പതിനായിരക്കണക്കിന് തൊഴിലാളികളും വിദ്യാര്‍ത്ഥികളും റാലിയില് പങ്കെടുത്തു. ദാരിദ്ര്യത്തിനും അസമത്വത്തിനും എതിരെയുള്ള ജനമുന്നേറ്റങ്ങളുടെ തുടര്‍ച്ചയില് ഈ മാസം ബാള്‍ട്ടിമോറിലുണ്ടായ പൊലീസ് അതിക്രമങ്ങളാണ് രംഗം വളരെവേഗം വഷളാക്കിയത്. ബാള്‍ട്ടിമോര് തന്നെയാണ് ന്യൂയോര്‍ക്കു നഗരവും എന്ന് ന്യൂയോര്‍ക്കു നഗരത്തില് നടന്ന പ്രക്ഷോഭത്തില് പങ്കെടുത്തവര് മുന്നറിയിപ്പു നല്‍കി. മേരിലാന്റിലെ പ്രക്ഷോഭങ്ങള്‍ക്ക് രാജ്യത്തെ ജനങ്ങളുടെ ഐക്യദാര്‍ഢ്യം പ്രഖ്യാപിക്കപ്പെട്ടു. ബോള്‍ട്ടിമോറില് നിന്ന് സായുധസേനയെ പിന്‍വലിക്കണമെന്ന് റാലികള് ആവശ്യപ്പെട്ടു.\nഅമേരിക്കന് നഗരങ്ങളിലെമ്പാടും പുതിയ ചലനങ്ങളാണ് പ്രതിഷേധ റാലിയോടെ സൃഷ്ടിക്കപ്പെട്ടത്. വലിയ പൊലീസ് സന്നാഹത്തെയാണ് ഗവണ്‍മെന്റിന് നിയോഗിക്കേണ്ടി വന്നത്. ഇ തിലേക്കെല്ലാം നയിച്ച അടിയന്തിര സാഹചര്യം ബോള്‍ട്ടിമോറിലേതാണ്. അമേരിക്കന് സമൂഹത്തില് പലവിധ അസ്വസ്ഥതകള് പടരുന്നതിനിടെ ഏപ്രില് ആദ്യം പൊലീസ് അറസ്റ്റു ചെയ്ത ഫ്രെഡ്ഡി ഗ്രേ എന്ന യുവാവ് പൊലീസ് കസ്റ്റഡിയില് പീഡനമേറ്റ് മരിക്കാനിടയായതാണ് ബോള്‍ട്ടിമോറിലെ ജനങ്ങളെ പ്രതിഷേധ സമരങ്ങളിലേക്ക് വലിച്ചിഴച്ചത്. ഏപ്രില് 19 നായിരുന്നു ഇരുപത്തഞ്ചുകാരനായ ആഫ്രിക്കന് വംശജന് ഗ്രേയുടെ മരണം.\nഗ്രേയുടെ കൊലപാതകത്തെത്തുടര്‍ന്ന് ആരംഭിച്ച പ്രതിഷേധത്തിനു നേരെയും വലിയ പൊലീയ് അതിക്രമങ്ങളുണ്ടായി. ഏപ്രില് 25 ന് അക്രമാസക്തമായ ജനക്കൂട്ടം നഗരത്തില് ഒട്ടേറെ നാശ നഷ്ടങ്ങളുണ്ടാക്കിയതായി റിപ്പോര്‍ട്ടുകള് വന്നു. അന്നായിരുന്നു ഗ്രേയുടെ സംസ്‌ക്കാരച്ചടങ്ങുകള് നടന്നത്. മേരിലാന്റ് യൂനിവേഴ്‌സിറ്റി ഉള്‍പ്പെടെ എല്ലാ വിദ്യാഭ്യാസ സ്ഥാപനങ്ങളും കലാപത്തെത്തുടര്‍ന്ന് അടച്ചിടേണ്ടി വന്നു. ഏപ്രില് 28ന് പ്രാദേശിക അടിയന്തിരാവസ്ഥ പ്രഖ്യാപിക്കുന്നതിലേക്കും കാര്യങ്ങള് എത്തിച്ചേര്‍ന്നു.\nപ്രസിഡണ്ട് ഒബാമ കലാപകാരികളെ അക്രമികളെന്നോ ഭീകരരെന്നോ വിശേഷിപ്പിച്ചു. അവര്‍ക്കു മാപ്പു നല്‍കാനാവില്ലെന്നായിരുന്നു അദ്ദേഹത്തിന്റെ പ്രസ്താവന. സമാധാനത്തോടെ ആരംഭിച്ച പ്രതിഷേധം അധികൃതരോ മാധ്യമങ്ങളോ ഗൗരവത്തിലെടുത്തില്ലെന്നും അതിനാല് ദരിദ്രരും തൊഴില് രഹിതരും പ്രാന്തവല്‍ക്കൃതരുമായ ചെറുപ്പക്കാര്‍ക്ക് അല്‍പ്പം രൂക്ഷമായിത്തന്നെ തങ്ങളെ ആവിഷ്‌ക്കരിക്കേണ്ടി വന്നു എന്നു ചില മനുഷ്യാവകാശ പ്രവര്‍ത്തകര് നിരീക്ഷിക്കുന്നു. ഫ്രെഡ്ഡി ഗ്രേയുടെ അനുഭവം തങ്ങള്‍ക്കും വന്നേക്കുമെന്ന ഭയവും അവര്‍ക്കു് ഉണ്ടായിരുന്നിരിക്കണം.\nഇന്നലെ ഏപ്രില് 29 ബുധനാഴ്ച്ച നിരോധനാജ്ഞകള് ലംഘിച്ചുകൊണ്ട് ആയിരക്കണക്കിന് തൊഴിലാളികളും വിദ്യാര്‍ത്ഥികളും ബോള്‍ട്ടിമോറിലും അമേരിക്കന് നഗരങ്ങളിലും നടത്തിയ റാലി മെയ്ദിനത്തിന്റെ മുന്നൊരുക്കമായി. ഇത്തവണ ഇന്ത്യ ഉള്‍പ്പെടെ ഒട്ടേറെ രാഷ്ട്രങ്ങളില് മെയ്ദിനത്തിന്റെ തൊട്ടു മുമ്പുള്ള ദിനങ്ങള് പ്രക്ഷോഭങ്ങളുടേതുകൂടിയായി. ഇന്ത്യയില് പുതിയ നിയമനിര്‍മ്മാണത്തിനെതിരെ മോട്ടോര് തൊഴിലാളികള് നടത്തിയ അഖിലേന്ത്യാ പണിമുടക്ക്, കുടിയൊഴിപ്പിക്കല് നിയമത്തിനെതിരെയുള്ള കര്‍ഷക മുന്നേറ്റങ്ങള്, കേന്ദ്രജീവനക്കാരുടെയും റെയില്‍വേ -പ്രതിരോധ ജീവനക്കാരുടെയും പാര്‍ലമെന്റ് മാര്‍ച്ച്, രാജ്യത്തെമ്പാടും തുടരുന്ന അസംഘടിത തൊഴിലാളികളുടെയും ഇതര തൊഴിലാളി വിഭാഗങ്ങളുടെയും പോരാട്ടങ്ങള് എന്നിവ ഇത്തവണത്തെ മെയ്ദിനത്തെ കൂടുതല് ചുവപ്പിക്കുന്നുണ്ട്.\nഏപ്രില് 27ന് കാലിഫോര്‍ണിയയില് വേതനം വെട്ടിക്കുറയ്ക്കുന്നതിനും തൊഴിലവകാശങ്ങള് ഇല്ലാതാക്കുന്നതിനുമെതിരെ 16000 ട്രക്ക് ഡ്രൈവര്‍മാരാണ് സമരത്തില് അണി നിരന്നത്. ഹൂസ്റ്റണിലും സമീപത്തുമുള്ള റിഫൈനറി തൊഴിലാളികളും ഈ മാസം സമരരംഗത്തെത്തി. ജര്‍മ്മനിയിലെ ഇരുപതിനായിരത്തോളം പോസ്റ്റല് തൊഴിലാളികളും പോര്‍ട്ടുഗലിലെ റെയില്‍വേ തൊഴിലാളികളും പ്രക്ഷോഭത്തിലാണ്. ജര്‍മ്മനിയില്‍തന്നെ രണ്ടര ലക്ഷത്തോളം വരുന്ന ശിശു സംരക്ഷണ വിഭാഗം തൊഴിലാളികള് സമരപ്രഖ്യാപനം നടത്തിയിരിക്കുന്നു.\nലോകമെങ്ങുമുള്ള മനുഷ്യര് അനുഭവിക്കുന്നത് ഒരേതരം പ്രശ്‌നങ്ങളാണെന്ന് മുമ്പൊരിക്കലുമില്ലാത്ത വിധം ബോധ്യപ്പെട്ട ജനത സമരപാത തെരഞ്ഞെടുക്കാന് നിര്‍ബന്ധിതരാകുകയാണ്. കോര്‍പറേറ്റ് മുതലാളിത്തത്തിന്റെ നവലോകക്രമം എല്ലാം പുതുക്കിപ്പണിയുകയാണ്. 1886ലെ ചിക്കാഗോ പോരാട്ടത്തിന്റെ ഗുണഫലങ്ങള്‍പോലും കവര്‍ന്നെടുക്കപ്പെടുകയാണ്. കഴിഞ്ഞ നൂറ്റാണ്ടു നീളെ പൊരുതി നേടിയ അവകാശങ്ങളെല്ലാം മുതലാളിത്തം തിരിച്ചു പിടിക്കുന്നു. വേതനവും പെന്‍ഷനും വെട്ടിക്കുറയ്ക്കുന്നു. മിനിമം വേതനം നിജപ്പെടുത്തുന്നില്ല. തൊഴില് സുരക്ഷയില്ല. സംഘടിക്കാനുള്ള അവകാശം നിഷേധിക്കുന്നു. പൊതുമേഖലയാകെ തകര്‍ത്തു തരിപ്പണമാക്കുന്നു. സര്‍വ്വത്ര സ്വകാര്യവത്ക്കരണം. സാമൂഹിക സുരക്ഷാ പദ്ധതികള് പൊളിച്ചടുക്കി. ട്രേഡ് യൂണിയന് അവകാശങ്ങള് നിഷേധിക്കുന്നു. ഭരണകൂട ഭീകരത അഴിഞ്ഞാടുന്നു. തൊഴില് രഹിതരുടെയും അമിതഭാരം ചുമക്കുന്നവരുടെയും എണ്ണം വര്‍ദ്ധിക്കുന്നു. ഭൂരഹിതരും ഭവന രഹിതരും പെരുകുന്നു. കോര്‍പറേറ്റ് കയ്യേറ്റങ്ങളില് ജീവനും സ്വത്തും തൊഴിലും നഷ്ടമാകുന്നവരുടെ നിര നീണ്ടു നീണ്ടു വരുന്നു. കോര്‍പറേറ്റ് താല്‍പ്പര്യങ്ങള് സംരക്ഷിക്കാനായി ദേശ രാഷ്ട്രങ്ങള് നിയമം നിര്‍മിക്കുകയോ ഭേദഗതി ചെയ്യുകയോ ആണ്.\nദരിദ്ര – വികസ്വര രാജ്യങ്ങള്‍ക്കെല്ലാം മീതെ സാമ്രാജ്യത്വ കയ്യേറ്റവും അതിക്രമവും പെരുകുകയാണ്. പ്രകൃതി വിഭവങ്ങള് കൊള്ളയടിക്കാനും വിപണികള് കീഴടക്കാനും പഴയ കൊളോണിയല് മത്സരകാലത്തെക്കാള് നിഷ്ഠൂരമായ പടയോട്ടങ്ങളാണ് ഇപ്പോള് നടക്കുന്നത്. ഇനിയൊരു ലോക യുദ്ധമുണ്ടാവില്ലെന്നു പറയാന് നമുക്കു സാധിക്കുന്നില്ല. ശീതയുദ്ധം കഴിഞ്ഞതോടെ ഏകപക്ഷീയമായ സൈനിക വിന്യസനത്തിന്റെയും കടന്നാക്രമണങ്ങളുടെയും കാലമാണ് ഉദയം ചെയ്തത്. നിരന്തരമായ ഏറ്റുമുട്ടലുകളും യുദ്ധങ്ങളും യുദ്ധ ഭീഷണികളും നിറയുകയാണ്. രാഷ്ട്രങ്ങളില് സംഘര്‍ഷ മേഖലകള് തുറന്ന് നുഴഞ്ഞു കയറുന്ന പതിവ് രീതി സാമ്രാജ്യത്വം കയ്യൊഴിഞ്ഞിട്ടില്ല. ഏഷ്യന് മേഖലയിലേക്ക് അജണ്ട കേന്ദ്രീകരിച്ചിരിക്കുകയാണ് ഇപ്പോള്.\nഅതേസമയം രക്തദാഹി കോര്‍പറേറ്റുകള്‍ക്ക് സഹായികളായി തീവ്ര വലതുപക്ഷം തലപൊക്കിത്തുടങ്ങിയതും നാം ഗൗരവത്തോടെ അറിയുന്നു. യൂറോപ്പിലെ നവനാസികള് മുതല് ഇന്ത്യയിലെ സംഘപരിവാരം വരെ ഒരേ ദൗത്യ നിര്‍വ്വഹണത്തില് അന്യോന്യ ബന്ധിതരാണ്. ഇവ സൃഷ്ടിക്കുന്ന പ്രതിലോമകരവും ചൂഷണാധിഷ്ഠിതവും മനുഷ്യത്വ രഹിതവുമായ എല്ലാ ഇടപെടലുകള്‍ക്കും എതിരിടപെടലുകള് പൊട്ടിപ്പുറപ്പെടുക സ്വാഭാവികമാണ്. ലോകത്തിന്റെ ഏതു മൂലയിലും എതിര്‍ശബ്ദത്തിന് പുതു മുതലാളിത്ത – നവലിബറല് വിരുദ്ധവും ഫാസിസ്റ്റ് വിരുദ്ധവുമായ സമരത്തിന്റെ തീക്ഷ്ണത കൈവരുന്ന സാഹചര്യമിതാണ്.\nമെയ് ഒന്നിന് അന്താരാഷ്ട്ര തൊഴിലാളി ദിനം മുതല് മെയ് ഒമ്പതിന് ഫാസിസ്റ്റ് വിരുദ്ധ യുദ്ധ വിജയത്തിന്റെ എഴുപതാം വാര്‍ഷിക ദിനം വരെ പുതിയ രാഷ്ട്രീയ ജാഗ്രതയുടെ നാളുകളായി നമ്മുടെ പ്രചാരണം ശക്തിപ്പെടുത്തേണ്ടതുണ്ട്. പുതിയൊരു സമര സാര്‍വ്വദേശീയതയുടെ ഐക്യഗാഥയാണ് നാം ആലപിക്കുന്നത്. പട്ടിണിയുടെ തടവുകാരെ നിങ്ങളുണരുവിന്/ ഭൂമിയിലെ പീഡിതരെ നിങ്ങളുണരുവിന്…\n1 മെയ് 2015\nമുദ്രകള്: azad article MAY9ANTI FACIST VICTORY DAY MAYDAY\nPrevious Entry നാളെയുടെ സമ്മേളനത്തില് നാളെയുടെ പ്രസ്ഥാനം പിറന്നുവോ?\nNext Entry പോരാളികള്‍ക്ക് ഒറ്റപ്പദമുള്ള ഒരു ഭാഷയാണ് ടീപി


Abhishek Aishwarya and Amitabh Acting Together inaMovie-അഭിഷേകും ഐശ്വര്യയും അമിതാഭും വർഷങ്ങൾക്ക് ശേഷം ഒന്നിക്കുന്നു\nഅഭിഷേകും ഐശ്വര്യയും അമിതാഭും വർഷങ്ങൾക്ക് ശേഷം ഒന്നിക്കുന്നു\n2005 ൽ പുറത്തിറങ്ങിയ ബണ്ടി ഓർ ബബ്ളി എന്ന ചിത്രത്തിലെ കജ്റാ രേ എന്ന ഗാനത്തിലാണ് ഇതിനു മുൻപ് മൂവരും അവസാനമായി ഒരുമിച്ച് അഭിനയിച്ചത്.\nഐശ്വര്യയും അഭിഷേകും അമിതാഭ് ബച്ചനും വീണ്ടും ഒന്നിക്കുന്നതായി റിപ്പോർട്ടുകൾ. ഗുലാബ് ജാമുൻ എന്ന് പേരിട്ടിരിക്കുന്ന ചിത്രത്തിലൂടെ ബച്ചൻ കുടുംബം വീണ്ടും ഒരുമിച്ച് വെളളിത്തിരയിലെത്തുമെന്നാണ് ബോളിവുഡിൽ നിന്നുളള സന്തോഷ വാർത്ത. ഫാന്റം പ്രൊഡക്ഷൻസിന്റെ ചിത്രത്തിലാണ് മൂവരും ഒരുമിച്ചഭിനയിക്കുന്നത്.\nഒരു റൊമാന്റിക്ക് കോമഡിയായിരിക്കും ഗുലാബ് ജാമുൻ. അഭിഷേകിനും ഐശ്വര്യയ്‌ക്കും കഥ ഇഷ്‌ടമായെന്നും ഔദ്യോഗിക അറിയിപ്പ് ഉടനുണ്ടാവുമെന്നാണണ് ബോളിവുഡിൽ നിന്നുളള റിപ്പോർട്ടുകൾ. മറ്റൊരു പ്രധാന വേഷത്തിലേക്ക് ബിഗ്ബിയെ സമീപിച്ചിട്ടുണ്ടെന്നും ഇതിന്റെ ചർച്ചകൾ പുരോഗമിച്ചു കൊണ്ടിരിക്കയാണെന്നും അറിയുന്നു. 2005 ൽ പുറത്തിറങ്ങിയ ബണ്ടി ഓർ ബബ്ളി എന്ന ചിത്രത്തിലെ കജ്റാ രേ എന്ന ഗാനത്തിലാണ് ഇതിനു മുൻപ് മൂവരും അവസാനമായി ഒരുമിച്ച് അഭിനയിച്ചത്.\nധൂം 2, ഗുരു, കുച്ച് ന കഹോ തുടങ്ങിയ ചിത്രങ്ങളിൽ ഐശ്വര്യും അഭിഷേകും ഒന്നിച്ചഭിനയിച്ചിരുന്നു. വർഷങ്ങൾ നീണ്ട പ്രണയത്തിന് ശേഷം 2007 ഏപ്രിൽ 10 നായിരുന്നു ബോളിവുഡ് കാത്തിരുന്ന ഐശ്വര്യ- അഭിഷേക് വിവാഹം നടന്നത്. 2011ൽ ഇരുവർക്കും ആരാധ്യ എന്ന പെൺകുഞ്ഞ് പിറന്നിരുന്നു. ഏഴ് വർഷത്തിന് മുൻപാണ് അഭിഷേകും ഐശ്വര്യയും അവസാനമായി ഒന്നിച്ചത്. രാവണിലൂടെ. 2010 ൽ പുറത്തിറങ്ങിയ മണിരത്നം ചിത്രമാണ് രാവൺ.\nകുഞ്ഞുണ്ടായതിനുശേഷം അഭിനയത്തിൽ നിന്ന് മാറിനിന്ന ഐശ്വര്യ 2015 ൽ ജസ്ബ എന്ന ചിത്രത്തിലൂടെ വെളളിത്തിരയിലേക്ക് തിരിച്ചെത്തിയിരുന്നു. അപ്പോഴും എന്നാണ് അഭിഷേക്- ഐശ്വര്യ ചിത്രമെന്ന് ആരാധകർ ഉറ്റു നോക്കുകയായിരുന്നു. ആ കാത്തിരിപ്പിനാണ് ഗുലാബ് ജാമുനിലൂടെ വിരാമമാകുന്നത്.\nTags: Aishwarya Rai Bachchan, Amitabh Bachchan, Bollywood, entertainment\nഗുർമേഹർ കൗർ എബിവിപിയ്‌ക്ക് എതിരായ സമരത്തിൽ നിന്ന് പിന്മാറി


ചിറയിൻകീഴിൽ വ്യാപക നാശനഷ്ടം: ദുരിതാശ്വാസ ക്യാമ്പുകൾ തുറന്നു | thiruvananthapuram-local-news-relief-camp-opened - Malayalam Oneindia\nചിറയിൻകീഴിൽ വ്യാപക നാശനഷ്ടം: ദുരിതാശ്വാസ ക്യാമ്പുകൾ തുറന്നു\nUpdated: Sat, Aug 18, 2018, 19:00 [IST]\nചിറയിൻകീഴ്: ചിറയിൻകീഴ് മേഖലയിൽ മഴയിൽ വ്യാപക നാശ നഷ്ടം. ഇന്നലെയും ഈ മേഖലയിൽ രണ്ടിടത്ത് ദുരിതാശ്വാസ ക്യാമ്പ് ആരംഭിച്ചു. ശാർക്കര യു.പി.എസിലും അഴൂർ ഭഗവതി ക്ഷേത്രം ട്രസ്റ്റ് സ്കൂളിലുമാണ് പുതിയതായി ക്യാമ്പ് ആരംഭിച്ചത്. രണ്ടിടത്തുമായി നൂറ്റിയമ്പതിലേറെപ്പേരെ പാർപ്പിച്ചിട്ടുണ്ട്. നേരെത്തേ ക്യാമ്പ് ആരംഭിച്ച പടനിലം യു.പി സ്കൂളിലും പ്രേംനസീർ മെമ്മോറിയൽ ഗവൺമെന്റ് ഹയർസെക്കൻഡറി സ്കൂളിലും, പുരവൂർ എസ്.വി യു.പി.എസിലും ഇന്നലെയും നിരവധി പേർ പുതിയതായി എത്തി.\nവാമനപുരം നദിയിൽ നിന്നുളള വെളളം കയറി വലിയ ഏല, പുളിത്തറ കോളനി, പുരവൂർ കാക്കോട്ട് ഏല, തുടങ്ങിയ ഭാഗങ്ങളിലെ വീടുകളെല്ലാം വെളളത്തിലാണ്. ഗതാഗതം സ്തംഭിച്ച പാലകുന്ന് - ഈഞ്ചയ്ക്കൽ റോഡ് ഇപ്പോഴും വെളളക്കെട്ടിലാണ്. ശാർക്കര ഞാറ്റടി ഹരിശ്രീയിൽ ഗിരിജയുടെ മതിൽ മഴയിൽ ഇടിഞ്ഞ് വീണു. പാലകുന്ന് കുളത്തിൻകര തുണ്ടിൻകര ലിസിയുടെ വീടിന്റെ ഒരു ഭാഗം മഴയിൽ ഇടിഞ്ഞു വീണു. പനയറ വിളാകം കാവിലെ വൻ മരം കഴപുഴകി വീണ് സമീപത്തെ വീടിന്റ മതിൽ തകർന്നു. പാലകുന്ന് തെക്കതിൽ വീട്ടിൽ രാജുവിന്റെ കിണർ കുടുങ്ങി താഴ്ന്നു. കുന്നിൽ സുഗന്ധിയുടെ വീടിന്റെ ഒരു ഭാഗം മഴയിൽ ഇടിഞ്ഞ് വീണു. പുളുന്തുരുത്തി കടവിന് സമീപ പ്രദേശങ്ങളിൽ മഴക്കാലങ്ങളിൽ ശക്തമായ തിരയടി നടക്കുന്നതിനാൽ പല ഭാഗങ്ങളും വെളളം വിഴുങ്ങിയിരിക്കുകയാണ്.\nഇതിനുപുറമേ അഴൂർ കുഴിയം കോളനി, ഇരട്ടക്കലുങ്ക്, പുളിമൂട് , അഴൂർ മൂന്നാറ്റുമുക്ക്, വയലിൽ വീട് കോളനി, പുളുന്തുരുത്തി, അരയത്തുരുത്തി, ആനത്തലവട്ടം എന്നീവിടങ്ങളിലെ നിരവധി വീടുകൾ വെളളത്തിലായി. അഴൂർ- മാടൻവിള, താഴംപളളി- പൂത്തുറ, പണ്ടകശാല- ശാർക്കര , ചക്കുവിളാകം- പൂതക്കുഴി , പാലകുന്ന് - ഈഞ്ചയ്ക്കൽ , പാലകുന്ന് - വലിയ ഏല എന്നീ റോഡുകളിലെല്ലാം മഴയിൽ വെളളക്കെട്ടായി. പലയിടത്തും വ്യാപകമായ കൃഷി നാശവും സംഭവിച്ചു.


LOCATION COMEDIES OF GAANAGANDHARVAN | ഗാനഗന്ധര്‍വന്റെ ലൊക്കേഷനിലെ രസകര അനുഭവം പങ്കുവെക്കുന്നു പിഷാരടി - Malayalivartha.com Widgets Magazine\n14 SEPTEMBER 2019 02:39 PM IST\nജയറാമിനെ നായകനാക്കിയുള്ള പഞ്ചവര്‍ണതത്തയ്ക്ക് ശേഷം പിഷാരടി സംവിധാനം ചെയ്യുന്ന രണ്ടാമത്തെ ചിത്രമാണ് ഗാനഗന്ധര്‍വന്. ഈ ചിത്രത്തില് മമ്മൂട്ടിയാണ് നായകന്. ഗാനമേള ഗായകന് കലാസദന് ഉല്ലാസായാണ് മമ്മൂട്ടി വേഷമിടുന്നത്.\nചിത്രത്തിന്റെ ലൊക്കേഷനിലെ രസകരമായ സംഭവങ്ങള് ആരാധകരുമായി പങ്കുവച്ചു പിഷാരടി. മമ്മൂട്ടി അറിയാതെ പകര്‍ത്തിയ ഒരു മമ്മൂട്ടിചിത്രമാണ് ഇപ്പോള് പിഷാരടി പങ്കുവെച്ചിരിക്കുന്നത്.\nപിഷാരടിയും ധര്‍മ്മജനും നിര്‍മാതാവായ ആന്റോ ജോസഫും ഒരു പുഴക്കരയില് നിന്ന് സംസാരിക്കുന്നതിന്റെ ഫോട്ടോ എടുക്കാന് ശ്രമിക്കുന്ന മമ്മൂട്ടിയെയാണ് ചിത്രത്തില് കാണുന്നത്.\n'ഞാനും ധര്‍മ്മനും ആന്റോ ചേട്ടനും മമ്മൂക്ക അറിയാതെ സംസാരിക്കുന്നത്, ഞങ്ങള് അറിയാതെ ഇക്ക ഫോട്ടോ എടുക്കുന്നു; ഇക്ക അറിയാതെ എടുത്തതാണ് ഈ ഫോട്ടോ.' എന്ന അടിക്കുറിപ്പിലാണ് ചിത്രം പങ്കുവെച്ചിരിക്കുന്നത്. പിഷാരടിയുടെ ക്യാപ്ഷനെ ട്രോളി നിരവധി പേരാണ് പോസ്റ്റിന് താഴെ കമന്റിടുന്നത്. മമ്മൂട്ടി എടുത്ത ഫോട്ടോ പോസ്റ്റ് ചെയ്യാമോ എന്ന് പലരും ചോദിക്കുന്നുണ്ട്.\nകല്പനയ്‌ക്കൊപ്പമുള്ള അഭിനയത്തെക്കുറിച്ചു തുറന്നു പറഞ്ഞ് നന്ദു (2 hours ago)\nകോവിഡ് പരിശോധനാ ഫലം വൈകി; യുവതിയുടെ മൃതദേഹം ആംബുലന്‍സില് കിടത്തിയത് രണ്ടുദിവസം (3 hours ago)\nഭയങ്കരം! എസ്‌എഫ്‌ഐ നേതാക്കന്മാര്‍ക്ക് പിന്‍വാതില് നിയമനം നടത്തുന്നത് സോഷ്യലിസവും, മാര്‍ക്ക് ദാനം നടത്തുന്നത് മാര്‍ക്സിസവും, സ്വര്‍ണക്കടത്തിനെ വിമര്‍ശിക്കുന്നത് ഫാസിസവും; ശോഭാ സുരേന്ദ്രന് (4 hours ago)


Janmabhumi| മമത ബംഗാളിനെ ജനാധിപത്യത്തിന്റെ കശാപ്പ് ശാലയാക്കുന്നു; സ്വന്തം പാര്‍ട്ടിപ്രവര്‍ത്തകരെ ആക്രമിച്ചിട്ടും ഇടതനും വലതനും മിണ്ടാട്ടമില്ലെന്ന് പി.കെ.കൃഷ്ണദാസ്\nMay 05, 2021, 12:59 p.m.\nബംഗാളില് ഒമ്പത് ബിജെപി പ്രവര്‍ത്തകരെ തൃണമൂല് കോണ്‍ഗ്രസിന്റെ പ്രവര്‍ത്തകര് വധിച്ചതില് പ്രതിഷേധിച്ച് അഖിലേന്ത്യാ വ്യാപകമായി ബിജെപി നടത്തുന്ന പ്രതിഷേധത്തിന്റെ ഭാഗമായി സെക്രട്ടേറിയറ്റ് പടിക്കല് നടത്തിയ ധര്‍ണ്ണ കൃഷ്ണദാസ് ഉദ്ഘാടനം ചെയ്തു. ജനാധിപത്യത്തിന്റെ മരണമണിയാണ് മമത ബംഗാളില് നടത്തി വരുന്നത്. മമത എന്ന പേരിന് പര്യായമായി ഫാസിസം എന്ന വാക്ക് മാറിയിരിക്കുന്നു.\nതിരുവനന്തപുരം: മമതാബാനര്‍ജി ബംഗാളിനെ ജനാധിപത്യത്തിന്റെ കശാപ്പ് ശാലയാക്കി മാറ്റുന്നുവെന്ന് ബിജെപി ദേശീയ നിര്‍വ്വാഹക സമിതി അംഗം പി.കെ. കൃഷ്ണദാസ്. തൃണമൂല് പ്രവര്‍ത്തകര് ബിജെപി പ്രവര്‍ത്തകരെയും വോട്ടര്‍മാരെയും തെരഞ്ഞ് പിടിച്ച് കശാപ്പ് ചെയ്യുന്നു. എതിരാളികള്‍ക്ക് എല്ലാ സ്വാതന്ത്ര്യവും മമത നിഷേധിക്കുകയാണെന്നും കൃഷ്ണദാസ് പറഞ്ഞു.\nബംഗാളിലെ കൂട്ടക്കൊല കണ്ട് കേരളത്തിലെ കമ്യൂണിസ്റ്റുകാരും കോണ്‍ഗ്രസുകാരും ചിരിക്കുകയാണ്. അവരുടെ പ്രവര്‍ത്തകരെയും മമത കൂട്ടക്കൊല ചെയ്യുന്ന കാര്യം നേതാക്കള് കണ്ടില്ലെന്ന നടിക്കരുതെന്നും കൃഷ്ണദാസ് പറഞ്ഞു. തിരുവനന്തപുരം ജില്ലാ ബിജെപി അദ്ധ്യക്ഷന് വി.വി രാജേഷ് പ്രതിക്ഷേധ പരിപാടിക്ക് അദ്ധ്യക്ഷത വഹിച്ചു. മണ്ഡലം പ്രസിഡന്റ് ആര്. ഹരികൃഷ്ണന്, മേഖലാ വൈസ് പ്രസിഡന്റ് വെങ്ങാനൂര് സതീഷ്, വലിയശാല സതീഷ് എന്നിവര് സംസാരിച്ചു.\nബംഗാളിലെ തൃണമൂല് അക്രമവും കൂട്ടബലാത്സംഗവും: തൃണമൂലിനെതിരായ കേസില് നിന്നും ഒഴിവായി ജസ്റ്റിസ് ഇന്ദിരാ ബാനര്‍ജി; സുപ്രീംകോടതിയില് കേസ് വാദം നീളുന്നു\nപഞ്ചായത്തിലെ എല്ലാവീടുകളിലും സൗജന്യമായി പാലും ബ്രഡും; മാതൃകയായി കള്ളിക്കാട് ഗ്രാമ പഞ്ചായത്തിന്റെ അക്ഷയപാത്രം പദ്ധതി\nഈ കവി ജീവിക്കുന്നു... നീര്‍മാതള തണലില്\nതൃണമൂല് ഗുണ്ടായിസത്തെ ചോദ്യം ചെയ്ത ഗവര്‍ണര്‍ക്കെതിരെ സിപിഎം നേതാവ്; മമതയ്ക്ക് കുഴലൂതുന്ന ബിമന് ബോസിന്‍റെ നീക്കത്തില് അമ്പരന്ന്സിപിഎം അണികള്\nനെഹ്റുവിനെ പോലല്ല; മോദി സര്‍ക്കാര് ഇസ്രയേലിനൊപ്പം; 80ഃ20അനുപാതത്തെ എതിര്‍ക്കുന്നവര് ക്രൈസ്തവരല്ല; ഇസ്ലാമിസ്റ്റുകള്‍ക്കായി വാദിച്ച് പോള് തേലക്കാട്ട്


മന്ത്രി മന്ദിരങ്ങളില് ജൈവപച്ചക്കറി കൃഷി; പിന്തുണയുമായി ഗവര്‍ണറും... | Minister and governor promote Organic framing - Malayalam Oneindia\nUpdated: Wed, Aug 3, 2016, 14:16 [IST]\nതിരുവനന്തപുരം: ജൈവപച്ചക്കറിയ്ക്കും അടുക്കളത്തോട്ടത്തിനുമൊക്കെ എല്‍ഡിഎഫ് സര്‍ക്കാര് വലിയ പ്രചാരവും പിന്തുണയും നല്‍കുകയാണ്. സിപിഎമ്മും ജൈവപച്ചക്കറിയുടെ പ്രചാരകരാണ്. ധനമന്ത്രി തോമസ് ഐസകിന്റെ നേതൃത്വത്തില് സംസ്ഥാനത്തുടനീളം വലിയതോതില് പച്ചക്കറി കൃഷി നടത്തി വിജയം കൈവരിച്ചിരുന്നു. മന്ത്രിമന്ദിരങ്ങളില് ജൈവ പച്ചക്കറിത്തോട്ടമുണ്ടാക്കി മാതൃകയാകുകയാണ് എല്‍ഡിഎഫ് മന്ത്രിസഭയിലെ മന്ത്രിമാര്.\nRead More: ജേക്കബ് തോമസിന്റെ അഴിമതിപ്പട്ടിക കണ്ടാല് ഞെട്ടും; കളക്ടര്‍മാര് ഉള്‍പ്പടെ 1700ലേറെ ഉദ്യോഗസ്ഥര്!!!\nമന്ത്രിമാരായ വിഎസ് സുനില്‍കുമാര്, ടിപി രാമകൃഷ്ണന്, പികെ ശ്രീമതി ടീച്ചര് എന്നിവരെല്ലാം ഔദ്യോഗിക വസതിയില് ജൈവപച്ചക്കറി തോട്ടം വച്ച്പിടിപ്പിച്ച് കഴിഞ്ഞു. ജൈവപച്ചക്കറി കൃഷിക്ക് എല്ലാ പിന്തുണയും നല്‍കി പ്രോത്സാഹനവുമായി കേരള ഗവര്‍ണര് ജസ്റ്റിസ് പി സദാശിവവും രംഗത്ത് വന്നിരിക്കുന്നു. പച്ചക്കറി മാത്രമല്ല ഔഷധ സസ്യങ്ങളും രാജ്ഭവനില് നട്ടുപിടിപ്പിച്ചിരിക്കുകയാണ് അദ്ദേഹം.\nകേരളത്തില് വിഷരഹിതമായ പച്ചക്കറി ലഭ്യമാക്കുകയെന്നത് സിപിഎമ്മിന്റെ പ്രഖ്യാപിത നയങ്ങളിലൊന്നാണ്. പാര്‍ട്ടി തലത്തില് തന്നെ ഇതിന് വലിയ പ്രചാരണം നല്‍കിയിരുന്നു\nധനമന്ത്രി തോമസ് ഐസക്കിന്റെ നേതൃത്വത്തില് പാര്‍ട്ടിതലത്തിലും കുടുംബശ്രീകളിലൂടെയും, സര്‍ക്കാര് ഉദ്യോഗസ്ഥര്‍ക്കിടയിലുമെല്ലാം ജൈവകൃഷി നടത്തുന്നതിന് പ്രവര്‍ത്തനങ്ങള് നടന്നിരുന്നു.\nമന്ത്രിമാരുടെ ഔദ്യോഗിക വസതിയിലും ജൈവപച്ചക്കറി കൃഷി നടത്തി മാതൃകയാവുകയാണ് എല്‍ഡിഎഫ് മന്ത്രിസഭയിലെ മന്ത്രിമാര്. മന്ത്രിമാരായ വിഎസ് സുനില്‍കുമാറും പി രാമകൃഷ്ണന്, പികെ ശ്രീമതി ടീച്ചര് എന്നിവരും ജൈവകൃഷി ആരംഭിച്ചുകഴിഞ്ഞു.\nമന്ത്രിമന്ദിരങ്ങളില് ആദ്യം ജൈവ കൃഷി തുടങ്ങിയത് കൃഷിമന്ത്രി വിഎസ് സുനില്‍കുമാറാണ്. വിഷരഹിത പച്ചക്കറികള് കേരളത്തില് എല്ലായിടത്തും ലഭിക്കണം. അതിന് അടുക്കളതോട്ടങ്ങള് തുടങ്ങണമെന്നും അദ്ദേഹം പറയുന്നു.\nകേരള ഗവര്‍ണര് ജസ്റ്റിസ് പി സദാശിവം നല്ലൊരു കര്‍ഷകനും കൂടിയാണ്. തമിഴ്‌നാട്ടില് അ്‌ദ്ദേഹത്തിന് കൃഷിയിടമുണ്ട്. രാജ്ഭവനിലുമുണ്ട് ചെറിയ പച്ചക്കറിത്തോടം. രാജ്ഭവനില് ഔഷധ സസ്യങ്ങള് വച്ചുപിടിപ്പിച്ച് മന്ത്രിമാര്‍ക്ക് പിന്തുണ നല്‍കുകയാണ് അദ്ദേഹം.\nldf organic farming vegetables governor p sathasivam ministers kerala farming എല്‍ഡിഎഫ് പച്ചക്കറി ഗവര്‍ണര് പി സദാശിവം മന്ത്രി കേരളം കൃഷി തോമസ് ഐസക്\nLDF Ministers and Kerala Governor promote Organic farming.


കാലില് ചുംബിക്കാനാവശ്യപ്പെട്ട് കുട്ടിയെ ക്രൂരമായി മര്‍ദിച്ചു; വീഡിയോ സാമൂഹിക മാധ്യമങ്ങളില്\nRiyadh Saudi Arabia, First Published 30, Nov 2019, 1:19 PM\nഅറബ് പൗരനാണ് മൂന്ന് വയസുകാരനെ ക്രൂരമായി മര്‍ദിച്ചത്. തന്റെ കാലില് ചുംബിക്കാന് ആവശ്യപ്പെട്ടായിരുന്നു മര്‍ദനം. ഇയാള് തന്നെ മര്‍ദനത്തിന്റെ വീഡിയോ ദൃശ്യങ്ങളും പകര്‍ത്തി സാമൂഹിക മാധ്യമങ്ങളിലൂടെ പങ്കുവെച്ചു.\nറിയാദ്: സൗദി അറേബ്യയില് കാലില് ചുംബിക്കാനാവശ്യപ്പെട്ട് ബാലനെ ക്രൂരമായി മര്‍ദിക്കുകയും അപമാനിക്കുകയും ചെയ്യുന്ന വീഡിയോ ദൃശ്യങ്ങള് സാമൂഹിക മാധ്യമങ്ങളില് പ്രചരിക്കുന്നു. കുട്ടിയുടെ പിതാവ് നല്‍കിയ പരാതിയില് കേസ് രജിസ്റ്റര് ചെയ്ത പ്രോസിക്യൂഷന്, കേസ് പ്രത്യേക കോടതിക്ക് കൈമാറി.\nഅറബ് പൗരനാണ് മൂന്ന് വയസുകാരനെ ക്രൂരമായി മര്‍ദിച്ചത്. തന്റെ കാലില് ചുംബിക്കാന് ആവശ്യപ്പെട്ടായിരുന്നു മര്‍ദനം. ഇയാള് തന്നെ മര്‍ദനത്തിന്റെ വീഡിയോ ദൃശ്യങ്ങളും പകര്‍ത്തി സാമൂഹിക മാധ്യമങ്ങളിലൂടെ പങ്കുവെച്ചു. തുടര്‍ന്ന് കുട്ടിയുടെ അച്ഛനാണ് ബന്ധപ്പെട്ട വകുപ്പുകള്‍ക്ക് പരാതി നല്‍കിയത്. പ്രതിയെ പബ്ലിക് പ്രോസിക്യൂഷന് ചോദ്യം ചെയ്തശേഷമാണ് കോടതിയില് കുറ്റം സമര്‍പ്പിച്ചത്. പ്രതിക്ക് കടുത്ത ശിക്ഷ നല്‍കണമെന്നും പ്രോസിക്യൂഷന് ആവശ്യപ്പെട്ടിട്ടുണ്ട്.\nLast Updated 30, Nov 2019, 1:20 PM\nChild abuse in Saudi\nBoy beaten in Saudi\nസൗദിയില് കുട്ടിയെ ഉപദ്രവിച്ചു


വ്യാഴാഴ്ച ഓട്ടോ-ടാക്‌സി പണിമുടക്ക് | Sutharya Keralam\nവ്യാഴാഴ്ച ഓട്ടോ-ടാക്‌സി പണിമുടക്ക്\nകൊച്ചി: സംസ്ഥാനത്തെ ഓട്ടോറിക്ഷ തൊഴിലാളികള് പണിമുടക്കിലേക്ക്. ഈ മാസം 30 ന് ഓട്ടോ- ടാക്‌സി തൊഴിലാളികള് പണിമുടക്കും.\nചാര്‍ജ് വര്‍ധന ആവശ്യപ്പെട്ടാണ് സമരം പ്രഖ്യാപിച്ചിട്ടുള്ളത്.\nഇന്ധന വിലയ്ക്കൊപ്പം മറ്റ് അനുബന്ധ ചിലവുകളും കൂടിയതിനാല് ഓട്ടോ ടാക്സി തൊഴിലാളികള് കടുത്ത സാമ്ബത്തിക ബുദ്ധിമുട്ടിലാണ്. ആ സാഹചര്യത്തില് ഓട്ടോ മിനിമം ചാര്‍ജ് നിലവിലുള്ളതിനേക്കാള്5രൂപയെങ്കിലും കൂട്ടണമെന്നാണ് തൊഴിലാളികളുടെ ആവശ്യം.\nടാക്‌സ് നിരക്കുകള് പുതുക്കുക, പഴയ വാഹനങ്ങളുടെ ജിപിഎസ് ഒഴിവാക്കുക, സഹായപാക്കേജുകള് പ്രഖ്യാപിക്കുക തുടങ്ങിയ ആവശ്യങ്ങളും തൊഴിലാളികള് ഉന്നയിക്കുന്നു.\nഇതിന് മുമ്ബ് 2018 ഡിസംബറിലാണ് സംസ്ഥാനത്ത് ഓ ട്ടോ, ടാക്സി നിരക്ക് ഏറ്റവുമൊടുവില് കൂട്ടിയത് . അതിന് ശേഷം പല തവണ പെട്രോളിനും ഡീസലിനും വില കൂടിയെങ്കിലും ഓട്ടോ ടാക്സി നിരക്ക് ഉയര്‍ത്തിയിട്ടില്ല.\nPrevious articleകേരള ബ്ലാസ്റ്റേഴ്‌സ് -ജംഷഡ്‌പൂർ എഫ് സി മത്സരം സമനിലയിൽ\nNext articleസൗരവ് ഗാംഗുലിക്ക് കൊവിഡ് ; ആശുപത്രിയില് പ്രവേശിപ്പിച്ചു


ന്യൂഡൽഹി : ജൂലൈ 31 നുശേഷം രാജ്യത്തെ സിനിമ തിയേറ്ററുകളും ജിമ്മുകളും തുറക്കാൻ അനുമതി നൽകിയേക്കും . ഇതോടപ്പം തന്നെ അന്തരാരാഷ്ട്ര വിമാന സർവീസുകളും പുനരാരംഭിക്കുന്ന കാര്യം പരിഗണയിലുണ്ട്. അതേസമയം പ്രായമായവരെയും കുട്ടികളെയും സിനിമ തിയറ്ററിനുള്ളിൽ പ്രവേശിപ്പിക്കില്ല.\nഅതേപോലെ കോവിഡ് നെഗറ്റീവ് ആയവരെ മാത്രമേ വിമാന താവളത്തിലേക്ക് പ്രവേശിപ്പിക്കുകയുള്ളു. സിനിമ തീയേറ്ററുകളിൽ പതിനഞ്ചിനും അമ്പതിനും ഇടയിൽ പ്രായമുള്ളവർക്കാവും അനുമതി. കൂടാതെ നിശ്ചിത അകലം പാലിച്ചുകൊണ്ട് വിവിധ സംഘങ്ങൾക്കും, കുടുംബത്തിനും വ്യക്തികൾക്കുമായി സീറ്റുകൾ നിർദേശമുണ്ട്\nകൂടാതെ അന്താരാഷ്ട്ര വിമാന സര്‍വീസുകള് എങ്ങനെ പുനരാരംഭിക്കും എന്നതിനെ കുറിച്ച് ചർച്ച നടന്നു വാരികയാണ്. ജൂലായ് 15നകം ഇക്കാര്യത്തില്‍തീരുമാനമെടുത്ത് 31നുശേഷം സര്‍വീസ് തുടങ്ങുന്നകാര്യ പരിഗണിക്കാനുമാണ് കേന്ദ്രസര്‍ക്കാര് ആലോചിക്കുന്നത്. കോവിഡ് പരിശോധന നടത്തി അത് നെഗറ്റീവ് ആണെങ്കിൽ 48 -72 മണിക്കൂറിനുള്ളിൽ വിമാനത്തിൽ യാത്ര ചെയ്യാനനുവദിക്കും. അതേസമയം രോഗ ലക്ഷണങ്ങൾ കാണിക്കുന്നവർക്ക് യാത്രക്കുള്ള അനുമതി ഇല്ല. കൂടാതെ ഓരോരുത്തരും അവരവരുടെ ചെലവിൽ തന്നെ പരിശോധന നടത്തേണ്ടതുണ്ട് . ടെസ്റ്റിനുള്ള സൗകര്യം എയര്‍പോര്‍ട്ടിലൊരുക്കും. ഈ നടപടിക്രമങ്ങള് പൂര്‍ത്തിയാക്കാന് വിമാനത്താവളത്തില് രണ്ടുമണിക്കൂറെങ്കിലുംവേണ്ടിവരുമെന്നാണ് കണക്കുകൂട്ടുന്നത്.